നോർക്ക പ്രവാസി സ്റ്റാർട്ടപ്പ് പദ്ധതി; അഞ്ചു വർഷത്തിനിടെ ആരംഭിച്ചത് 4179 പ്രവാസി സ്റ്റാർട്ട് അപ്പുകൾ | Norka Startup Project Started in five years 4179 start ups\nനോർക്ക പ്രവാസി സ്റ്റാർട്ടപ്പ് പദ്ധതി; അഞ്ചു വർഷത്തിനിടെ ആരംഭിച്ചത് 4179 പ്രവാസി സ്റ്റാർട്ട് അപ്പുകൾ\nTrivandrum, First Published Jan 11, 2021, 4:13 PM IST\nസംസ്ഥാനത്തിന്റെ സാമ്പത്തിക വികസനത്തിന് സംഭാവന നൽകാൻ കഴിയുന്ന പ്രവാസികളുടെ പ്രഫഷണൽ നൈപുണ്യത്തിനനുസൃതമായ പുനരധിവാസമാണ് പദ്ധതിയുടെ ലക്ഷ്യം.\nതിരുവനന്തപുരം: നോർക്ക പ്രവാസി സ്റ്റാർട്ടപ്പ് പദ്ധതി കഴിഞ്ഞ അഞ്ച് വർഷത്തിനിടെ കൈത്താങ്ങായത് 4179 സംരംഭകർക്ക്. ഈ കാലയളവിൽ 220.37 കോടി രൂപയാണ് പ്രവാസികളുടെ സ്റ്റാർട്ട് അപ്പ് പദ്ധതികൾക്കായി സർക്കാർ അനുവദിച്ചത്. 2019-2020 സാമ്പത്തിക വർഷത്തിൽ മാത്രം 1043 പേരാണ് പ്രവാസി സ്റ്റാർട്ടപ്പ് പദ്ധതി ഉപയോഗപ്പെടുത്തി സംരംഭകരായത്. ഇതിനായി 53.40 കോടി രൂപയാണ് അനുവദിച്ചത്. വിദേശത്ത് നിന്നും മടങ്ങിയെത്തുന്ന സംരംഭകരാകാൻ ആഗ്രഹിക്കുന്ന പ്രവാസികൾക്ക് സ്വയം തൊഴിൽ അവസരങ്ങൾ ഒരുക്കുന്നതിനായി നോർക്കയും കേരള സ്റ്റാർട്ടപ്പ് മിഷനും സംയുക്തമായി ആരംഭിച്ച പദ്ധതിയാണിത്. സംസ്ഥാനത്തിന്റെ സാമ്പത്തിക വികസനത്തിന് സംഭാവന നൽകാൻ കഴിയുന്ന പ്രവാസികളുടെ പ്രഫഷണൽ നൈപുണ്യത്തിനനുസൃതമായ പുനരധിവാസമാണ് പദ്ധതിയുടെ ലക്ഷ്യം.\nകേരള ബാങ്ക്, കനറാ ബാങ്ക്, ട്രാവൻകൂർ പ്രവാസി ഡെവലപ്പ്മെന്റ് സഹകരണ സൊസൈറ്റി തുടങ്ങി പതിനാറോളം ബാങ്കുകളുടെ സഹകരണത്തോടെ പ്രവാസികൾക്ക് വായ്പാ നൽകുന്നു. 30 ലക്ഷം രൂപ വരെ 15 ശതമാനം മൂലധന സബ്സിഡിയോടെ (പരമാവധി3ലക്ഷം രൂപ) വായ്പ ലഭിക്കും. കൃത്യമായ പലിശ തിരിച്ചടയ്ക്കുന്നവർക്ക് ആദ്യ നാല് വർഷം3ശതമാനം പലിശ ഇളവും നൽകുന്നുണ്ട്. വിദേശത്ത് കുറഞ്ഞത് രണ്ട് വർഷം ജോലി ചെയ്ത് മടങ്ങിയെത്തി കേരളത്തിൽ സ്ഥിരതാമസമാക്കിയവർക്കാണ് സ്റ്റാർട്ട് അപ്പുകൾ ആരംഭിക്കാൻ സഹായം നൽകുന്നത്. പദ്ധതി കൂടുതൽ പേരിലേക്ക് എത്തിക്കാനും വായ്പാ നടപടികൾ എളുപ്പമാക്കാനും ഒറ്റ ദിവസം കൊണ്ട് വായ്പാ ലഭ്യമാക്കാൻ സഹായിക്കുന്ന ഫീൽഡ് ക്യാമ്പുകൾ നോർക്ക വ്യപകമാക്കിയിട്ടുണ്ട്.\nഇത്തരത്തിൽ 2019-20 സാമ്പത്തിക വർഷത്തിൽ ഏഴ് ക്യാമ്പുകൾ നടത്തിയത്. ഇതുവഴി 500 ഓളം പേരെ ഗുണഭോക്താക്കളാക്കി. 2020 നംവംബർ മാസം വരെ 2895 സംരംഭകങ്ങൾക്കായി 45.21 കോടി രൂപ സബ്‌സിഡിയായി വിതരണം ചെയ്തിട്ടുണ്ട്. അപേക്ഷിക്കുന്നതിനും വിശദവിവരങ്ങൾക്കും http://norkapsp.startupmission.in/ എന്ന ലിങ്ക് സന്ദർശിക്കുക. വിശദവിവരങ്ങൾ 08047180470 (കേരള സ്റ്റാർട്ടപ്പ് മിഷൻ), നോർക്ക ടോൾ ഫ്രീ നമ്പറുകളായ 18004253939 (ഇന്ത്യയിൽ നിന്നും) 00918802012345 (വിദേശത്തു നിന്ന് മിസ്ഡ് കാൾ സേവനം) നമ്പറുകളിലും www.norkaroots.org എന്ന വെബ്സൈറ്റിലും ലഭിക്കും.\nLast Updated Jan 11, 2021, 4:13 PM IST\nNorka Startup Project\nനോർക്ക പ്രവാസി സ്റ്റാർട്ടപ്പ് പദ്ധതി\n4179 പ്രവാസി സ്റ്റാർട്ട് അപ്പുകൾ


ശ്രീലങ്കയില് സൈനികമായി ഇടപെടില്ലെന്ന് ജസ്വന്ത് സ ്ിംഹ് | Jaswant rules out military intervention in Lanka - Malayalam Oneindia\nശ്രീലങ്കയില് സൈനികമായി ഇടപെടില്ലെന്ന് ജസ്വന്ത് സ ്ിംഹ്\nദില്ലി: ശ്രീലങ്കയില് സൈനികമായി ഇടപെടാന് താല്‍പര്യമില്ലെന്ന് ബുനാഴ്ച ഇന്ത്യ വ്യക്തമാക്കി. ഇതോടെ ഈ വഴിക്കുള്ള ആശങ്കകള്‍ക്ക് വിരാമമായി. പുലികള് വളഞ്ഞിരിക്കുന്ന താവളങ്ങളില് നിന്ന് പട്ടാളത്തെ രക്ഷിക്കേണ്ടത് ശ്രീലങ്കന് സര്‍ക്കാരിന്റെ ചുമതലയാണെന്ന് ഇന്ത്യ പറഞ്ഞു.\nഎന്നാല് ലങ്കയിലെ സാധാരണ ജനങ്ങള്‍ക്ക് യുദ്ധം മൂലമുണ്ടായിരിക്കുന്ന കെടുതികള് ഇല്ലാതാക്കാന് ഇന്ത്യന് സര്‍ക്കാര് സഹായിക്കുമെന്ന് വിദേശകാര്യ മന്ത്രി ജസ്വന്ത് സ ്ിംഹ് അറിയിച്ചു. ക്യാബിനറ്റ് കമ്മറ്റി ഓണ് സെക്യൂരിറ്റിയുടെ (സി സി എസ്) ഒരു അടിയന്തര യോഗത്തിന് ശേഷം വാര്‍ത്താലേഖകരോട് സംസാരിക്കുകയായിരുന്നു അദ്ദേഹം.\nശ്രീലങ്കന് വിദേശകാര്യവകുപ്പ് മന്ത്രി ലക്ഷമണ് കടിര്‍ഗമര് ഇന്ത്യയോട് ലങ്കന് പട്ടാളത്തെ രക്ഷപ്പെട്ടുത്താന് സഹായമഭ്യര്‍ത്ഥിച്ചിട്ടില്ലെന്നും ജസ്വന്ത് സിംഹ് പറഞ്ഞു. നൂറ് മിനറ്റിലേറെ നീണ്ടു നിന്ന സി സി എസ് കൂടിയാലോചന ജാഫ്നിലെ സ്ഥിതിഗതികള് വിലയിരുത്തി. കൂടിയാലോചനയില് പ്രധാനമന്ത്രി വാജ്പേയി അദ്ധ്യക്ഷനായിരുന്നു.\nജാഫ്നയില് നിന്നു പട്ടാളത്തെ മോചിപ്പിക്കേണ്ടത് ഇന്ത്യയുടെ ചുമതലയല്ലെന്ന് ജസ്വന്ത് സ്ിംഹ് ആവര്‍ത്തിച്ചു വ്യക്തമാക്കി. ശ്രീലങ്കന് പ്രശ്നത്തില് സൈനികമായി ഇടപെടുന്നത് ഇന്ത്യ പരിഗണിച്ചിട്ടില്ലെന്ന് മന്ത്രി പറഞ്ഞു.\nഎല് ടി ടി ഇ ഇന്ത്യയില് നിരോധിക്കപ്പെട്ട ഒരു സംഘടനയാണെന്നും നിരോധനം പുന:പരിശോധിക്കേണ്ടുമ്പോള് എല്ലാ വശങ്ങളും പഠിച്ച ശേഷമേ തീരുമാനമെടുക്കൂയെന്നും മന്ത്രി വ്യക്തമാക്കി. ശ്രീലങ്കന് പ്രസിഡന്റ് ചന്ദ്രികാ കുമാരതുംഗ വാജ്പേയിയുമായി ബുധനാഴ്ച ചര്‍ച്ച നടത്തിയിട്ടില്ലെന്നും ജസ്വന്ത് സിംഹ് പറഞ്ഞു.


പവൻ ദൂത് : കൊച്ചി മെട്രോ - എയർപോർട്ട് ഫീഡർ ബസ് സർവ്വീസുകൾ •Tech Travel Eat\nപവൻ ദൂത് : കൊച്ചി മെട്രോ – എയർപോർട്ട് ഫീഡർ ബസ് സർവ്വീസുകൾ\nകൊച്ചി നഗരത്തിൽ നിന്നും അൽപ്പം അകലെയായാണ് നെടുമ്പാശ്ശേരി അന്താരാഷ്ട്ര വിമാനത്താവളം സ്ഥിതി ചെയ്യുന്നത്. ഇവിടേക്ക് എത്തിച്ചേരുവാനായി പൊതുവെ ആളുകൾ ആശ്രയിക്കുന്നത് ടാക്സികളെയും കെഎസ്ആർടിസി ബസ്സുകളെയുമാണ്. വിവിധ സ്ഥലങ്ങളിലേക്കുള്ള KURTC ചിൽ ബസ്സുകൾ എയർപോർട്ട് വഴി സർവ്വീസ് നടത്തുന്നുണ്ടെങ്കിലും ഒരു ഷട്ടിൽ സർവ്വീസ് ഇതുവരെ ഉണ്ടായിരുന്നില്ല.\nരാജ്യത്തെ മറ്റ് എയർപോർട്ടുകളിൽ ഉള്ളതുപോലെ കൊച്ചി എയർപോർട്ടിലേക്ക് ഫീഡർ ബസ് സർവ്വീസുകൾ വേണമെന്ന ആവശ്യം കുറേനാളുകളായി ഉയർന്നു കേൾക്കുന്ന ഒന്നാണ്. ഇപ്പോഴിതാ കാത്തിരിപ്പിനു വിരാമമിട്ടുകൊണ്ട് കൊച്ചി എയർപോർട്ടിനെയും ആലുവ മെട്രോ സ്റ്റേഷനെയും ബന്ധിപ്പിച്ചുകൊണ്ട് കെ.എം.ആർ.എല്ലിൻ്റെ ഫീഡർ ബസ് സർവ്വീസുകൾ ആരംഭിച്ചിരിക്കുകയാണ്.\nപവൻ ദൂത് എന്നു പേരിട്ടിരിക്കുന്ന ഈ ബസ് സർവീസിലേക്ക് തുടക്കത്തിൽ രണ്ട് ഇലക്ട്രിക് ബസ്സുകളാണ് എത്തിയിരിക്കുന്നത്. പവൻ ദൂതിന്റെ വാഹന കരാർ എടുത്തിരിക്കുന്നത് മഹാവോയേജ് എന്ന കമ്പനിയാണ്.\nരാവിലെ അഞ്ചുമണി മുതൽ വിമാനത്താവളത്തിന്റെ ടെർമിനൽ-1, ടെർമിനൽ-2 എന്നിവിടങ്ങളിൽ ഒരുക്കിയിട്ടുള്ള പോയിന്റുകളിൽ നിന്ന് ബസ് സർവീസ് പുറപ്പെടും.രാവിലെ 5.40 മുതൽ ആലുവയിൽ മെട്രോ സ്‌റ്റേഷനിൽ നിന്ന് വിമാനത്താവളത്തിലേയ്ക്കും സർവീസ് ഉണ്ടാകും. രാത്രി പത്തിനാണ് അവസാന സർവീസ്.\nമുപ്പത് സീറ്റുകൾ, ലഗേജ് സ്ഥലം എന്നിവ ബസ്സിലുണ്ട്. ആദ്യ ഘട്ടമായി രണ്ട് ബസ്സുകളാണ് സർവീസ് നടത്തുക. നാൽപ്പത് മിനിട്ട് ഇടവേളകളിൽ വിമാനത്താവളത്തിൽ നിന്ന് ആലുവ മെട്രോ സ്‌റ്റേഷനിലേയ്ക്കും തിരിച്ചും തുടർച്ചയായി ബസ് സർവീസ് ഉണ്ടാകും. 50 രൂപയാണ് ഒറ്റയാത്രയ്ക്കുള്ള നിരക്ക്. ആലുവ മെട്രോ സ്റ്റേഷനില് നിന്ന് എയര്‍പോര്‍ട്ടിലേക്കും, തിരിച്ച് ആലുവ മെട്രോ സ്റ്റേഷനിലേക്കും ബസ് സര്‍വീസ് വരുന്നതോടെ യാത്രക്കാര്‍ക്ക് സമയവും യാത്രാ ചെലവും ലാഭിക്കാനാകും.\nകൊച്ചി വിമാനത്താവളത്തിൽ നടന്ന ചടങ്ങിൽ സിയാൽ മാനേജിങ് ഡയറക്ടർ വി.ജെ.കുര്യൻ പവൻ ദൂത് ബസ് സർവീസ് ഫ്‌ളാഗ് ഓഫ് ചെയ്തു. ആദ്യ യാത്രക്കാരന് കൊച്ചി മെട്രോ മാനേജിങ് ഡയറക്ടർ അൽകേഷ് കുമാർ ശർമ ടിക്കറ്റ് നൽകി. ഫ്ലാഗ് ഓഫ് ചടങ്ങിൽ എയർപോർട്ട് ഡയറക്ടർ എ.സി.കെ.നായർ, എക്‌സിക്യൂട്ടീവ് ഡയറക്ടർമാരായ എ.എം.ഷബീർ, സജി കെ.ജോർജ്, ചീഫ് ഫിനാഷ്യൽ ഓഫീസർസുനിൽ ചാക്കോ, കൊച്ചി മെട്രോ ഡയറക്ടർമാരായ ഡി.കെ.സിൻഹ, കുമാർ കെ.ആർ, വാഹന കരാറുകാരായ മഹാവോയേജ് മാനേജിങ് ഡയറക്ടർ വിക്രം തുടങ്ങിയവർ പങ്കെടുത്തു.\nപവൻദൂത് സർവ്വീസുകൾ ആരംഭിച്ചതോടെ കൊച്ചി വിമാനത്താവളത്തിൽ എത്തുന്നവർക്ക് കുറഞ്ഞ ചെലവിൽ നേരിട്ട് നഗരഹൃദയത്തിലേക്ക് എത്തുവാൻ സൗകര്യം വർധിച്ചിരിക്കുകയാണ്. കെഎംആർഎല്ലിന്റെ വരുമാനത്തിലും ഇത് വർദ്ധനവ് ഉണ്ടാക്കുമെന്നാണ് പ്രതീക്ഷ.\nവിവരങ്ങൾക്ക് കടപ്പാട് – കൊച്ചി മെട്രോ.


Emalayalee.com - പ്രേക്ഷകര് കാത്തിരിക്കുന്നു ദുല്‍ഖറും വിജയ് ദേവരകൊണ്ടയും ഒന്നിക്കുമോ\nFILM NEWS 15-Jul-2019 കലാകൃഷ്ണന്\nദുല്‍ക്കല് സല്‍മാനെ കുഞ്ഞിക്കയെന്ന് വിളിച്ചു കൊണ്ട് സ്നേഹം പ്രകടിപ്പിക്കുകയാണ് തെലുങ്കിലെ യുവതാരം വിജയ് ദേവരക്കൊണ്ട. അര്‍ജ്ജുന് റെഡ്ഡി എന്ന ചിത്രത്തിലൂടെയാണ് വിജയ് ദേവരകൊണ്ട തെലുങ്ക് സിനിമയിലെ സൂപ്പര്‍താരമായത്. അര്‍ജ്ജുന് റെഡ്ഡിയിലൂടെ തമിഴിലും മലയാളത്തിലും കന്നഡയിലുമെല്ലാം വിജയ് ആരാധകരെ സമ്പാദിച്ചു.\nഇതിനു ശേഷം മഹാനടിയില് ദുല്‍ഖറിനൊപ്പവും വിജയ് അഭിനയിച്ചു. ഇപ്പോഴിതാ ദുല്‍ഖറിനൊപ്പം പുതിയ ചിത്രം ഉടനുണ്ടാവുമെന്ന് പ്രഖ്യാപിച്ചിരിക്കുകയാണ് വിജയ് ദേവരകൊണ്ട. പത്ത് ദിവസത്തിനകം ആ സര്‍പ്രൈസ് എത്തുമെന്നാണ് വിജയ് പറയുന്നത്. തെലുങ്ക് മാസ് ചിത്രമായിരിക്കുമിതെന്നാണ് അണിറയ സംസാരം. നിലവില് മലയാളത്തില് നിന്ന് മാറി അന്യഭാഷ സിനിമകളില് കൂടുതല് ശ്രദ്ധിച്ചു വരുകയാണ് ദുല്‍ഖര് സല്‍മാന്.


sreekumaran thampi Archives - Malayalam News, Latest Malayalam Movie News, Malayalam Breaking News, Malayalam Online News, Malayalam Sports News , Malayalam Life style News , Metromatinee Malayalam\nമമ്മൂട്ടിയും മോഹൻലാലും എന്നെ കൊണ്ട് പാട്ടെഴുതിക്കേണ്ടെന്നു പറഞ്ഞു ; പല സംവിധായകരും അവരെ ഭയന്ന് എന്നെ വിളിച്ചില്ല – ശ്രീകുമാരൻ തമ്പി ജെ സി ഡാനിയേൽ പുരസ്‌കാരം നേടിയ ശേഷം...\nമെഗാസ്റ്റാർ മമ്മൂട്ടിയുടെ ആദ്യ സംഭാഷണ ചിത്രമായിരുന്നു കാലചക്രം. താരത്തിന്റെ രണ്ടാമത്തെ അഭിനയ ചിത്രവും. ശ്രീകുമാരൻ തമ്പിയുടെ സ്ക്രിപ്റ്റിൽ നാരായണനായിരുന്നു ചിത്രം സംവിധാനം ചെയ്തത്. രണ്ടു ദിവസം മുമ്പ് അന്തരിച്ച എ...\nഅന്ന് സിനിമയെന്നാൽ മദ്രാസ് ആയിരുന്നു. അഡയാർ ഫിലിം ഇൻസ്റ്റിറ്റ്യൂട്ട് സിനിമ പഠിക്കാനുള്ള സൗത്ത് ഇന്ത്യയിലെ ഏക സ്ഥലവും. ഒരിക്കൽ, അന്നത്തെ പ്രശസ്ത നടി മല്ലികയുടെ നിർദ്ദേശ പ്രകാരം സുധീർ കുമാർ എന്ന അഡയാർ...


എമിഗ്രേഷൻ ഉദ്യോഗസ്ഥർ വാക്‌സിനേഷൻ എടുത്തില്ല; താക്കീതുമായി ന്യൂസിലാന്റ് പ്രധാനമന്ത്രി | 4PM News\nഎമിഗ്രേഷൻ ഉദ്യോഗസ്ഥർ വാക്‌സിനേഷൻ എടുത്തില്ല; താക്കീതുമായി ന്യൂസിലാന്റ് പ്രധാനമന്ത്രി\nഓക്ലാന്റ്: വാക്‌സിനേഷനിൽ അലംഭാവം കാണിക്കുന്നവർക്ക് കർശന മുന്നറിയിപ്പുമായി ന്യൂസിലാന്റ് പ്രധാനമന്ത്രി ജസീന്താ ആർഡേൺ. എമിഗ്രേഷൻ വിഭാഗവുമായി ബന്ധപ്പെട്ട ഉദ്യോഗസ്ഥരെയാണ് പ്രധാനമന്ത്രി ശാസിച്ചത്. രണ്ടു തവണ വാക്‌സിനേഷന് സമയം അനുവദിച്ചിട്ടും എടുക്കാതിരുന്ന ഉദ്യോഗസ്ഥരെയാണ് പ്രധാനമന്ത്രി ശകാരിച്ചത്.\nഈ തിങ്കളാഴ്ച മുതൽ ഏപ്രിൽ മാസം അവസാനം വരെ ഇനിയും വാക്‌സിനെടുക്കാ ത്തവർക്കുള്ള അവസരമാണ്. ഇതിനകം എടുത്തില്ലെങ്കിൽ എല്ലാവരേയും പിരിച്ചുവിടും. ഭരണകൂടത്തിന് എല്ലാ പൗരന്മാരുടെ ആരോഗ്യവും ഒരു പോലെയാണെന്നും ജസീന്ത വ്യക്തമാക്കി.\nഎമിഗ്രേഷനിലും കൊറോണ ചികിത്സാ കേന്ദ്രത്തിലുമായി ജോലിചെയ്യുന്ന നിരവധിപേർ വാക്‌സിനെടുക്കാത്തതാണ് ജസീന്തയെ പ്രകോപിപ്പിച്ചത്. ലോകരാജ്യങ്ങളിൽ വാക്‌സിനേ ഷന്റെ കാര്യത്തിലും കൊറോണ പ്രതിരോധത്തിലും കർശന നിബന്ധന നടപ്പാക്കുന്ന രാജ്യമാണ് ന്യൂസിലാന്റ്.\nആഭ്യന്തര വിമാന സർവീസിൽ ഭക്ഷണ വിതരണത്തിൽ നിയന്ത്രണം\nമഹാരാഷ്ട്രയിൽ എസ്എസ്എൽസി, പ്ലസ്ടു പരീക്ഷകൾ മാറ്റി


കുട്ടികളിലെ പൊണ്ണത്തടി വില്ലനോ; ശ്രദ്ധിക്കേണ്ട കാര്യങ്ങങ്ങൾ Malayali Life | The Largest Malayalam Online Lifestyle Portal\nകുട്ടികളിലെ പൊണ്ണത്തടി വില്ലനോ; ശ്രദ്ധിക്കേണ്ട ...\nWednesday 11 November 2020 08:52:40 PM\nകുട്ടികൾ എന്ന് പറയുന്നത് സന്തോഷത്തിന്റെ ലോകമാണ്. അതുകൊണ്ട് തന്നെ അവരുടെ ആരോഗ്യ കാര്യങ്ങളിൽ എല്ലാം തന്നെ അതീവ ശ്രദ്ധ ചെലുത്തേണ്ടത് അത്യാവശ്യമാണ്. ഇന്നത്തെ കുട്ടികളിലെ അമിതവണ്ണം എല്ലാ രക്ഷിതാക്കളെയും വളരെയധികം അലട്ടുന്ന ഒരു പ്രശ്‌നമാണ്. ശരീരത്തില് ധാരാളം കൊഴുപ്പ് അടിഞ്ഞുകൂടുന്നതിലൂടെ അമിതവണ്ണത്തിലേക്ക് എത്തുന്നു. ഇത് കുട്ടികളിൽ ഹൃദ്രോഗം പോലുള്ള അസുഖങ്ങൾ ഉണ്ടാകുന്നതിന് ഒരു പരിധി വരെ കാരണമാകുന്നു.\nകുട്ടികളയിൽ ആദ്യം മുതലേ തന്നെ ആരോഗ്യകരമായ ഭക്ഷണശീലങ്ങൾ വളർത്തി എടുക്കേണ്ടത് അത്യാവശ്യമായ ഒരു കാര്യമാണ്. , ക്യത്യമായി വ്യായാമം ചെയ്യാനും കുട്ടികളെ ഭക്ഷണത്തോടൊപ്പം മാതാപിതാക്കൾ ശീലിപ്പിക്കേണ്ടതാണ്. കുട്ടികൾക്ക് ആവശ്യമുള്ളതിനേക്കാൾ കൂടുതൽ ഭക്ഷണം പല മാതാപിതാക്കളും നൽകുന്നുണ്ട്. എന്നാൽ കുട്ടികൾക്ക് ശെരിയായവിധത്തിലുള്ള പോഷകങ്ങൾ കിട്ടുന്നുണ്ടോ എന്ന് ഉറപ്പ് വരുത്തുകയും വേണം.\nRead more topics: # How to avoid,# childrens obesity in lower age\nHow to avoid childrens obesity in lower age


AstraZeneca Pauses Oxford Coronavirus Vaccine Trial due to find illness in Volunteer | ഓക്‌സ്ഫഡ് വാക്‌സിന് കുത്തിവെച്ചയാള്‍ക്ക് അജ്ഞാത രോഗം; പരീക്ഷണം നിര്‍ത്തി; തിരിച്ചടി - Malayalam Oneindia\nഓക്‌സ്ഫഡ് വാക്‌സിന് കുത്തിവെച്ചയാള്‍ക്ക് അജ്ഞാത രോഗം; പരീക്ഷണം നിര്‍ത്തി; തിരിച്ചടി\nUpdated: Wed, Sep 9, 2020, 10:02 [IST]\nലണ്ടന്: ഓക്‌സ്‌ഫെഡ് കൊവിഡ് വാക്‌സിന് പരീക്ഷണം താല്‍ക്കാലികമായി നിര്‍ത്തിവെച്ചതായി ഫാര്‍മസ്യൂട്ടിക്കല് കമ്പനിയായ അസ്ട്രസെനേക അറിയിച്ചു. വാക്‌സിന് കുത്തിവെച്ച സന്നദ്ധ പ്രവര്‍ത്തകരില് ഒരു അജ്ഞാത രോഗം കണ്ടെത്തിയതോടെയാണ് പരീക്ഷണം നിര്‍ത്തിവെച്ചത്. കൊവിഡിനെ പ്രതിരോധിക്കുന്നതിനായി ലോകം പ്രതീക്ഷയോടെ കാത്തിരുന്നതായിരുന്നു ഒാക്‌സ്‌ഫെഡ് വ്ാക്‌സിന്.\nഓക്‌സെഫെഡ് സര്‍വ്വകലാശാലയുമായി ചേര്‍ന്ന് വാക്‌സിന് വികസിപ്പിച്ച കമ്പനി മൂന്നാംഘട്ട പരീക്ഷണമാണ് നിര്‍ത്തിയിരിക്കുന്നത്. അതേസമയം പരീക്ഷണം നിര്‍ത്തിയതില് ആശങ്കപ്പെടേണ്ടതില്ലെന്ന് അസ്ട്രസെനേകയുടെ പ്രതികരണം. പരീക്ഷണ ഘട്ടത്തില് വാക്‌സിന് നിര്‍ത്തിവെക്കുന്നത് സാധാരണ നടപടിക്രമം മാത്രമാണ്. രോഗം പഠിച്ച ശേഷം പരീക്ഷണം തുടരുമെന്നും അസ്ട്രസേനക വ്യക്തമാക്കി. പരീക്ഷണത്തില് പങ്കെടുത്തവരുടെ സുരക്ഷ പ്രധാനമെന്നും കമ്പനി പ്രതികരിച്ചു.\nപൂനെ സെറം ഇന്‍സ്റ്റിറ്റ്യൂട്ടും പരീക്ഷണത്തോട് സഹകരിച്ചിരുന്നു. വാക്‌സിന് വിജയമായാല് വാങ്ങാന് ഇന്ത്യയും കരാര് ഉണ്ടാക്കിയിരുന്നു.പരീക്ഷണം നിര്‍ത്തിയതിന് പിന്നാലെ അസ്ട്രകസെനേകയുടെ ഓഹരികളിലും വന് ഇടിവുണ്ടായി.കൊവിഡ് പ്രതിരോധത്തിനായി ഇന്ത്യയില് ആദ്യം എത്തുക ഒക്‌സ്ഫഡ് വാക്‌സിന് ആണെന്നാണ് റിപ്പോര്‍ട്ട്. എന്നാല് നിലവില് വാക്‌സിന് പരീക്ഷണം നിര്‍ത്തിവെച്ച സാഹചര്യത്തില് അതില് മാറ്റമുണ്ടാകുമോയെന്നത് വ്യക്തമല്ല.\nയുകെയില് പരീക്ഷണം പൂര്‍ത്തിയാക്കിയവരില് 28 ദിവസത്തിനുള്ളില് ആന്റി ബോഡി ഉല്‍പ്പാദിപ്പിക്കപ്പെട്ടിരുന്നു.\ncoronavirus vaccine കൊറോണവൈറസ് വാക്സിന്\nAstraZeneca Pauses Oxford Coronavirus Vaccine Trial due to find illness in Volunteer


NOTEBOOK: ഒളിമ്പിക്സ് ചരിത്രം 1896-2012\nഒളിമ്പിക്സ് ചരിത്രം 1896-2012\nആധുനിക ഒളിംപിക്സിന്‍െറ ആദ്യ പതിപ്പ് ഗ്രീസിലെ ആതന്‍സില് നടന്നു. പുരാതന ഒളിംപിക്സിന് ജന്മം നല്‍കി മണ്ണ് എന്ന പ്രത്യേകയും ആതന്‍സിന് അവകാശപ്പെടാം. 1896 ഏപ്രില് ആറിന് ആതന്‍സിലെ പിനാഥെനിക് സ്റ്റേഡിയത്തില് ഹെല്ലനയിലെ ജോര്‍ജ് രാജാവാണ് പ്രഥമ ഒളിംപിക് മേള ഉദ്ഘാടം ചെയ്തത്. ഒന്‍പതു ദിനങ്ങള് നീണ്ട പ്രഥമ മേളയില് 14 രാജ്യങ്ങളില് നിന്നായി 241 അത്ലറ്റുകള് പങ്കെടുത്തു. വനിതാതാരങ്ങള്‍ക്ക് പ്രവേശനമില്ലാതിരുന്ന ചരിത്രത്തിലെ ഒരേയൊരു മേളകൂടിയായിരുന്നു ഇത്. അത്ലറ്റിക്സ്, അക്വാട്ടിക്സ്, ഷൂട്ടിങ്, ജിംനാസ്റ്റിക്സ്, ഗുസ്തി, ടെന്നീസ്, സൈക്ക്ളിങ്, ഭാരോദ്വഹനം എന്നിങ്ങനെ ഒന്‍പതു വിഭാഗങ്ങളിലായി 43 കായിക ഇനങ്ങള് നടന്നു.\nജേതാക്കള്‍ക്ക് വെള്ളിമെഡലും ഒലിവ് കിരീടവും സര്‍ട്ടിഫിക്കറ്റും സമ്മാനിക്കപ്പെട്ടു. രണ്ടാമതെത്തുന്നയാള്‍ക്ക് ഒാട് മെഡലും ഒപ്പം സര്‍ട്ടിഫിക്കറ്റും ഒലീവ് കിരീടവും നല്‍കി. പങ്കെടുത്തവര്‍ക്കെല്ലാം 'സ്മരണപ്പതക്കങ്ങള്' സമ്മാനിക്കപ്പെട്ടു. ട്രിപ്പിള് ജംപില് ഒന്നാം സ്ഥാനത്തെത്തിയ അമേരിക്കയുടെ ജെയിംസ് ബ്രന്‍ഡന് കോണോളി ഒളിംപിക്സിലെ ആദ്യജേതാവ് എന്ന സ്ഥാനം കരസ്ഥമാക്കി. ജര്‍മനിയില് നിന്നുള്ള കാള് ഷൂമാന്4ഇനങ്ങളില് ഒന്നാമതെത്തി. ജേതാക്കള്‍ക്കെല്ലാം മേളയുടെ അവസാനദിനത്തില് സമ്മാനംനല്‍കി. ജോര്‍ജ് ഒന്നാമന് രാജാവായിരുന്നു സമ്മാനദാനം നിര്‍വഹിച്ചത്. 43 മത്സരങ്ങള് നടന്നപ്പോള് 11 ഒന്നാം സ്ഥാനവും6രണ്ടാം സ്ഥാനങ്ങളും സ്വന്തമാക്കി അമേരിക്ക ഒന്നാമതെത്തി.\nവനിതകള് പങ്കെടുത്ത ആദ്യ ഒളിംപിക്സ് മേള എന്ന പ്രത്യേകത പാരിസ് ഗെയിംസിന് അവകാശപ്പെട്ടതാണ്. അഞ്ചു മാസത്തോളം നീണ്ടുനിന്ന മേളയില് 24 രാജ്യങ്ങളില്‍നിന്നായി 1225 താരങ്ങള് പങ്കെടുത്തു. ഇതില് 22 പേര് വനിതകളായിരുന്നു. 880 അത്ലറ്റുകളും ഫ്രാന്‍സിന്‍െറ താരങ്ങളായിരുന്നു. 18 കായികവിഭാഗങ്ങളിലായി 95 ഇനങ്ങള് അരങ്ങേറി. യൂണിവേഴ്സല് പാരീസ് എക്സ്പോ എന്ന വ്യാപാരമേളയുമായി ബന്ധപ്പെടുത്തിയായിരുന്നു അന്നു പാരിസില് ഒളിംപിക്സ് സംഘടിപ്പിച്ചത്. എന്നാല് മാസങ്ങള് നീണ്ട മേള പ്രതീക്ഷയ്ക്കൊത്ത് ഉയര്‍ന്നില്ല. ലോണ് ടെന്നീസില് വിജയിച്ച ബ്രിട്ടന്‍െറ ഷാര്‍ലെറ്റ് കൂപ്പര് ഒളിംപിക്സിലെ പ്രഥമ വനിതാജേതാവായി.\nക്രിക്കറ്റ്, ക്രോക്കറ്റ്, പ്രവിനെ വെടിവച്ചുവീഴ്ത്തല്, തടസങ്ങള്‍ക്കിടയിലൂടെയുള്ള നീന്തല് തുടങ്ങിയ കായിക ഇനങ്ങള് ആദ്യമായും അവസാനമായും ഒളിംപിക്സില് അരങ്ങേറി. ഫുട്ബോള് മത്സരങ്ങള് ഒളിംപിക്സില് ആദ്യമായി ഉള്‍പ്പെടുത്തിയത് പാരിസിലാണ്. നാല് വിഭാഗങ്ങളില് ജേതാവായ ആല്‍വിന് ക്രെന്‍സ്ലീന് മേളയില് തിളങ്ങി. ആതിഥേയരായ ഫ്രാന്‍സ് തന്നെയായിരുന്നു കൂടുതല് മത്സരങ്ങളില് ഒന്നാം സ്ഥാനത്ത് എത്തിയത്.\nഅമേരിക്കയിലെ സെന്റ് ലൂയിസിലുള്ള ലൂസിയാനയില് വര്‍ഷം തോറും നടക്കാറുള്ള വാണിഭമേളയോടനുബന്ധിച്ചായിരുന്നു മൂന്നാം ഒളിംപിക്സ്. ചിക്കാഗോയിലാണ് വേദി തീരുമാനിച്ചിരുന്നതെങ്കിലും യുഎസ് പ്രസിഡന്‍റ് തിയോഡര് റൂസ്വെല്‍റ്റിന്‍െറ ആവശ്യപ്രകാരം മേള സെന്‍റ് ലൂയിസിലേക്ക് മാറ്റുകയായിരുന്നു. മൂന്നാം ഒളിംപിക്സ് മേള നാലര മാസം നീണ്ടു. ഒളിംപിക് ചരിത്രത്തിലാദ്യമായി സ്വര്‍ണം, വെള്ളി, ഒാട് മെഡലുകള് സമ്മാനിക്കപ്പെട്ടു.\nആകെ 12 രാജ്യങ്ങളില് നിന്നായി 645 അത്ലറ്റുകള് പങ്കെടുത്തു. വനിതകള് എട്ടു പേര് മാത്രമായി. 17 വിഭാഗങ്ങളിലായി 91 കായിക ഇനങ്ങള് നടന്നു. ആറ് മെഡലുകള് നേടിയ അമേരിക്കന് ജിംനാസ്റ്റ് ജോര്‍ജ് എക്സര് മിന്നുന്ന പ്രകടനം കാഴ്ചവച്ചു. ആധുനിക ഒളിംപിക്സില് ആദ്യമായി ബോക്സിങും ഗുസ്തിയും അരങ്ങേറി. മെഡല് പട്ടികയില് അമേരിക്ക ഒന്നാമതെത്തി. ബ്രിട്ടന് മേളയില് നിന്നു മാറിനിന്നു.\nനാലാം മേള നടത്താന് ഇറ്റലിയിലെ റോമിനായിരുന്നു അവസരം ലഭിച്ചതെങ്കിലും 1906-ല് ഉണ്ടായ വെസൂവിയസ് കൊടുമുടി ഉള്‍സ്ഫോടനത്തെത്തുടര്‍ന്ന് ഇറ്റലി പിന്‍മാറുകയായിരുന്നു. ഒളിംപിക്സിന് ആതിഥേയത്വം വഹിക്കാന് തയാറാണെന്ന് ബ്രിട്ടന് അറിയിച്ചതോടെ ഐഒസി ലണ്ടന് വേദി സമ്മാനിച്ചു. രാജ്യാന്തര വാണിജ്യ പ്രദര്‍ശനങ്ങളോടോ മറ്റ് വാണിഭമേളയോടോ ചേര്‍ന്നായിരുന്നില്ല ലണ്ടന് ഒളിംപിക്സ് നടന്നത് എന്നത് പ്രത്യേകതയായിരുന്നു.\n22 രാജ്യങ്ങളില് നിന്നായി 2035 കായികതാരങ്ങള് പങ്കെടുത്തു. വനിതകള് 36 പേര് മാത്രവും. 22 കായിക വിഭാഗങ്ങളിലായി 110 മത്സരങ്ങള് നടന്നു. ഡൈവിങും ഹോക്കിയും ആദ്യമായി ഒളിംപിക്സിലെത്തി. അത്ലറ്റുകള് ഉദ്ഘാടനച്ചടങ്ങില് മാര്‍ച്ച് ചെയ്തുവരുന്ന രീതിക്ക് ലണ്ടന് മേള തുടക്കമിട്ടു. ബ്രിട്ടീഷ് നീന്തല് താരം ഹെന്‍റി ടെയ്ലറും അമേരിക്കന് അത്ലറ്റ് മെല്‍വിന് ഷപ്പേര്‍ഡും മൂന്നു സ്വര്‍ണം വീതം നേടി മേളയില് തിളങ്ങി.\nസംഘടനാപ്രാവീണ്യം കൊണ്ടു ശ്രദ്ധേയമായി 5-ാമത് മേള. ഒളിംപിക്സില് അശ്വാഭ്യാസ മത്സരങ്ങള്‍ക്ക് സ്റ്റോക്ക്ഹോം തുടക്കമിട്ടു. വനിതകളെക്കൂടി നീന്തല് മത്സരങ്ങളില് പങ്കെടുപ്പിച്ചുതുടങ്ങി. 28 രാജ്യങ്ങള് പങ്കെടുത്ത മേളയില് 2547 അത്ലറ്റുകള് മത്സരിച്ചു. ഫോട്ടോ ഫിനിഷ് സംവിധാനങ്ങളും ഇലക്ട്രോണിക് ടൈമറുകളും ഒളിംപിക്സില് ആദ്യമായി ഉപയോഗിച്ചത് ഇവിടെയായിരുന്നു. ജപ്പാന്റെ അരങ്ങേറ്റത്തിനും സ്റ്റോക്ക്ഹോം സാക്ഷ്യംവഹിച്ചു. കായിക ഇനങ്ങളുടെ എണ്ണം 28-ലേക്ക് ഉയര്‍ന്നു. ജിം തോര്‍പ്പ് എന്ന പ്രതിഭയുടെ ഉദയം സ്റ്റോക്ക്ഹോമില് കണ്ടു.\nപെന്‍റാത്ലണിലും ഡെക്കാത്ലണിലും സ്വര്‍ണം സ്വന്തമാക്കിയ അമേരിക്കയുടെ തോര്‍പ്പ് ഒളിംപിക്സ് ചരിത്രത്തിലെ വീരപുരുഷന്മാരിലൊരാളായി മാറി. എന്നാല് ജിം തോര്‍പ്പ് പണത്തിനായി മുന്‍പ് ബേസ്ബോള് കളിച്ചു എന്നാരോപിച്ച് ഐഒസി അദ്ദേഹത്തില്‍നിന്ന് മെഡലുകള് തിരികെ വാങ്ങി. പ്രൊഫഷണല് താരങ്ങള് ഒളിംപിക്സില് പങ്കെടുക്കാന് പാടില്ല എന്ന നിയമം തെറ്റിച്ചതിനായിരുന്നു ഈ നടപടി. (പിന്നീട് 1983- ല് തോര്‍പ്പിന്റെ കുടുംബത്തിന് മെഡലുകള് തിരികെ നല്‍കി ഐഒസി പ്രായശ്ചിത്തം ചെയ്തു.\nഒന്നാം ലോകമഹായുദ്ധം മൂലം ബര്‍ലിനില് 1916-ല് നടക്കേണ്ടിയിരുന്ന ആറാമത് മേള ഉപേക്ഷിക്കേണ്ടിവന്നത് ഒളിംപിക്സ് സംസ്കാരത്തിന് വന്‍തിരിച്ചടിയായി. ഒന്നാം ലോകയുദ്ധം മൂലം അവശതയനുഭവിക്കുന്ന ബെല്‍ജിയത്തിലെ പാവപ്പെട്ടവരെ ആദരിക്കുന്നതിനുവേണ്ടിയാണ് ഐഒസി ആന്‍റ്വെര്‍പ്പിന് വേദി അനുവദിച്ചുകൊടുത്തത്. ഒളിംപിക്സിലെ പല ചടങ്ങുകള്‍ക്കും ആന്‍റ്വെര്‍പ്പ് തുടക്കമിട്ടു. ആദ്യമായി ഒളിംപിക്സ് പതാക വേദിയില് പറത്തിയത്, സമാധാനത്തിന്‍െറ പ്രതീകമായ പ്രാവുകളെ പറത്തുന്ന ചടങ്ങുകള്, അത്ലറ്റുകള് പ്രതിജ്ഞയെടുത്തത്-എല്ലാത്തിനും ആന്‍റ്വെര്‍പ്പ് തുടക്കമിട്ടു.\nഫെന്‍സിങ് താരം വിക്ടര് ബോയിനാണ് ആദ്യമായി സത്യപ്രതിജ്ഞയെടുത്ത അത്ലറ്റ്. ഒളിംപിക്സ് പതാക മേളയിലുടനീളം പാറിപ്പറന്നത് ആദ്യമായിട്ടാണ്. പതാകയിലെ അഞ്ചു വളയങ്ങള് ഒളിംപിക്സിന്റെ ഔദ്യോഗിക ചിഹ്നമായി അംഗീകരിക്കപ്പെട്ടതും ഇവിടെവച്ചാണ്. 29 രാജ്യങ്ങള് പങ്കെടുത്തു. 22 കായികവിഭാഗങ്ങളിലായി 153 ഇനങ്ങള് നടന്നു. ഫിന്‍ലണ്ടിന്‍െറ ഇതിഹാസതാരം 'പറക്കുംഫിന്' പാവോ നൂര്‍മിയുടെ അരങ്ങേറ്റത്തിനും ആന്‍റ്വെര്‍പ്പ് സാക്ഷ്യം വഹിച്ചു. മെഡല്‍വേട്ടയില് അമേരിക്കതന്നെ ഒന്നാമതെത്തി. സ്വീഡന് രണ്ടാമതും ബല്‍ജിയം മൂന്നാമതുമെത്തി. സെയിലിങ്ങിലെ ഒരു മല്‍സരം ഡച്ച് അധീനതയിലുളള ജലാശയത്തിലാണ് നടത്തിയത്. അങ്ങനെ രണ്ടു രാജ്യങ്ങളിലായി നടത്തപ്പെട്ട ആദ്യ ഒളിംപിക്സ് എന്ന പേര് 1920 മേളയ്ക്കു ലഭിച്ചു.\nരണ്ടു തവണ ഒളിംപിക്സ് നടക്കുന്ന ആദ്യ വേദി എന്ന പേര് പാരീസിന് സ്വന്തമായി. 24 വര്‍ഷങ്ങള്‍ക്കുശേഷം ഒളിംപിക്സ് വീണ്ടും പാരീസിന്‍െറ മണ്ണില് അരങ്ങേറി. ഒളിംപിക്സ് മുദ്രാവാക്യം-'സിറ്റിയൂസ്, ഓള്‍ട്ടിയൂസ്, ഫോര്‍ട്ടിയൂസ്' ആദ്യമായി ഒരു ഒളിംപിക് വേദിയില് മുഴങ്ങിക്കേട്ടത് ഏഴാമതു മേളയിലായിരുന്നു. സമാപനചടങ്ങില് ഐഒസി, ആതിഥേയ രാഷ്ട്രം, അടുത്ത ഒളിംപിക്സിന് വേദിയൊരുക്കുന്ന രാഷ്ട്രം എന്നിവരുടെ മൂന്നു കൊടികളും ഉയര്‍ത്തുന്ന ചടങ്ങിന് പാരീസ് തുടക്കമിട്ടു. പങ്കെടുക്കുന്ന രാജ്യങ്ങളുടെ എണ്ണം 29-ല് നിന്ന് 44-ലേക്ക് കുതിച്ചുയര്‍ന്നു. 17 കായികവിഭാഗങ്ങളില് മാത്രമായി മത്സരങ്ങള്.\n1000 പത്രപ്രവര്‍ത്തകരും ആറു ലക്ഷം കാണികളും മേളയ്ക്ക് സാക്ഷ്യം വഹിച്ചു. 136 വനിതകള് ഉള്‍പ്പെടെ 3092 താരങ്ങള് പങ്കെടുത്തു. പാവോ നൂര്‍മി അഞ്ചു സ്വര്‍ണം നേടി ചരിത്രത്തിന്‍െറ ഭാഗമായി. പുരുഷ അത്ലറ്റുകളെ ആദ്യമായി തടികൊണ്ടുള്ള ക്യാബിന് നിര്‍മിച്ച്, 'ഒളിംപിക് ക്യാംപ്' എന്ന പേരില് ഒരിടത്ത് പാര്‍പ്പിച്ചു. വനിതകളെ ഹോട്ടലുകളിലും താമസിപ്പിച്ചു. ടെന്നീസ് മത്സരങ്ങള് പാരീസ് ഒളിംപിക്സോടുകൂടി മതിയാക്കി. (പിന്നീട് 1988 ലാണ് ടെന്നിസ് മല്‍സരങ്ങള് ഒളിംപിക്സില് പുനരാരംഭിച്ചത്).\nഇന്ത്യയുടെ ആദ്യസ്വര്‍ണം ആംസ്റ്റര്‍ഡാം ഒളിംപിക്സിലൂടെയായിരുന്നു. ഹോക്കിയിലൂടെയാണ് ഇന്ത്യ ചരിത്രം കുറിച്ചത്. ഉദ്ഘാടനവേളയിലെ അത്ലറ്റുകളുടെ മാര്‍ച്ച് പാസ്റ്റില് ഗ്രീസ് ആദ്യവും ആതിഥേയരാഷ്ട്രം ഒടുവിലും എന്ന രീതിക്ക് ആംസ്റ്റര്‍ഡാം തുടക്കമിട്ടു. വനിതകളെ അത്ലറ്റിക്സിലും ജിംനാസ്റ്റിക്സിലും പങ്കെടുപ്പിച്ചുതുടങ്ങി. ആദ്യമായിട്ടൊരു ഏഷ്യന്‍താരം അത്ലറ്റിക്സില് സ്വര്‍ണം നേടിയത് ഇവിടെയായിരുന്നു (മിക്കിയോ ഒഡാ, ജപ്പാന്, ട്രിപ്പിള് ജംപ്). 290 വനിതകള് ഉള്‍പ്പെടെ 3014 താരങ്ങള് പങ്കെടുത്തു. 46 രാഷ്ട്രങ്ങള് പങ്കെടുത്തു. 14 കായികവിഭാഗങ്ങളിലായി 109 ഇനങ്ങള് നടന്നു.\nഉദ്ഘാടനവേളയില് ഒളിംപിക്സ് ദീപശി ആദ്യമായി തിരികൊളുത്തപ്പെട്ടത് 1928 മേളയിലായിരുന്നു. 1912-നുശേഷം ജര്‍മനി ആദ്യമായി ഒളിംപിക്സില് പങ്കെടുത്തു. അമേരിക്കയുടെ ബെറ്റി റോബിന്‍സണ് അത്ലറ്റിക്സില് സ്വര്‍ണം നേടുന്ന ആദ്യ വനിതയായി-100 മീ. ഒാട്ടത്തിലായിരുന്നു ബെറ്റിയുടെ നേട്ടം. മെഡലുകള്‍ക്ക് സ്ഥിരമായ രൂപം കൈവന്നത് 1928-ലെ മേള മുതലാണ്. അമേരിക്കയും ജര്‍മനിയും ഒന്നും രണ്ടും സ്ഥാനത്തെത്തി.\nകടുത്ത സാമ്പത്തിക മാന്ദ്യത്തിനിടയിലും അമേരിക്ക 9-ാം ഒളിംപിക്സ് വന്‍വിജയമാക്കി മാറ്റി. വിജയികളെ ആദ്യമായി വിക്ടറി സ്റ്റാന്‍റുകളില് നിര്‍ത്തി മെഡലുകള് നല്‍കി ആദരിച്ചു. അതോടൊപ്പം ജേതാക്കളായവരുടെ രാജ്യത്തിന്‍െറ പതാക ഉയര്‍ത്തുകയും ദേശീയഗാനം ആലപിക്കുകയും ചെയîുന്ന രീതിക്ക് തുടക്കമായി. 37 രാജ്യങ്ങള് പങ്കെടുത്തു. 14 കായികവിഭാഗങ്ങളിലായി മത്സരങ്ങള് നടന്നു. 1332 അത്ലറ്റുകള് പങ്കെടുത്തു. അമച്വര് നിയമങ്ങള് ലംഘിച്ചു എന്ന കാരണത്താല് പാവോ നുര്‍മിക്ക് ഐഒസി പ്രവേശനം നിഷേധിച്ചത് ഫിന്‍ലന്‍ഡിന് വന്‍തിരിച്ചടിയായി.\nചരിത്രത്തിലാദ്യമായി പൂര്‍ണസജ്ജമായ 'ഒളിംപിക് ഗ്രാമം' പടുത്തുയര്‍ത്തിയത് 1932-ലെ മേളയിലായിരുന്നു. എല്ലാവിധ സംവിധാനങ്ങളും ഈ ഗ്രാമത്തിലുണ്ടായിരുന്നു. സ്ത്രീകള് ഹോട്ടലുകളില് താമസിച്ചു. ഒാട്ടോമാറ്റിക് ടൈമിങ് സംവിധാനം നിലവില്‍വന്നു. മത്സരം കഴിയുമ്പോള് തന്നെ മെഡല്‍ദാനം ചെയîുന്ന രീതി നിലവില്‍വന്നു. മുമ്പു മേളകളുടെ അവസാനദിനങ്ങളിലായിരുന്നു മെഡലുകള് നല്‍കപ്പെട്ടത്. ഒരു രാജ്യത്തുനിന്ന് ഒരിനത്തില് പങ്കെടുക്കുന്നവരുടെ എണ്ണം മൂന്നായി ചുരുക്കി. 1900നു ശേഷം ഫുട്ബോള് ആദ്യമായി മല്‍സര ഇനമല്ലാതാക്കി.\nജര്‍മനിയില് നടക്കുന്ന ആദ്യ മേള. ആര്യന് മേധാവിത്വം ഉയര്‍ത്തിക്കാട്ടാന് ജര്‍മന് ഏകാധിപതി അഡോള്‍ഫ് ഹിറ്റ്ലര് 1936-ലെ ബര്‍ലിന് മേളയെ ദുരുപയോഗം ചെയ്തത് ഒളിംപിക്സ് അധ്യായത്തിലെ കറുത്ത ദിനങ്ങളാണ്. എന്നാല് അമേരിക്കയുടെ കറുത്ത വര്‍ഗക്കാരനായ ജെസ്സി ഒാവന്‍സ് എന്ന പ്രതിഭയുടെ മുമ്പില് ഹിറ്റ്ലര്‍ക്ക് തലകുനിക്കേണ്ടിവന്നു. ക്ലോസ്ഡ് സര്‍ക്യൂട്ട് ടിവിയിലൂടെ ഒളിംപിക്സ് ദൃശ്യങ്ങള് സ്റ്റേഡിയത്തിന് പുറത്ത് ആദ്യമായി സംപ്രേക്ഷണം ചെയ്തു.\nഒളിംപിക്സിന് ജന്മം നല്‍കിയ ഒളിംപിയയില്‍നിന്നു മേള നടക്കുന്ന വേദിയിലേക്ക് ദീപശിഖ എത്തിക്കുന്ന രീതി ബര്‍ലിനിയില് തുടങ്ങി. ഡോ. കാള് ഡീം എന്നയാളുടെ ബുദ്ധിയില് ഉദിച്ച ആശയമായിരുന്നു ഇത്. ഏഴു രാജ്യങ്ങളും 3000 കിലോമീറ്ററും താണ്ടിയായിരുന്നു അന്നു ദീപശിഖ ബര്‍ലിനിലെത്തിയത്. 49 രാജ്യങ്ങളും 4000ലേറെ താരങ്ങളും പങ്കെടുത്ത ഒളിംപിക്സില് 19 കായികവിഭാഗങ്ങളിലായി മത്സരങ്ങള് നടന്നു. നാലിനങ്ങളിലായി നാലു സ്വര്‍ണം സ്വന്തമാക്കിയ ജെസ്സി ഒാവന്‍സ് ഒളിംപിക്സ് ചരിത്രത്തിലെ വീരപുരുഷനായി മാറി. പുരുഷന്മാരുടെ ഹാന്‍ഡ്ബോളും ബാസ്ക്കറ്റ് ബോളും ആദ്യമായി ഒളിംപിക്സില് അരങ്ങേറി.\nലണ്ടന് ആതിഥ്യം ഒരുക്കിയ രണ്ടാമത് ഒളിംപിക്സ് മേള. രണ്ടം ലോകമഹായുദ്ധം മൂലം 1940, 44 വര്‍ഷങ്ങളിലെ ഒളിംപിക്സ് മുടങ്ങി. 12 വര്‍ഷത്തിനുശേഷം വിശ്വകായികമാമാങ്കം വീണ്ടും അരങ്ങേറി. ആദ്യമായി ഒളിംപിക്സ് മത്സരങ്ങള് ടെലിവിഷനിലൂടെ ആയിരങ്ങള് ഭവനങ്ങളിലിരുന്ന് കണ്ടു. പങ്കെടുക്കുന്ന രാഷ്ട്രങ്ങളുടെ എണ്ണം 49-ലേക്ക് കുതിച്ചു. 4,104 അത്ലറ്റുകള് മാറ്റുരച്ചു. ആദ്യ ആറു സ്ഥാനങ്ങളിലെത്തിയവര്‍ക്ക് 'ഡിപ്ലോമ' വിതരണം ചെയ്തു. അത്ലറ്റിക്സില് 'സ്റ്റാര്‍ട്ടിങ്ങ് ബ്ലോക്കുകള്' ഉപയോഗിക്കുന്ന രീതി നിലവില്‍വന്നു.\n1908 ഒളിംപിക്സ് അരങ്ങേറിയ ലണ്ടനിലെ വെബ്ലി സ്റ്റേഡിയത്തില്‍തന്നെയായിരുന്നു 1948-ലെ ഒളിംപിക്സും. 59 രാജ്യങ്ങള് മേളയ്ക്കെത്തി. 385 സ്ത്രീകള് ഉള്‍പ്പെടെ 4099 താരങ്ങള് പങ്കെടുത്തു. ജര്‍മനിയെയും ജപ്പാനെയും ഐഒസി മേളയ്ക്ക് ക്ഷണിച്ചില്ല. 'പറക്കും വീട്ടമ്മ' ഹോളണ്ടിന്‍െറ ഫാനി ബ്ളാങ്കേഴ്സ് കോയന് നാലിനങ്ങളില് സ്വര്‍ണം ചൂടി മേളയില് മികവുകാട്ടി. കലാമത്സരങ്ങള് ഏറ്റവും അവസാനമായി ഒളിംപിക്സില് അരങ്ങേറിയതും 1948-ലായിരുന്നു.\nഫിന്‍ലന്‍ഡ് തലസ്ഥാനമായ ഹെല്‍സിങ്കിയാണ് 52 ഒളിംപിക്സിന് വേദിയൊരുക്കിയത്. ഒളിംപിക് മേളകള്‍ക്ക് വേദി തെരഞ്ഞെടുക്കുവാനുള്ള വ്യക്തമായ മാനദണ്ഡങ്ങള് ഈ ഒളിംപിക്സോടുകൂടിയാണു നിലവില്‍വന്നത്. സോവിയറ്റ് യൂണിയന്‍െറ അരങ്ങേറ്റത്തിന് ഹെല്‍സിങ്കി സാക്ഷ്യം വഹിച്ചു. (1912ല് റഷ്യക്കാര് സാര് സാമ്രാജ്യത്തെ പ്രതിനിധീകരിച്ചാണ് പങ്കെടുത്തത്). ഒളിംപിക്സ് മേളകളില് അതുവരെ അമേരിക്ക പുലര്‍ത്തിയ മെഡല്‍വേട്ടയ്ക്ക് സോവിയറ്റിന്റെ വരവ് ഭീഷണിയായി. പിന്നീടുള്ള എല്ലാ ഒളിംപിക് മത്സരങ്ങളും ഇവര് തമ്മിലുള്ള അഭിമാനപോരാട്ടമായി മാറി. 69 രാജ്യങ്ങള് പങ്കെടുത്ത മേളയില് 4,955 അത്ലറ്റുകള് മാറ്റുരച്ചു.\nഒളിംപിക്സ് സ്മരണാര്‍ഥം ആദ്യമായി പുറത്തിറക്കിയ നാണയവും ഈ മേളയുടെ സവിശേഷതയായിരുന്നു. ഫിന്നിഷ് ഇതിഹാസങ്ങളായ പാവോ നൂര്‍മി, ഹാന്‍സ് കൊളിമെയ്നന് എന്നിവര് രണ്ടു ദീപങ്ങള് വേദിയില് തെളിയിച്ചതോടെ മേള തുടങ്ങി. മുമ്പ് ഒളിംപിക്സിലുണ്ടായിരുന്ന കലാമത്സരങ്ങള് പ്രദര്‍ശനയിനമാക്കി. ചെക്കോസ്ലാവക്യയുടെ എമില് സാട്ടോപെക്ക് എന്ന ഇതിഹാസത്തിന്‍െറ ഉദയവും ഹെല്‍സിങ്കിയില് കണ്ടു. 5000 മീ, 10000 മീ, മാരത്തോണ് എന്നിവയില് സ്വര്‍ണം കൈയടക്കി 'ചെക്ക് എക്സ്പ്രസ്'് റെക്കോര്‍ഡ് കുറിച്ചു. 1952 ലെ ഒളിംപിക്സില് അദ്ദേഹത്തിന്‍െറ ഭാര്യ ഡാണായും സ്വര്‍ണജേതാവായിരുന്നു- ജാവലിന് ത്രോയില്. മെഡല് വേട്ടയില് അമേരിക്ക ഒന്നാമതും സോവിയറ്റ് യൂണിയന് രണ്ടാം സ്ഥാനത്തുമെത്തി.\nഓഷ്യാനിയ ഭൂഖണ്ഡത്തില് നടന്ന ആദ്യ ഒളിംപിക്സ്, ദക്ഷിണാര്‍ദ്ധഗോളത്തില് നടന്ന ആദ്യ ഒളിംപിക്സ് എന്നീ പ്രത്യേകതകള് 1956-ലെ മേളയ്ക്ക് അവകാശപ്പെട്ടതാണ്. അശ്വാഭ്യാസമത്സരങ്ങള് സ്വീഡനിലെ സ്റ്റോക്ക്ഹോമില് നടന്നു. വിദേശത്തുനിന്ന് മൃഗങ്ങളെ ഒാസ്ട്രേലിയയില് പ്രവേശിപ്പിക്കാന് നിയമപരമായ തടസമുളളതിന്റെ പേരിലാണ് ഈ നടപടി. അങ്ങനെ രണ്ടു വേദികളിലായി അരങ്ങേറിയ ഒളിംപിക്സ് എന്ന പേര് 1956 മേളയ്ക്ക് ലഭിച്ചു. വേദികളില് ഒന്ന് യൂറോപ്പിലും മറ്റൊന്ന് ഓഷ്യാനയിലും. അഥവാ ഒന്ന് ദക്ഷിണാര്‍ദ്ധത്തിലും മറ്റാൈന്ന് ഉത്തരാര്‍ദ്ധത്തിലും. സമാപനച്ചടങ്ങില്, ഒാരോ രാജ്യത്തിന്‍േറതായ മാര്‍ച്ച് പാസ്റ്റ് എന്നതിനു പകരം, എല്ലാ താരങ്ങളും സംയോജിതമായി കൈവീശി നീങ്ങി. ഇതു ഒളിംപിക്സിലെ പുതിയ തുടക്കമായി. 67 രാജ്യങ്ങള് പങ്കെടുത്തു. 3184 അത്ലറ്റുകള് മാറ്റുരച്ചു. മെഡല്‍വേട്ടയില് സോവിയറ്റ് യൂണിയന് അമേരിക്കയുടെ ആധിപത്യത്തിന് മൂക്കുകയറിട്ടു.\nവര്‍ഷങ്ങളായി അമേരിക്ക പുലര്‍ത്തിയ മികവിന് ഇത് വന്‍തിരിച്ചടിയായി. കിഴക്കന് ജര്‍മനിയും പടിഞ്ഞാറന് ജര്‍മനിയും സംയുക്തടീമായി മത്സരിച്ചു. സോവിയറ്റ് യൂണിയന്‍െറ ഹംഗറി അധിനിവേശത്തില് പ്രതിഷേധിച്ച് സ്പെയിന്, സ്വിറ്റ്സര്‍ലന്‍ഡ്, ഹോളണ്ട് എന്നീ രാജ്യങ്ങള് മേള ബഹിഷ്കരിച്ചു. തയ്വാനെ പങ്കെടുപ്പിച്ചതില് പ്രതിഷേധിച്ച് ചൈനയും പിന്‍മാറി. ഈജിപ്തിലെ ഇസ്രായേലി അധിനിവേശത്തില് പ്രതിഷേധിച്ച് ഈജിപ്റ്റും ഇറാഖും ലബനനും പിന്‍വാങ്ങി. നാലു സ്വര്‍ണവും ഒരു വെളളിയും ഒരു വെങ്കലവും നേടി സോവിയറ്റ് ജിംനാസ്റ്റ് ലാറിസ ലാറ്റിനിനെ മേളയുടെ താരമായി.\nഇറ്റലിയില് നടന്ന ആദ്യ ഒളിംപിക് മേള. പുരാതനവും പൈതൃകപരവുമായ പല വേദികളും ഒളിംപിക്സ് മത്സരങ്ങള്‍ക്കായി ഉപയോഗിച്ചു. മത്സരഫലങ്ങള് എല്ലാ സ്റ്റേഡിയങ്ങളിലും ഇലക്ട്രോണിക് ബോര്‍ഡിലൂടെ പ്രദര്‍ശിപ്പിച്ചു. ഒളിംപിക്സില് സ്വര്‍ണം നേടുന്ന ആദ്യ കറുത്ത വര്‍ഗക്കാരനായ ആഫ്രിക്കക്കാരന് റോമില് ജന്മമെടുത്തു. എത്യോപ്യയുടെ അബീബെ ബിക്കില മാരത്തണില് സ്വര്‍ണവും നേടി ചരിത്രം കുറിച്ചു. 83 രാജ്യങ്ങളില്‍നിന്നായി 5348 കായികതാരങ്ങള് മാറ്റുരച്ചു. 1896-ല് സാമരാസ്-പാലാമാസ് സ്യം തയîാറാക്കിയ ഗാനം ഒൌദ്യോഗികമായി ഒളിംപിക്സ് ഗാനമായി പ്യ്രാപിക്കപ്പെട്ടു. പ്രഥമ ഒളിംപിക്സിലും ഈ ഗാനംതന്നെയായിരുന്നു ആലപിച്ചത്.\nവര്‍ണവിവേചനം മൂലം ദക്ഷിണാഫ്രിക്കയുടെ അവസാനമേളയായി റോം ഒളിംപിക്സ്. പിന്നീടവര് 1992-ല് മാത്രമാണ് അവര് തിരികെയെത്തിയത്. ബോക്സിങ്ങില് മുഹമ്മദ് അലി എന്ന കാഷ്യസ് ക്ലേ സ്വര്‍ണജേതാവുകുന്നതിനും റോം സാക്ഷിയായി. അന്ന് അലിക്കാവട്ടെ 18 വയസ് മാത്രം പ്രായവും. സോവിയറ്റ് യൂണിയന് 42 സ്വര്‍ണവുമായി ഒന്നാമതും യുഎസ് 34 സ്വര്‍ണവുമായി രണ്ടാമതുമെത്തി. കുട്ടിക്കാലത്ത് പോളിയോയുടെ പിടിയിലായ അമേരിക്കയുടെ വില്‍മ റുഡോള്‍ഫ് മൂന്നു സ്വര്‍ണവുമായി മേളയില് തിളങ്ങിയോപ്പോള് മൂന്നു സ്വര്‍ണവും രണ്ടു വെളളിയും ഒരു വെങ്കലവുമായി സോവിയറ്റ് ജിംനാസ്റ്റ് ലാറിസ ലാറ്റിനിനെ റോമിലും മെഡല് വേട്ട ആവര്‍ത്തിച്ചു.\nഒരു പാശ്ചാത്യതേര രാഷ്ട്രം ആതിഥ്യമരുളുന്ന ആദ്യ ഒളിംപിക് മേളയാണ് ജപ്പാനിലെ ടോക്കിയോയില് അരങ്ങേറിയത്. ഏഷ്യന് ഭൂണ്ഡത്തിലെ ആദ്യ ഒളിംപിക്സും ഇതുതന്നെ. ഒളിംപിക് ദീപം കത്തിച്ച യോഷിനോയി സകായി എല്ലാവരെയും കണ്ണീരിലണിയിച്ചു. ഹിരോഷിമയില് ആറ്റംബോംബ് വര്‍ഷിച്ച ദിനമായിരുന്നു സകായി ജനിച്ചത്. 94 രാജ്യങ്ങള് മേളയ്ക്കെത്തി. ഇതില് 16 രാജ്യങ്ങളും തങ്ങളുടെ ആദ്യ ഒളിംപിക്സിനെത്തിയതായിരുന്നു. എന്നാല് ലിബിയ ഉദ്ഘാടന ചടങ്ങിനുശേഷം പിന്‍മാറിയതിനാല് പങ്കെടുക്കുന്ന രാജ്യങ്ങളുടെ എണ്ണം 93 ആയി. 19 കായികവിഭാഗങ്ങളിലായി 163 ഇനങ്ങള് നടന്നു. 5,151 അത്ലറ്റുകള് പങ്കെടുത്തു. ജൂഡോയും വോളിബോളും അരങ്ങേറ്റം കുറിച്ചു.\nമെഡല് പട്ടികയില് അമേരിക്ക സോവിയറ്റ് യൂണിയനെ പിന്തള്ളി. നാലു സ്വര്‍ണം നേടിയ അമേരിക്കയുടെ ഡോണ് സ്കോലാന്‍ഡര് മികച്ച പ്രകടനമാണ് കാഴ്ചവച്ചത്. 36 സ്വര്‍ണവുമായി യുഎസ് ഒന്നാമതും 30 സ്വര്‍ണവുമായി സോവിയറ്റ് യൂണിയന് രണ്ടാമതും 16 സ്വര്‍ണവുമായി ആതിഥേയരായ ജപ്പാന് മൂന്നാമതുമെത്തി.\nഏറ്റവും ഉയരത്തില് നടന്ന ഒളിംപിക്സ് എന്ന പ്രത്യകത മെക്സിക്കോ മേളയെ വ്യത്യസ്ഥയാക്കുന്നു. 1968-ലെ ഒളിംപിക്സിന് മെക്സിക്കോ സിറ്റിയെ തെരഞ്ഞെടുത്തത് വന് വിവാദമുയര്‍ത്തി. സമുദ്രനിരപ്പില് നിന്ന് 2,240 മീറ്റര് ഉയരത്തില് സ്ഥിതി ചെയîുന്ന ഈ പ്രദേശത്തെ വായുവില് ഒാക്സിജന്‍െറ അളവ് സാധാരണ കാണുന്നതില് നിന്നു 30 ശതമാനം കുറവായിരിക്കും. ഇത് അത്ലറ്റുകള്‍ക്ക് പ്രയാസമുണ്ടാക്കും എന്നതായിരുന്നു മെക്സിക്കോയില് ഒളിംപിക്സ് നടത്തുന്നതിനുള്ള പ്രധാന ന്യൂനതയായി ചൂണ്ടിക്കാണിക്കപ്പെട്ടത്. എന്നാല് ഒളിംപിക്സിന് തൊട്ടുമുമ്പുള്ള മൂന്ന് വര്‍ഷങ്ങളിലും ഒളിംപിക്സ് വാരം ആഘോഷിച്ച് മെക്സിക്കോ നഗരം മഹാമേളയ്ക്ക് അകമ്പടിയേറ്റി. മാത്രവുമല്ല പുതിയ സാഹചര്യവുമായി അത്ലറ്റുകള്‍ക്ക് ഇണങ്ങിച്ചേരുവാന് ഒളിംപിക്സിന് ആറാഴ്ച മുമ്പ് തന്നെ ഇവിടെ പരിശീലിക്കുവാന് അവസരവും നല്‍കി.\n112 രാജ്യങ്ങളില് നിന്നായി 5516 അത്ലറ്റുകള് പങ്കെടുത്തു. 20 കായികവിഭാഗങ്ങളിലായ 172 ഇനങ്ങള് അരങ്ങേറി. 34 ലോക റെക്കോര്‍ഡുകളും 38 ഒളിംപിക് റെക്കോര്‍ഡുകളും മെക്സിക്കോയില് പിറന്നപ്പോള് വിമര്‍ശകര്‍ക്ക് തല താഴ്ത്തേണ്ടിവന്നു. ആഫ്രിക്കന് രാജ്യങ്ങളുടെ സമ്മര്‍ദത്തെത്തുടര്‍ന്ന് ദക്ഷിണാഫ്രിക്കയെ പങ്കെടുപ്പിക്കേണ്ടെന്ന് തീരുമാനിച്ചു. വനിതതാരങ്ങള്‍ക്കു ലിംഗപരിശോധന ഏര്‍പ്പെടുത്തി. ചരിത്രത്തിലാദ്യമായി ഒരു വനിതാ അത്ലറ്റ് ഒളിംപിക് ദീപം തെളിയിച്ചു-നോര്‍മ സോറ്റേലോ. ബോബ് ബിമോന് ലോങ്ജംപില് ചാടിയ 8.90 മീറ്റര് ലോകറെക്കോര്‍ഡ് പ്രകടനം മെക്സിക്കോമേളയ്ക്ക് ശോഭയേകി. അമേരിക്കയുടെ കറുത്ത വര്‍ഗക്കാരായ അത്ലറ്റുകള് ടോമി സ്മിത്തും ജോണ് കാര്‍ലോസും വിക്ടറി സ്റ്റാന്‍ഡില് നടത്തിയ 'ബ്ലാക്ക് സല്യൂട്ട്' പ്രതിഷേധം ഏറെ വിവാദം സൃഷ്ടിച്ചു. മത്സരങ്ങളിലെ വിജയികള്‍ക്ക് 'ഡോപ്പിങ് ടെസ്റ്റ്' ഏര്‍പ്പെടുത്തിയതും ഈ മേളയിലായിരുന്നു.\nജര്‍മനിയില് ഒരിക്കല്‍ക്കൂടി ഒളിംപിക്സ് വിരുന്നിനെത്തി. 121 രാഷ്ട്രങ്ങളില്‍നിന്ന് 7,173 അത്ലറ്റുകള് മത്സരിച്ചു. 23 കായികവിഭാഗങ്ങളിലായി 195 ഇനങ്ങള് അരങ്ങേറി. ചരിത്രത്തിലാദ്യമായി ഒരു വനിതാ അത്ലറ്റ് സത്യവാചകം ചൊല്ലിക്കൊടുത്തു. ഹീഡി ബ്ലര്‍ക്കിനായിരുന്നു ആ ഭാഗ്യം ലഭിച്ചത്. ഗെയിംസ് ഒഫീഷ്യലുകള് ആദ്യമായി പ്രതിജ്ഞയെടുത്തു. ഭാഗ്യമുദ്ര ആദ്യമായി സമ്മര് ഒളിംപിക്സില് അവതരിപ്പിക്കപ്പെട്ടതും 1972-ലായിരുന്നു-വാള്‍ഡി. റോഡേഷ്യ പങ്കെടുക്കാനെത്തിയെങ്കിലും മറ്റ് രാജ്യങ്ങളുടെ സമ്മര്‍ദത്തെത്തുടര്‍ന്ന് അവരെ ഐഒസി വിലക്കി.\nഒളിംപിക്സിന്റെ 10-ാംദിവസം നടന്ന തീവ്രവാദ ആക്രമണം ഒളിംപിക്സ് ചരിത്രത്തിലെ കറുത്ത ദിനമായി. \_'ബ്ലാക്ക് സെപ്റ്റംബര്\_' എന്ന പലസ്തീന് തീവ്രവാദി സംഘടന 1972 സെപ്റ്റംബര്5ന് നടത്തിയ രക്തച്ചൊരിച്ചിലില് 11 ഇസ്രായേലി അത്ലറ്റുകള് ഉള്‍പ്പെടെ 13 പേര് കൊല്ലപ്പെട്ടു. അഞ്ചു തീവ്രവാദികളും കൊല്ലപ്പെട്ടു. മത്സരങ്ങള് 34 മണിക്കൂര് നിര്‍ത്തിവച്ചെങ്കിലും പിന്നീട് പുനരാരംഭിച്ചു. നീന്തലിലെ ഏഴിനങ്ങളില് സ്വര്‍ണവും ലോകറെക്കോര്‍ഡും കുറിച്ച അമേരിക്കയുടെ മാര്‍ക്ക് സ്പിറ്റ്സ് മേളയുടെ ഒാമനയായി.\n1976-ലെ മൊണ്‍ട്രിയോള് ഒളിംപിക്സില് നിന്നു 22 ആഫ്രിക്കന് രാജ്യങ്ങള് വിട്ടുനിന്നത് മേളയുടെ നിറം കെടുത്തി. വംശീയ ആധിപത്യം നിലനിന്ന ദക്ഷിണാഫ്രിക്കയിലേക്ക് റഗ്ബി ടീമിനെ മത്സരിപ്പിക്കാനയച്ച ന്യൂസിലാന്‍ഡിന്‍െറ നിലപാടിനെതിരെ നടപടി കൈക്കൊള്ളാത്ത ഒളിംപിക് കമ്മിറ്റിയുടെ തീരുമാനത്തില് പ്രതിഷേധിച്ചായിരുന്നു ഈ രാജ്യങ്ങള് സംയുക്തമായി പിന്‍മാറിയത്. 92 രാജ്യങ്ങളില് നിന്നായി 6,084 അത്ലറ്റുകള് മേളയില് പങ്കെടുത്തു. 21 കായികവിഭാഗങ്ങളിലായി 198 ഇനങ്ങള് അരങ്ങേറി.\nറുമേനിയയില് നിന്നുള്ള പതിനാലുകാരി നാദിയ കൊമനേച്ചി ചരിത്രത്തിന്‍െറ ഭാഗമായി. ജിംനാസ്റ്റിക്സിലെ 'പെര്‍ഫെക്ട്-10' എന്ന മാന്ത്രികപോയിന്‍റ് ഏഴു തവണ നാദിയ ആവര്‍ത്തിച്ച് ഒളിംപിക്സ് ഇതിഹാസങ്ങളിലൊരാളായി മാറി. ഹോക്കി ആദ്യമായി കൃത്രിമ പിച്ചില് നടന്നു. 1928-നുശേഷം ഇന്ത്യന് ഹോക്കി ആദ്യമായി മെഡല് പട്ടികയ്ക്ക് പുറത്തായി. ഉപഗ്രഹസഹായത്തോടെ, ഇലക്ട്രോണിക് സിഗ്നലുകളാല് ഒളിംപിക് ദീപശി ആദ്യമായി വായുവിലൂടെ കടല്‍കടന്ന് സഞ്ചരിച്ച് ചരിത്രത്തിന്‍െറ ഭാഗമായി. കിഴക്കന് ജര്‍മനിയുടെ കോര്‍ണീലിയാ എന്‍ഡര് നീന്തല്‍ക്കളത്തില് നിന്ന് നാലു സ്വര്‍ണവും ഒരു വെള്ളിയും സ്വന്തമാക്കി. സ്വര്‍ണമെഡല്‍വേട്ടയില് സോവിയറ്റ് യൂണിയന്, കിഴക്കന് ജര്‍മനി, യുഎസ്എ എന്നിവര് യഥാക്രമം ആദ്യ മൂന്ന് സ്ഥാനങ്ങള് സ്വന്തമാക്കി.\nകമ്മ്യൂണിസ്റ്റ് ഭരണമുളള ഒരു രാജ്യത്ത് നടന്ന ആദ്യ ഒളിംപിക്സ്. സോവിയറ്റ് യൂണിയന്‍െറ അഫ്ഗാന് അധിനിവേശത്തില് പ്രതിഷേധിച്ച് അമേരിക്കയും സൌഹൃദരാഷ്ട്രങ്ങളും മോസ്കോ ഗെയിംസ് ബഹിഷ്കരിച്ചു. 80 രാഷ്ട്രങ്ങള് മാത്രമാണ് മത്സരങ്ങള്‍ക്കെത്തിയത്. 1956-നുശേഷം ഏറ്റവും കുറച്ച് രാഷ്ട്രങ്ങള് പങ്കെടുത്തത് ഈ മേളയിലായിരുന്നു. ലെനിന് സ്റ്റേഡിയം പ്രധാന ഒളിംപിക് വേദിയായി. 21 കായികവിഭാഗങ്ങളിലായി 203 ഇനങ്ങള് നടന്നു. 1124 വനിതകള് ഉള്‍പ്പെടെ 5217 അത്ലറ്റുകള് പങ്കെടുത്തു. 36 ലോക റെക്കോര്‍ഡുകളും 74 ഒളിംപിക് റെക്കോര്‍ഡുകളും ഈ മേളയില് തകര്‍ക്കപ്പെട്ടു. വനിതാ ഹോക്കി ഒളിംപിക്സില് അരങ്ങേറി. പുരുഷവിഭാഗം ഹോക്കിയില് ഇന്ത്യ സ്വര്‍ണമണിഞ്ഞു. ഹോക്കിയില് ഇന്ത്യ നേടുന്ന ഏറ്റവും ഒടുവിലത്തെ ഒളിംപിക് മെഡലായിരുന്നു ഇത്.\n80 സ്വര്‍ണവും 69 വെള്ളിയും 47 വെങ്കലവും നേടി സോവിയറ്റ് യൂണിയന് ഒന്നാമതായി. കിഴക്കന് ജര്‍മനിയും ബള്‍ഗേറിയും രണ്ടും മൂന്നും സ്ഥാനത്തെത്തി. സോവിയറ്റ് യൂണിയന്‍െറ ജിംനാസ്റ്റിക് താരം അലക്സാണ്ടര് ദിറ്റ്യാത്തിന് മേളയിലുടനീളം 8 മെഡലുകള് കൈക്കലാക്കി. മോസ്കോ മേളയില് പങ്കെടുത്ത ഒരു മലയാളി അത്ലറ്റ് ചരിത്രത്തിന്‍െറ ഭാഗമായി-പയേîാളി എക്സ്പ്രസ് പി.ടി. ഉഷ. ഒളിംപിക്സില് പങ്കെടുക്കുന്ന ആദ്യ മലയാളിവനിത.\n52 വര്‍ഷങ്ങള്‍ക്കുശേഷം വീണ്ടുമൊരിക്കല്‍ക്കൂടി ഒളിംപിക്സ് ലോസ് ഏഞ്ചല്‍സിലെത്തി. 1980-ലെ മോസ്കോ ഒളിംപിക്സില് പങ്കെടുക്കാതിരുന്ന അമേരിക്കയുടെ നടപടിക്ക് പകരം വീട്ടാന് സോവിയറ്റ് യൂണിയനും 13 സ്യകക്ഷികളും അമേരിക്കയില് നടന്ന ഈ മേളയില് നിന്ന് വിട്ടുനിന്നു. എന്നാല് പങ്കെടുക്കാതിരുന്നതിന് അവര് പറഞ്ഞ കാരണം മറ്റൊന്നായിരുന്നു- സുരക്ഷാസംവിധാനത്തിലുളള അതൃപ്തി. എങ്കിലും പങ്കെടുക്കുന്ന രാജ്യങ്ങളുടെ എണ്ണത്തില് 1984 മേള റെക്കോര്‍ഡിട്ടു-140 രാജ്യങ്ങള്. അമേരിക്കന് സര്‍ക്കാരിന്‍െറ യാതൊരു സാമ്പത്തിക സഹായവുമില്ലാതെ നടന്ന ഈ മേള സ്വകാര്യവല്‍ക്കരിക്കപ്പെട്ട ഒളിംപിക് മേള എന്ന പേര് സ്വന്തമാക്കി.\nവ്യക്തികളില് നിന്നും കമ്പനികളില് നിന്നും സംഭാവന സ്വീകരിച്ച് നടത്തിയ മേളയുടെ ആകെ ലാഭം 223 മില്യന് യുഎസ് ഡോളറായിരുന്നു. പ്രസിഡന്‍റ് റോണാള്‍ഡ് റീഗന് 100 ഡോളര് സംഭാവന നല്‍കി. ടെലിവിഷന് സംപ്രേക്ഷാവകാശം സ്വന്തമാക്കാന് എബിസി നെറ്റ്വര്‍ക്ക് 225 മില്യന് ഡോളറാണ് അതിനായി മുടക്കിയത്. 6797 അത്ലറ്റുകള് പങ്കെടുത്തു. നാലു സ്വര്‍ണവുമായി കാള് ലൂയീസ് മേളയില് തിളങ്ങി. അതും അത്ലറ്റിക്സിലെ സൂപ്പര് ഇനങ്ങളായ 100 മീ., 200 മീ., ലോങ്ജംപ്, 4* 100 മീറ്റര് റിലേ എന്നിവയില് ഒന്നാമതെത്തിക്കൊണ്ട്. വര്‍ഷങ്ങള്‍ക്കുശേഷം ചൈനയുടെ ഒളിംപിക്സ് പങ്കാളിത്തവും ഈ മേളയില് കണ്ടു. 83 സ്വര്‍ണവും 61 വെള്ളിയും 30 വെങ്കലവുമായി അമേരിക്ക ഒന്നാമതെത്തി. റുമേനിയയും പശ്ചിമജര്‍മനിയും രണ്ടും മൂന്നും സ്ഥാനത്തും. ഒരു രാജ്യം ഏറ്റവും കൂടുതല് സ്വര്‍ണം നേടിയ ഒളിംപിക്സും ലോസ് ഏഞ്ചല്‍സില്‍വച്ചായിരുന്നു-അമേരിക്ക (83 സ്വര്‍ണം).\nഏഷ്യയില് ഒളിംപിക്സ് രണ്ടാം തവണ. ദക്ഷിണ കൊറിയയുടെ തലസ്ഥാനമായ സോളില് അരങ്ങേറിയ മേളയില് രാജ്യങ്ങളുടെ സംഘടിതമായ ബഹിഷ്കരണമൊന്നുമുണ്ടായില്ല എന്നത് ഒളിംപിക് പ്രസ്ഥാനത്തിന് നേട്ടമായി. ശീതസമരങ്ങള് ഇല്ലാതായതോടെ റഷ്യയും അമേരിക്കയും പശ്ചിമജര്‍മനിയും കിഴക്കന് ജര്‍മനിയുമെല്ലാം വിശ്വകായികമേളയില് അണിനിരന്നു. എങ്കിലും ഉത്തരകൊറിയ, ക്യൂബ, എത്യോപ്യ എന്നീ രാജ്യങ്ങള് വിട്ടുനിന്നത് ഗെയിംസിന് കളങ്കമായി. പങ്കെടുക്കുന്ന രാജ്യങ്ങളുടെ എണ്ണം 159-ലേക്കുയര്‍ന്നു. 25 സ്പോര്‍ട്സ് വിഭാഗങ്ങളിലായി 237 ഇനങ്ങള് നടന്നു. 8,465 താരങ്ങള് പങ്കെടുത്തു. ലോകറെക്കോര്‍ഡോടെ 100 മീറ്ററില് ജേതാവായ കാനഡയുടെ ബെന് ജോണ്‍സന് 'സ്റ്റാനോസൊലോള്' എന്ന ഉത്തേജകമരുന്ന് ഉപയോഗിച്ചതിന് പിടിക്കപ്പെട്ടു. രണ്ടാം സ്ഥാനം നേടിയ കാള് ലൂയിസിനെ വിജയിയായി പ്രഖ്യാപിച്ചു. ബെന്നിനെ കൂടാതെ എട്ടു താരങ്ങള്‍ക്കൂടി ഉത്തേജകമരുന്ന് ഉപയോഗത്തിനു പിടിക്കപ്പെട്ടു.\nവര്‍ഷങ്ങള്‍ക്കുശേഷം ടെന്നീസ് മത്സരങ്ങള് ഒളിംപിക്സില് അരങ്ങേറി. ടേബിള് ടെന്നിസും ആദ്യമായി നടത്തപ്പെട്ടു. അമേരിക്കയുടെ കായികസൌന്ദര്യം ഫ്ളോ ജോ എന്ന ഫ്ളോറന് ഗ്രിഫിത്ത് ജോയ്നര് സ്പ്രിന്‍റ് ഇനങ്ങളില് നിന്നു രണ്ടു സ്വര്‍ണവും റിലേയില് നിന്ന് ഒരു സ്വര്‍ണവും ഒരു വെള്ളിയും സ്വന്തമാക്കി മേളയ്ക്ക് കൊഴുപ്പേകി. മറ്റു രാജ്യങ്ങളെ ബഹുദൂരം പിന്നിലാക്കി റഷ്യ ഒന്നാം സ്ഥാനത്തെത്തി. (55 സ്വര്‍ണം, 31 വെള്ളി, 46 വെങ്കലം). കിഴക്കന് ജര്‍മനിയും അമേരിക്കയും തൊട്ടു പിന്നിലെത്തി. ഒരു വര്‍ഷം തന്നെ നാലു ഗ്രാന്‍സ്ലാം കിരീടങ്ങള് സ്വന്തമാക്കിയിരുന്ന സ്റ്റെഫി ഗ്രാഫ് ഒളിംപിക്സ് സിംഗിള്‍സും വിജയിച്ച് 'ഗോള്‍ഡന് സ്ലാം' പട്ടം കൈവരിക്കുന്ന ഏക താരമായി. ഫെന്‍സിങ് താരം കെര്‍സ്റ്റിന് പാം (സ്വീഡന്) ഏഴ് ഒളിംപിക്സുകളില് പങ്കെടുക്കുന്ന ആദ്യ വനിത എന്ന ബഹുമതി സ്വന്തമാക്കി.\nനാലു തവണത്തെ പരാജയത്തിനുശേഷം, സ്പെയിന് ആദ്യമായി ഒളിംപിക്സ് നടത്തുവാനുളള യോഗ്യത നേടി. 28 കായികവിഭാഗങ്ങള്, 257 ഇനങ്ങള്, 169 രാഷ്ട്രങ്ങള്. 9,367 മത്സരാര്‍ഥികള്. റെക്കോര്‍ഡായിരുന്നു ബാര്‍സിലോനയില്. ഇരുപതു വര്‍ഷങ്ങള്‍ക്കുശേഷം ബഹിഷ്കരണം ഇല്ലാത്ത ആദ്യ ഒളിംപിക്സായിരുന്നു ഇത്. 32 വര്‍ഷങ്ങള്‍ക്കുശേഷം ദക്ഷിണാഫ്രിക്ക ഒളിംപിക്സിനെത്തി. ജര്‍മനി ഒന്നായശേഷം നടന്ന ആദ്യ ഒളിംപിക്സ്. 1991-ല് സോവിയറ്റ് യൂണിയന് പിളര്‍ന്ന് 15 റിപ്പബ്ലിക്കുകളായി. മുന് സോവിയറ്റ് യൂണിയനിലെ 12 റിപ്പബ്ലിക്കുകള് സംയുക്ത ടീം എന്ന പേരില് ഒന്നായി മത്സരത്തിനെത്തി.\nബേസ്ബോള്, ബാഡ്മിന്‍റണ് മത്സരങ്ങള് ഒളിംപിക്സില് അരങ്ങേറ്റം കുറിച്ചു. റഷ്യയുടെ നേതൃത്വത്തിലിറങ്ങിയ സംയുക്ത ടീം 45 സ്വര്‍ണമെഡലുകള് സ്വന്തമാക്കി മെഡല് പട്ടികയില് ഒന്നാമതെത്തി. 37 സ്വര്‍ണവുമായി അമേരിക്ക രണ്ടാം സ്ഥാനത്തും. പ്രഫഷണലുകള്‍ക്ക് ബാസ്ക്കറ്റ്ബോളില് പ്രവേശനം നല്‍കപ്പെട്ടു. അങ്ങനെ അമേരിക്കയുടെ ബാസ്ക്കറ്റ്ബോള് \_'ഡ്രീം ടീമില്\_' മൈക്കല് ജോര്‍ദാന്, മാജിക് ജോണ്‍സണ്, ലാറി ബേഡ് എന്നിവര് മത്സരിച്ച് തങ്കപ്പതക്കമണിഞ്ഞു.\nസംഘടനാമികവുകൊണ്ടും മേളക്കൊഴുപ്പുകൊണ്ടും അറ്റ്ലാന്റാ ഒളിംപിക്സ് മറ്റെല്ലാ മേളകളെയും ബഹുദൂരം പിന്നിലാക്കി. ആധുനിക ഒളിംപിക്സിന്‍െറ ശതാബ്ദിവര്‍ഷം എന്നതും 1996 മേളയുടെ പ്രത്യേകതയായിരുന്നു. ലോകം കണ്ട ഏറ്റവും വലിയ കായിക മാമാങ്കമായി മാറാന് അറ്റ്ലാന്റയ്ക്കായി. അത്ലിറ്റുകളുടെ എണ്ണം ആദ്യമായി 10,000 കവിഞ്ഞു. 3523 വനിതകള് ഉള്‍പ്പെടെ 10,320 താരങ്ങള് മാറ്റുരച്ചു. രാജ്യാന്തര ഒളിംപിക് കമ്മിറ്റിയില് അംഗത്വമുള്ള 197 രാജ്യങ്ങളെയും പങ്കെടുപ്പിക്കാനായി. അറ്റ്ലാന്‍റാ ഒളിംപിക്സില് ദീപം തെളിച്ചത് ബോക്സിങ്ങ് ഇതിഹാസം മുഹമ്മദ് അലിയായിരുന്നു. സെന്റിനിയല് ഒളിംപിക് പാര്‍ക്കിലുണ്ടായ ബോംബ് സ്ഫോടനത്തില് രണ്ടുപേര് കൊല്ലപ്പെട്ടു. ലോങ്ജംപില് നാലാം തവണയും സ്വര്‍ണം നേടി അമേരിക്കയുടെ കാള് ലൂയിസ് തന്‍െറ ആകെ ഒളിംപിക് സ്വര്‍ണമെഡലുകളുടെ എണ്ണം ഒമ്പതിലെത്തിച്ചു.\n200 മീറ്ററിലും 400 മീറ്ററിലും സ്വര്‍ണം നേടി അമേരിക്കയുടെ മൈക്കല് ജോണ്‍സണും ഫ്രാന്‍സിന്റെ മേരി ജോസ് പെരക്കും ഡബിള് നേടി. സെയിലിങ് താരം ഹ്യൂബര്‍ട്ട് റൌഡാഷല് 1964 മുതല് തുടര്‍ച്ചയായി ഒമ്പതു ഒളിംപിക്സുകളില് പങ്കെടുത്ത് റെക്കോര്‍ഡിട്ടു. വനിതകള്‍ക്കായി സോഫ്റ്റ് ബോള് മത്സരങ്ങള് ഈ മേളയില് അരങ്ങേറ്റം കുറിച്ചു. ബീച്ച് വോളിബോള്, വനിതകളുടെ ഫുട്ബോള്, മൌണ്ടന് ബൈക്കിങ് എന്നിവയും അറ്റ്ലാന്‍റയില് അരങ്ങേറ്റം നടത്തി. ഇന്ത്യയുടെ ഏക മെഡല്(വെങ്കലം) ടെന്നീസിലൂടെ നേടി. മെഡല് പട്ടികയില് 44 സ്വര്‍ണവും 32 വെള്ളിയും 25 വെങ്കലവും നേടി അമേരിക്ക ഒന്നാമതെത്തി. റഷ്യ രണ്ടാമതും ജര്‍മനി മൂന്നാമതും.\nസഹസ്രാബ്ദത്തിലെ ആദ്യ ഒളിംപിക് മേള. 199 രാജ്യങ്ങളില് നിന്ന് അത്ലറ്റുകള് പങ്കെടുത്തു. കൂടാതെ ഈസ്റ്റ് ടിമോറില് നിന്ന് നാല് അത്ലറ്റുകള് ഐഒസിയുടെ കൊടിക്കീഴില് മത്സരത്തിനെത്തി. 10,651 അത്ലറ്റുകള് പങ്കെടുത്തു. ദക്ഷിണകൊറിയയും ഉത്തരകൊറിയയും ഒന്നായി മാര്‍ച്ച്പാസ്റ്റില് പങ്കെടുത്തു. ഭാരോദ്വഹനത്തില് വനിതകളെക്കൂടി ആദ്യമായി ഉള്‍പ്പെടുത്തി. വനിതകളുടെ 100 മീറ്റര്, 200 മീ., 4*400 റിലേ എന്നിവയില് സ്വര്‍ണവും ലോങ്ജംപ്, 4*100 റിലേ എന്നിവയില് വെങ്കലുമുള്‍പ്പെടെ ആകെ അഞ്ചു മെഡലുകള് സ്വന്തമാക്കിയ അമേരിക്കയുടെ മരിയന് ജോണ് ആയിരുന്നു മേളയുടെ മുഖ്യ ആകര്‍ഷണം. (എന്നാല് 2007 ഒക്ടോബറില് താന് ഉത്തേജകമരുന്ന് ഉപയോഗിച്ചിരുന്നു എന്ന് മരിയന് വെളിപ്പെടുത്തിയതിനെത്തുടര്‍ന്ന് എല്ലാ മെഡലുകളും തിരികെ കൊടുത്തു.)\nനീന്തലില് ഒാസ്ട്രേലിയയുടെ ഇയാന് തോര്‍പ്പ് മൂന്നു സ്വര്‍ണവും ഒരു വെള്ളിയും നേടി. വനിതകളുടെ ഭാരോദ്വഹനത്തില് കര്‍ണം മല്ലേശ്വരി ഇന്ത്യയ്ക്കായി ഒരു വെങ്കലം സമ്മാനിച്ചു. 400 മീറ്ററില് സ്വര്‍ണം നേടിയ ഒാസ്ട്രേലിയയുടെ കാത്തി ഫ്രീമാന് ഒളിംപിക് സ്വര്‍ണം നേടുന്ന ആദിവാസിയായ ആദ്യവനിതയായി. ഉത്തേജകമരുന്ന് ഉപയോഗിച്ചതിനും ഏറ്റവും കൂടുതല് പേര് പിടിക്കപ്പെട്ട ഒളിംപിക്സ് എന്ന പേരുദോഷം ഈ മേളയുടെ തലയിലായി. 39 സ്വര്‍ണവും 25 വെള്ളിയും 33 വെങ്കലവും ഉള്‍പ്പെടെ 97 മെഡലുകള് നേടി അമേരിക്ക മെഡല് പട്ടികയില് ഒന്നാമതായി. (ഇതില് മരിയന് മൂന്നു സ്വര്‍ണവും രണ്ട് വെങ്കലും തിരികെ കൊടുത്തപ്പോള് അമേരിക്കയുടെ നില ഇപ്രകാരമായി- 36, 25, 31) റഷ്യ രണ്ടാം സ്ഥാനത്തെത്തി-32 സ്വര്‍ണം, 28 വെള്ളി, 28 വെങ്കലം. ചൈനയും ആതിഥേയരായ ഒാസ്ട്രേലിയയും മൂന്നും നാലും സ്ഥാനങ്ങളിലെത്തി.\nപിറന്ന മണ്ണിലേക്ക് ഒളിംപിക്സ് വീണ്ടും. പാരമ്പര്യവും ചരിത്രവും സംസ്കാരവും നിറഞ്ഞുനില്‍ക്കുന്ന ആതന്‍സിന്‍െറ മണ്ണിലാണ് 28-ാമത് ഒളിംപിക്സിന് തിരിതെളിഞ്ഞത്. പുരാതന ഒളിംപിക്സിന്റെയും ആധുനിക ഒളിംപിക്സിന്റെയും ആദ്യ പതിപ്പുകള്‍ക്ക് ആതിഥ്യമരുളിയതും ഗ്രീസാ യിരുന്നു. ഒളിംപിക്സ് ദീപം ആദ്യമായി ലോകത്ത് എല്ലാ ഭൂഖണ്ഡങ്ങളിലും എത്തി. പങ്കെടുത്ത രാജ്യങ്ങളുടെ എണ്ണത്തിന്റെ കാര്യത്തില് റെക്കോര്‍ഡായിരുന്നു- 201 രാജ്യങ്ങള്. 10, 625 അത്ലറ്റുകള് പങ്കെടുത്തു. വനിതകള്‍ക്കുളള ഗുസ്തി മല്‍സരം ആദ്യമായി ഉള്‍പ്പെടുത്തിയത് ഇത്തവണയായിരുന്നു. നീന്തല് താരം മൈക്കല് ഫെല്‍പ്പ്സ് ആറു സ്വര്‍ണമുള്‍പ്പെടെ എട്ടു മെഡലുകള് സ്വന്തമാക്കി. കനോയിങ് താരം ബിര്‍ജിറ്റ് ഫിഷര് അഞ്ച് ഒളിംപിക്സ് മേളകളിലും ഇരട്ട മെഡല് നേടുന്ന ആദ്യ അത്ലറ്റായി. ഇന്ത്യയുടെ ഷൂട്ടിങ് താരം രാജ്യവര്‍ധന് സിങ് രത്തോര് ഷൂട്ടിങ്ങില് (ഡബിള് ട്രാപ്പ്) വെളളി നേടി. മെഡല് വേട്ടയില് അമേരിക്ക മുന്നിട്ടുനിന്നു- 36 സ്വര്‍ണം, 39 വെളളി, 27 വെങ്കലം. ചൈനയും (32, 17, 14) റഷ്യയും (27, 27, 38) തൊട്ടുപിന്നില്.\nആതിഥേയ രാജ്യത്തിന്റെ സൂപ്പര് അത്ലറ്റുകളായ കോസ്റ്റിസ് കെന്ററിസും കാതറിന തനുവും ഉത്തേജക വിവാദത്തില്‍പ്പെട്ട് ഒളിംപിക്സിന് മുന്‍പേ മല്‍സരങ്ങളില് നിന്നു പിന്‍മാറുന്നതായി പ്രഖ്യാപിക്കേണ്ടി വന്നു. ഒളിംപിക്സ് നീന്തലില് ഏറ്റവും കൂടുതല് മെഡല് നേടിയ താരമെന്ന നേട്ടം അമേരിക്കയുടെ ജെനി തോംപ്സണ് സ്വന്തമാക്കി. ആതന്‍സില് 4-100 മീറ്റര് റിലേയില് ജെനി നേടിയത് 12-ാം ഒളിംപിക് മെഡലായിരുന്നു. പുരുഷവിഭാഗം 110 മീറ്റര് ഹര്‍ഡില്‍സില് ചൈനയുടെ സിയാവോ ലിങ്, വനിതാ വിഭാഗം പോള്‍വോള്‍ട്ടില് റഷ്യന് താരം തത്യാന ഇസന്‍ബയേവ എന്നിവര് മാത്രമാണ് ലോകറെക്കോര്‍ഡ് കുറിച്ചത്.\nമൈക്കല് ഫെല്‍പ്സും ഉസൈന്‍ബോള്‍ട്ടും പിന്നെ കുറേ താരങ്ങളും. ഒറ്റനോട്ടത്തില് ബെയ്ജിങ് ഒളിംപിക്സിന്റെ ബാക്കിപത്രം ഇതാണ്. മെഡല്‍പ്പട്ടികയില് നൂറിന്റെ തിളക്കത്തില് നില്‍ക്കുന്ന ചൈനയ്ക്ക് 51 സ്വര്‍ണവും 21 വെള്ളിയും 28 വെങ്കലവുമാണുള്ളത്. 36 സ്വര്‍ണവും 38 വെള്ളിയും 36 വെങ്കലവും നേടിയ യുഎസ് 11 മെഡലുമായി ആകെ മെഡലിന്റെ എണ്ണത്തില് മുന്‍പിലാണെങ്കിലും ചൈനയുടെ കുതിച്ചോട്ടത്തിനു മുന്‍പില് തകര്‍ന്നുപോയി. അമേരിക്കയും സോവിയറ്റ് യൂണിയനുമല്ലാതെ മറ്റൊരു രാജ്യം 50 സ്വര്‍ണമെഡല് ഒളിംപിക്സില്‍നിന്നു വാരുന്നതും ആദ്യമായിരുന്നു.\nഏഴു ലോക റെക്കോര്‍ഡുകളുടെ അകമ്പടിയോടെ എട്ടു സ്വര്‍ണം നേടിയ മൈക്കല് ഫെല്‍പ്സ് ഒളിംപിക്സിന്റെ ചരിത്രത്തിലെ എക്കാലത്തെയും ഇതിഹാസ താരമാകുന്നതു ലോകം അദ്ഭുതത്തോടെ നോക്കിക്കണ്ടു. മൂന്നു ലോക റെക്കോര്‍ഡുകളോടെ ഉസൈന് ബോള്‍ട്ട് വേഗത്തിന്റെ സിംഹാസനത്തില് അജയ്യനാകുന്നതും ബെയ്ജിങ് നല്‍കിയ വിസ്മയക്കാഴ്ചകളിലൊന്നായിരുന്നു. ഇന്ത്യയ്ക്കും ബെയ്ജിങ് ഒളിംപിക്സ് മറക്കാനാവാത്തതാണ്. ഉദ്ഘാടനച്ചടങ്ങിലെ വേഷം കെട്ടലിന്റെയും മോണിക്കാ ദേവിയുടെ മരുന്നടി വിവാദത്തിന്റെയും നാണക്കേടില്‍നിന്നു ചരിത്രത്തിലാദ്യമായി മൂന്നു മെഡലുകള് നേടി ഇന്ത്യയും തിളങ്ങിനില്‍ക്കുന്നുണ്ട്. അഭിനവ് ബിന്ദ്രയുടെ സ്വര്‍ണവും സുശീല്‍കുമാറിന്റെയും വിജേന്ദറിന്റെയും വെങ്കലവും നൂറുകോടി ജനങ്ങളുടെ അഭിമാനം കാത്തതു ചെറിയകാര്യമല്ല.


ലോകം ഉറ്റുനോക്കുന്ന യുഎസ് രാഷ്ട്രീയ ഉരുത്തിരിയല് - Janayugom Online\nFebruary 07, 2020, 5:00 am\nലോകം ഉറ്റുനോക്കുന്ന യുഎസ് രാഷ്ട്രീയ ഉരുത്തിരിയല്\nപ്രസിഡന്റ് ഡൊണാള്‍ഡ് ട്രംപിനെതിരെ യുഎസ് സെനറ്റില് നടന്ന വിചാരണയില് അദ്ദേഹം കുറ്റവിമുക്തനായി. കുറ്റവിചാരണ നടപടിക്രമങ്ങള് നിരീക്ഷിച്ചുപോന്നവരെല്ലാം മുന്‍കൂട്ടി വിഭാവനം ചെയ്ത രീതിയില്‍ത്തന്നെയാണ് വിചാരണ നാടകത്തിന് തിരശീല വീണത്. 2020ല് നടക്കുന്ന പ്രസിഡന്റ് തെരഞ്ഞെടുപ്പില് വിജയം ഉറപ്പിക്കാന് ട്രംപ് നടത്തിയ അധികാര ദുര്‍വിനിയോഗവും അതിനെതിരായ ജനപ്രതിനിധിസഭാ അന്വേഷണം തടസപ്പെടുത്തിയ നടപടിയുമാണ് കുറ്റവിചാരണയിലേക്ക് നയിച്ചത്.\nതെരഞ്ഞെടുപ്പില് തന്റെ മുഖ്യ എതിരാളി ആയേക്കുമെന്ന് കരുതപ്പെട്ടിരുന്ന മുന് വെെസ് പ്രസിഡന്റ് ജോബെെഡനെതിരെ അന്വേഷണം നടത്താന് ട്രംപ് ഉക്രയിന്റെ മേല് അധികാര ദുര്‍വിനിയോഗം നടത്തിയതായി ആരോപണം ഉയര്‍ന്നിരുന്നു. ജനപ്രതിനിധിസഭ പാസാക്കിയ 390 ദശലക്ഷം ഡോളറിന്റെ സെെനികസഹായം ലഭിക്കാന് ബെെഡന്റെ മകന് ഉള്‍പ്പെട്ട ഉക്രയിനിലെ ബിസിനസ് സംരംഭത്തിനെതിരെ അന്വേഷണം നടത്തണമെന്നാവശ്യപ്പെട്ട് ആ രാജ്യത്തിന്റെ പ്രസിഡന്റിനുമേല് ട്രംപ് നേരിട്ട് സമ്മര്‍ദം ചെലുത്തുകയാണ് ഉണ്ടായത്. അത് ജനപ്രതിനിധിസഭയുടെ അവകാശത്തിനുമേലുള്ള കടന്നുകയറ്റമായിരുന്നു. അതിനെതിരെ ട്രംപിനെ കുറ്റവിചാരണ ചെയ്യാനുള്ള അന്വേഷണം ഡമോക്രാറ്റുകള്‍ക്ക് ഭൂരിപക്ഷമുള്ള ജനപ്രതിനിധിസഭ ആരംഭിച്ചു.\nട്രംപിനെതിരെ തെളിവു നല്‍കാന് വിളിച്ചുവരുത്തിയ വെെറ്റ്ഹൗസ് ഉദ്യോഗസ്ഥര്‍ക്കെതിരെ പരസ്യവും നിന്ദ്യവുമായ ഭീഷണിയും അധിക്ഷേപവും ചൊരിയാന് ട്രംപ് രംഗത്തുവരികയുമുണ്ടായി. അതെത്തുടര്‍ന്നാണ് ട്രംപിനെതിരെ അധികാര ദുര്‍വിനിയോഗവും ജനപ്രതിനിധിസഭയുടെ അവകാശങ്ങള്‍ക്ക് നേരെ കടന്നാക്രമണവും നടത്തിയതായി സഭ കുറ്റാരോപണത്തിനു മുതിര്‍ന്നത്. ജനപ്രതിനിധിസഭ കുറ്റപത്രം തയാറാക്കിയാല് അതിന്മേല് വിചാരണ നടത്തേണ്ടത് ഉപരിസഭയായ സെനറ്റാണ്. സെനറ്റില് റിപ്പബ്ലിക്കന് പാര്‍ട്ടിക്ക് ഭൂരിപക്ഷമുള്ളതിനാല് വിചാരണയുടെ ഫലത്തെ സംബന്ധിച്ച് ആശങ്ക നേരത്തെതന്നെ നിലനിന്നിരുന്നു.\nറിപ്പബ്ലിക്കന് പാര്‍ട്ടി പ്രതിനിധികള് തുടക്കം മുതല്‍തന്നെ ട്രംപ് അനുകൂല നിലപാട് പരസ്യമായി പ്രഖ്യാപിച്ചിരുന്നു. ട്രംപിന്റെ ദേശീയ സുരക്ഷാ ഉപദേഷ്ടാവും പ്രമുഖ യുഎസ് നയതന്ത്ര പ്രതിനിധിയുമായിരുന്ന ജോണ് ബോള്‍ട്ടന്റെ ഇനിയും പ്രസിദ്ധീകരിച്ചിട്ടില്ലാത്ത പുസ്തകം ഉക്രയ്ന് ഇടപെടലുകളെക്കുറിച്ച് പരാമര്‍ശിക്കുന്നതായി വാര്‍ത്ത ഇതിനിടെ പുറത്തുവന്നു. ബോള്‍ട്ടനെ സാക്ഷിവിസ്താരത്തിനു വിളിച്ചുവരുത്തണമെന്നും ട്രംപിനെതിരെ പുതിയ തെളിവുകള് വിചാരണവേളയില് പരിശോധിക്കണമെന്നുമുള്ള ഡെമോക്രാറ്റുകളുടെ ആവശ്യം സെനറ്റില് പരാജയപ്പെട്ടു. തെളിവുകള് പരിശോധിക്കാതെയും സാക്ഷികളെ വിസ്തരിക്കാതെയും നടക്കുന്ന വിചാരണ തികച്ചും പ്രഹസനമായി മാറുമെന്ന് ഉറപ്പായി.\nഅതോടൊപ്പം റിപ്പബ്ലിക്കന് അംഗങ്ങളും ട്രംപിന്റെ അഭിഭാഷകസംഘവും എല്ലാ ധാര്‍മ്മിക മൂല്യങ്ങളെയും കേവല മര്യാദകളെയും കാറ്റില്‍പറത്തി പക്ഷപാതപരമായ നിലപാട് അവലംബിക്കുകയായിരുന്നു. 2016ല് ട്രംപിന്റെ പ്രതിയോഗിയായിരുന്ന മിറ്റ് റോംനി ഒഴികെ മറ്റൊരു റിപ്പബ്ലിക്കന് അംഗവും പ്രസിഡന്റിന് എതിരെ വോട്ട് ചെയ്യാന് തയാറായില്ല. സ്വാഭാവികമായും വിജയം ട്രംപിന്റേതായി. എന്നാല് തെരഞ്ഞെടുപ്പു വര്‍ഷത്തില് നടന്ന കുറ്റവിചാരണ ട്രംപിന്റെ തെരഞ്ഞെടുപ്പു ഭാഗധേയത്തെ എങ്ങനെ സ്വാധീനിക്കുമെന്ന് കാത്തിരുന്നു കാണേണ്ടതുണ്ട്.\nട്രംപ് 45 യുഎസ് പ്രസിഡന്റുമാരില് വിചാരണക്കു വിധേയനാവുന്ന മൂന്നാമത്തെ ആളാണ്. കുറ്റവിമുക്തനായെങ്കിലും യുഎസ് ജനതയ്ക്ക് മുന്നില് കളങ്കിതമായ ഒരു പ്രതിഛായയാണ് ട്രംപ് കാഴ്ചവയ്ക്കുന്നത്. യുഎസ് ജനതയില് രാഷ്ട്രീയമായും വംശീയമായും ഇത്രയേറെ ഭിന്നത വളര്‍ത്തിയ മറ്റൊരു പ്രസിഡന്റ് ഉണ്ടായിട്ടില്ല. എന്നാല് ഈ സാധ്യതകള് ഡമോക്രാറ്റുകള് തെരഞ്ഞെടുപ്പില് എങ്ങനെ പ്രയോജനപ്പെടുത്തുമെന്നാണ് കാത്തിരുന്നു കാണേണ്ടത്. യുഎസ് രാഷ്ട്രീയത്തില് ട്രംപ് വിരുദ്ധ വികാരം ശക്തമാണ്.\nരാഷ്ട്രീയമായി ആഭ്യന്തരരംഗം ഇത്രത്തോളം പ്രക്ഷുബ്ദമായ അന്തരീക്ഷം സമീപ ചരിത്രത്തില് ഇല്ല. പ്രസിഡന്റ് തെരഞ്ഞെടുപ്പിന്റെ മുന്നോടിയായി സ്വന്തം സ്ഥാനാര്‍ത്ഥികളെ നിര്‍ണയിക്കാന് റിപ്പബ്ലിക്കന്മാരും ഡമോക്രറ്റുകളും കോക്കസുകളും പ്രെെമറികളും ആരംഭിച്ചുകഴിഞ്ഞു. റിപ്പബ്ലിക്കന് സ്ഥാനാര്‍ത്ഥി ട്രംപ് തന്നെ ആയിരിക്കുമെന്ന് ഉറപ്പാണ്. ഡമോക്രാറ്റുകളാവട്ടെ പതിനൊന്ന് സ്ഥാനാര്‍ത്ഥികളുമായി ഭിന്നിച്ചുനില്‍ക്കുന്നു. ജനാഭിലാഷത്തെ പ്രതിഫലിപ്പിക്കുന്ന ഒരു സ്ഥാനാര്‍ത്ഥിക്കു പിന്നില് എത്രവേഗം ഡമോക്രാറ്റുകള്‍ക്ക് അണിനിരക്കാനാവും എന്നതാണ് ഏറ്റവും നിര്‍ണായക വെല്ലുവിളി. യാഥാസ്ഥിതികത്വമാണ് ഡമോക്രാറ്റ് ക്യാമ്പില് വിജയിക്കുന്നതെങ്കില് അത് യുഎസിനും ലോകത്തിനും വിനയാകും.\nEnglish Summary: President trump acquitted by senate in impeachment vote\nPresident trump acquitted impeachment vote\nകേന്ദ്ര ബജറ്റ്: കോർപ്പറേറ്റുകൾക്ക് അനുകൂല പ്രമാണം\nവീണ്ടും തോക്കുകള് അലറുന്നു ഗാന്ധിജിയെ കൊല്ലുന്നു\nചരിത്രമായി മാറേണ്ടിയിരുന്ന നിയമസഭാ ധാർമികത\nനമ്മുടെ സമുദ്രവും സമുദ്രസമ്പത്തും സംരക്ഷിക്കപ്പെടണം


സാമൂഹിക അകലം പാലിക്കാൻ പറഞ്ഞു; നടൻ റിയാസ് ഖാന് മർദനം -Covid Restrictions Actor Riyas Khan Attacked\nCovid Restrictions Actor Riyas Khan Attacked\nകൂട്ടംകൂടി പുറത്തിറങ്ങിയവരെ താൻ പിൻതിരിപ്പിക്കാൻ ശ്രമിക്കുകയായിരുന്നു എന്ന് റിയാസ് ഖാൻ പറഞ്ഞു\nApril 09, 2020 06:43:52 pm\nസാമൂഹിക അകലം പാലിക്കാൻ ആവശ്യപ്പെട്ടതിന്റെ പേരിൽ നടൻ റിയാസ് ഖാന് മർദനം. ചെന്നെെയിലെ റിയാസ് ഖാന്റെ വീടിനു മുൻപിൽവച്ചാണ് സംഭവം. വീടിനു മുന്നിലൂടെ കൂട്ടം കൂടി പോയ ആളുകളുടെ റിയാസ് ഖാൻ ബോധവത്‌കരിക്കാൻ ശ്രമിക്കുകയായിരുന്നു. വീടിനുമുന്നില്‍വച്ച് പന്ത്രണ്ടംഗസംഘമാണ് റിയാസിനെ ആക്രമിച്ചത്. ആളന്തൂര് പൊലീസ് മൂന്നുപേരെ അറസ്റ്റ് ചെയ്തു.\nകൂട്ടംകൂടി പുറത്തിറങ്ങിയവരെ താൻ പിൻതിരിപ്പിക്കാൻ ശ്രമിക്കുകയായിരുന്നു എന്ന് റിയാസ് ഖാൻ പറഞ്ഞു. സാമൂഹിക അകലം പാലിക്കണമെന്നും നിരോധനാജ്ഞ ഉള്ളതിനാൽ കൂട്ടം കൂടി പോകുന്നത് ശരിയല്ലെന്നും താൻ അവരെ പറഞ്ഞു മനസിലാക്കാൻ ശ്രമിക്കുകയായിരുന്നു എന്ന് റിയാസ് ഖാൻ പറയുന്നു.\nRead Also: കേരളത്തിനു അഭിമാന ദിവസം; കോവിഡ് ബാധിച്ച എട്ട് വിദേശികളുടെ ജീവൻ രക്ഷിച്ചു\n“ഞാൻ അവരെ കാര്യങ്ങൾ പറഞ്ഞു മനസിലാക്കാൻ ശ്രമിക്കുകയായിരുന്നു. എന്നാൽ, ഞാൻ പറയുന്നതൊന്നും അവർ മനസിലാക്കിയില്ല. എന്നോട് തർക്കിക്കാൻ മാത്രമായി അവർ സംസാരിക്കുകയായിരുന്നു. പിന്നീട് എന്റെ മുന്നിലേക്ക് അവർ നടന്നുവന്നു. മുന്നിലേക്ക് വരരുതെന്ന് അവരോട് ഞാൻ പറഞ്ഞു. അവർ മുന്നിലേക്ക് വരുന്നതുകണ്ട് ഞാൻ പിന്നിലേക്ക് നീങ്ങി. അവർ തർക്കിക്കാൻ നിൽക്കുകയായിരുന്നു. തങ്ങൾക്ക് കൊറോണ വെെറസ് രോഗം വരില്ലെന്ന് അവർ പറഞ്ഞു. ആ സംഘത്തിലെ ഒരുത്തൻ എന്നെ ചാടി അടിക്കാൻ വന്നു. തലയ്‌ക്കിട്ട് അടിക്കാനാണ് അവർ നോക്കിയത്. ഞാൻ മാറിയതുകൊണ്ട് ഷോൾഡറിലാണ് അടി കൊണ്ടത്. അപ്പുറത്തെ വീട്ടിൽ നിന്നിരുന്ന ഒരാൾ കണ്ട് അദ്ദേഹമാണ് പൊലീസിനെ വിളിച്ചത്.” റിയാസ് ഖാൻ പറഞ്ഞു.\nകോവിഡ് പ്രതിരോധത്തിനായി സാമൂഹിക അകലം പാലിക്കണമെന്ന് ആവശ്യപ്പെട്ട് സിനിമാ താരങ്ങൾ രംഗത്തുണ്ട്. സർക്കാർ സംവിധാനങ്ങൾക്കൊപ്പം ചേർന്ന് സൂപ്പർ താരങ്ങളടക്കം കോവിഡ് പ്രതിരോധത്തിനായി പ്രവർത്തിക്കുന്നുണ്ട്. ഇതിനിടയിലാണ് ഒരു സിനിമാ താരത്തിനു ആളുകളിൽ നിന്ന് മർദനമേറ്റത്.\nകേരളത്തിനു അഭിമാന ദിവസം; കോവിഡ് ബാധിച്ച എട്ട് വിദേശികളുടെ ജീവൻ രക്ഷിച്ചു


മിസ്‍റിന്‍റെ രാജകുമാരനെ റഷ്യക്ക് നഷ്ടമാകുമോ ?\nമെസി, നെയ്മര്, റൊണാള്‍ഡോ... ഈ മൂന്ന് പേരുകള്‍ക്കൊപ്പം റഷ്യന് ലോകകപ്പില് വാഴ്ത്തപ്പെട്ട പേരാണ് ഈജിപ്ത് താരം മുഹമ്മദ് സലായുടേത്. ഈജിപ്തിന്‍റെ ലോകകപ്പ് സ്വപ്നങ്ങളെ ഒന്നാകെ നെഞ്ചേറ്റിയവന്.\n20 Jun, 2018 at 09:18 AM\nഅത്ഭുതങ്ങള് ഒന്നും സംഭവിച്ചില്ലെങ്കില് റഷ്യന് ലോകകപ്പിന്‍റെ ആദ്യ നഷ്ടങ്ങളിലൊന്നാകാന് പോകുന്നത് ഈജിപ്തും അവരുടെ സൂപ്പര് താരം മുഹമ്മദ് സലായുമായിരിക്കും. കളിച്ച രണ്ട് മത്സരങ്ങളും തോറ്റ ഈജിപ്തിനായി കാര്യമായൊന്നും ചെയ്യാന് പരിക്കിന്‍റെ പിടിയിലായിരുന്ന മുഹമ്മദ് സലാക്കും കഴിഞ്ഞില്ല. സൌദി അറേബ്യക്കെതിരെ ഉറുഗ്വേ വിജയിക്കുകയോ സമനില വഴങ്ങുകയോ ചെയ്താല് സലായുടെ ഈജിപ്തിന് നാട്ടിലേക്ക് മടങ്ങാം.\nമെസി, നെയ്മര്, റൊണാള്‍ഡോ.. ഈ മൂന്ന് പേരുകള്‍ക്കൊപ്പം റഷ്യന് ലോകകപ്പില് വാഴ്ത്തപ്പെട്ട പേരാണ് ഈജിപ്ത് താരം മുഹമ്മദ് സലായുടേത്. ഈജിപ്തിന്‍റെ ലോകകപ്പ് സ്വപ്നങ്ങളെ ഒന്നാകെ നെഞ്ചേറ്റിയവന്. എന്നാല് ലോകകപ്പിലെ രണ്ടാം മത്സരത്തിലും പരാജയപ്പെട്ട സലായുടെ ഈജിപ്തിന് ലോകകപ്പിന്‍റെ ഗ്രൂപ്പ് ഘട്ടത്തില് തന്നെ പുറത്തേക്കുള്ള വഴി തുറന്നിരിക്കുകയാണ്. പരിക്കു മൂലം ആദ്യ മത്സരത്തിനിറങ്ങാതിരുന്ന താരം, രണ്ടാം മത്സരത്തില് റഷ്യക്കെതിരെയാണ് ലോകകപ്പിലെ തന്‍റെ ആദ്യ ഗോള് നേടിയത്.\nഗോളൊഴിച്ചു നിര്‍ത്തിയാല് കാര്യമായ മുന്നേറ്റം റഷ്യന് പോസ്റ്റിലേക്ക് നടത്താന് സലാക്ക് കഴിഞ്ഞില്ല. ചാമ്പ്യന്‍സ് ലീഗ് ഫൈനലിനിടെ പരിക്കേറ്റ സലാ ഫിറ്റ്നസ് പൂര്‍ണമായും വീണ്ടെടുക്കാതെയാണ് കളത്തിലിറങ്ങിയത്. പ്രതിഭാധനനായ മുന്നേറ്റ താരത്തിന് കൃത്യമായി പന്തെത്തിക്കുന്നതിലും ഈജിപ്ഷ്യന് താരങ്ങള് പരാജയപ്പെട്ടു. സലാ കളിക്കാതിരുന്ന ആദ്യ മത്സരത്തില് ഉറുഗ്വേയോട് ഒരു ഗോളിനാണ് ഈജിപ്ത് പരാജയപ്പെട്ടത്. ഗ്രൂപ്പിലെ ഉറുഗ്വേയും സൌദി അറേബ്യയും തമ്മിലുള്ള മത്സരം ഇന്ന് നടക്കും. അതില് ഉറുഗ്വേ ജയിക്കുകയോ സമനിലയാവുകയോ ചെയ്താല് മിസ്റിലെ രാജകുമാരനെന്ന് ആരാധകര് സ്നേഹത്തോടെ വിളിച്ച സലാക്ക് മടങ്ങാം, പ്രതീക്ഷകളെല്ലാം അടുത്ത ലോകകപ്പിലേക്ക് ബാക്കി വെച്ച്.


പല്ലുണ്ടായാല് മാത്രം പോര; അത് നല്ല പല്ല് തന്നെയായിരിക്കണം ! അല്ലെങ്കിലോ ?\nപല്ലുണ്ടായാല് പോര; അത് നല്ല പല്ല് തന്നെയാകണം\nബുധന്, 30 ഓഗസ്റ്റ് 2017 (12:44 IST)\nഎത്ര വിഷമം ഉണ്ടെങ്കിലും ഒരു നല്ല ചിരിക്ക് അതെല്ലാം മാറ്റാനുള്ള കഴിവുണ്ട്. ചിരിക്കുമ്പോള് നിരയൊത്ത പല്ലുകള് കൂടിയുണ്ടെങ്കിലോ, ആ ചിരി കൂടുതല് സുന്ദരമാകുകയും ചെയ്യും. നിരയൊത്ത പല്ലുകള് വെറുതെ ഉണ്ടാകില്ല. അതിന് കുറച്ച് ശ്രദ്ധകൂടി നല്‍കേണ്ടത് ആവശ്യമാണ്. ദന്തരോഗങ്ങള്‍ക്ക് യഥാസമയത്ത് ചികിത്സ നല്കിയില്ലെങ്കില് അത് ചിലപ്പോള് മരണത്തിനു തന്നെ കാരണമായേക്കാം.\nചുക്ക്, കുരുമുളക്, തിപ്പലി ഇവ പൊടിച്ച് വെള്ളത്തിലിട്ട് തിളപ്പിച്ച് കവിള് കൊള്ളുന്നത് പല്ലുകളെ സംരക്ഷിക്കാന് സഹായകമാണ്. എന്തെങ്കിലും കഴിച്ചാല് ഉടന് തന്നെ വാ കഴുകുക. പല്ലുകള്‍ക്കുള്ളില് ഒന്നും തങ്ങി നില്‍ക്കാന് അനുവദിക്കരുത്. അങ്ങനെ ചെയ്താല് അത് ദന്തക്ഷയത്തിന് കാരണമാകും. അതുപോലെ വായ്‌നാറ്റം ഒഴിവാക്കാന് പിച്ചിപൂവിന്റെ ഇല, കരിങ്ങാലി, ഞെരിഞ്ഞില് ഇവ പൊടിച്ച് വായിലേക്ക് പുക പിടിക്കുന്നതും നല്ലതാണ്.\nഗ്രാമ്പു വെള്ളത്തിലിട്ട് തിളപ്പിച്ച് കവിള് കൊള്ളുന്നതും വായ്‌നാ‍റ്റം മാറ്റും. ഉപ്പും ഉമ്മിക്കരിയും ചേര്‍ത്ത് തേയ്‌ക്കുന്നതിലൂടെ ദന്തരോഗങ്ങളും വായ്‌രോഗങ്ങളും ഉണ്ടാകാനുള്ള സാധ്യത കുറയ്‌ക്കാം. കാല്‍സ്യം അടങ്ങിയ ഭക്ഷണം കഴിക്കുന്നത് പല്ലുകളുടെ ആരോഗ്യത്തിന് ഉത്തമമാണ്. മുട്ടയുടെ വെള്ള, മുള്ള് കഴിക്കാവുന്നതരം മത്സ്യങ്ങള് ഇവയെല്ലാം കാല്‍സ്യത്തിന്റെ സ്രോതസുകളാണ്.\nഇലക്കറികളും ധാന്യവര്‍ഗങ്ങളും ഭക്ഷണത്തില് ഉള്‍പ്പെടുത്തണം. മോണയുടെ ആരോഗ്യത്തിന് വെറ്റമിന് സി അടങ്ങിയ നെല്ലിക്ക, മാതളനാരങ്ങ എന്നിവ കഴിക്കാവുന്നതാണ്. പുളിയുള്ള പദാര്‍ത്ഥങ്ങള് അമിതമായി കഴിക്കുന്നത് തടയണം. പല്ലിന്റെ ഇനാമലിനെ സംരക്ഷിക്കാന് അത് ആവശ്യമാണ്. അമിത ചൂടും അമിത തണുപ്പുമുള്ളവയുടെ ഉപയോഗവും നന്നല്ല.\nഅതിനുശേഷം ഉടന് തന്നെ ബാത്‌റൂമിലേക്ക് ഓടുന്ന പതിവുണ്ടോ ? എങ്കില് പണി ഉറപ്പ് !\nമണ്‍പാത്രങ്ങളില് പാചകം ചെയ്യുന്നവര് അറിയൂ... നിങ്ങളുടെ കരളും വൃക്കയും നശിക്കുകയാണ് !\nനിത്യേന ഈ എണ്ണ ഉപയോഗിച്ചു നോക്കൂ... മുഖത്തെ ആ ചുളിവുകള് പമ്പകടക്കും !\nപാലിൽ തുളസി ചേർത്ത് കുടിക്കുന്നത് ആരോഗ്യത്തിന് ഗുണകരമോ ?\nഅവള് ചോദിക്കും, വേദനയോ... എന്താണത് ?; പങ്കാളിയെ രതിമൂർച്ഛയിലെത്തിക്കാനുള്ള ചില സൂത്രപ്പണികള് !


pc george police custody പിസി ജോർജ് പൊലീസ് കസ്റ്റഡിയിൽ\nപിസി ജോർജ് പൊലീസ് കസ്റ്റഡിയിൽ; രാത്രി തിരുവനന്തപുരത്തേക്ക് കൊണ്ടുപോയേക്കും\nഅനന്തപുരി വിദ്വേഷ പ്രസംഗക്കേസിൽ പിസി ജോർജ് കസ്റ്റഡിയിൽ. പാലാരിവട്ടം സ്റ്റേഷനിൽ ഹാജരായ പിസിയെ നിലവിൽ എറണാകുളം എആർ ക്യാമ്പിലേക്ക് മാറ്റിയിരിക്കുകയാണ്. തിരുവനന്തപുരത്തുനിന്ന് കൂടുതൽ പൊലീസ് എത്തിയതിനു ശേഷമാവും അറസ്റ്റ് രേഖപ്പെടുത്തുക. രാത്രിയിൽ തിരുവനന്തപുരത്തേക്ക് കൊണ്ടുപോകുന്നതാവും കൂടുതൽ സുരക്ഷിതമെന്നാണ് കണക്കുകൂട്ടൽ. (pc george police custody)\nRead Also: പി.സി.ജോർജിന്റെ അറസ്റ്റ് ഉടൻ?… പാലാരിവട്ടത്ത് നിന്ന് പൊലീസ് വാഹനത്തിൽ ജോർജിനെ മാറ്റി\nStory Highlights: pc george police custody


About Author A K G\nഎ കെ ജി Author\nആയില്യത്ത് കുറ്റ്യാരി ഗോപാല‌ന് നമ്പ്യാര് (ഒക്ടോബര് 1, 1904 - മാര്‍ച്ച് 22, 1977 ), എന്ന എ.കെ.ജി. കേരളത്തിലെ ഒരു കമ്മ്യൂണിസ്റ്റ് നേതാവായിരുന്നു. അവശതയനുഭവിക്കുന്ന ഒരു ജനതക്കുവേണ്ടി നടത്തിയ പോരാട്ടങ്ങളെ കണക്കിലെടുത്ത് കമ്മ്യൂണിസ്റ്റ് അനുയായികള് ഇദ്ദേഹത്തെ ബഹുമാനപൂര്‍വ്വം പാവങ്ങളുടെ പടത്തലവ‌ന് എന്നു വിശേഷിപ്പിക്കുന്നു. എ.കെ.ജിയാണ് ഇന്ത്യ‌ന് ലോക്സഭയിലെ ആദ്യ കമ്മ്യൂണിസ്റ്റ് പ്രതിപക്ഷനേതാവ്. സ്വാതന്ത്ര്യ സമരസേനാനി, സാമൂഹിക പ്രവര്‍ത്തക‌ന്, തൊഴിലാളി നേതാവ്, ഇന്ത്യ‌ന് കോഫി ഹൗസിന്റെ സ്ഥാപക‌ന് എന്നീ മേഖലകളില് പ്രവര്‍ത്തിച്ചിട്ടുണ്ട്. എന്നാല് അധികാര സ്ഥാനങ്ങളില് അദ്ദേഹം ഒരിക്കലും ഇരുന്നിട്ടില്ല. സിപിഎം രൂപീകരിച്ചതിനു ശേഷം പാര്‍ട്ടി ഭരണത്തില് എത്തിയപ്പോഴും അദ്ദേഹം സമരവഴിയിലായിരുന്നു. ഇന്ത്യയില് ആദ്യമായി കരുതല് തടങ്കല് നിയമപ്രകാരം തടവിലായ വ്യക്തി എ.കെ. ഗോപാലനാണ്. എ.കെ. ഗോപാല‌ന് വേഴ്സസ് സ്റ്റേറ്റ് ഓഫ് മദ്രാസ് എന്ന കേസ് ഇന്നും വളരെയധികം ശ്രദ്ധിക്കപ്പെടുന്നു.\nഒരു നാടുവാഴിതറവാട്ടില് ജനിച്ചുവെങ്കിലും, ഗോപാലന്റെ മനസ്സ് കഷ്ടപ്പെടുന്ന തൊഴിലാളികളുടേയും, അവശതയനുഭവിക്കുന്ന സാധാരണക്കാരുടേയും കൂടെയായിരുന്നു. വളരെ ചെറിയ കാലം അധ്യാപകജോലി ചെയ്തിരുന്നവെങ്കിലും, അതല്ല തന്റെ മാര്‍ഗ്ഗമെന്ന് മനസ്സിലാക്കുകയും ജനസേവനത്തിനായി ഇറങ്ങിത്തിരിക്കുകുയം ചെയ്തു. ഗുരുവായൂര് സത്യാഗ്രഹം, ഉപ്പു സത്യാഗ്രഹം എന്നീ ചരിത്രപ്രധാനമായ മുന്നേറ്റങ്ങളില് പങ്കുകൊണ്ടു. നിരവധി തവണ പോലീസിന്റെയും മുതലാളി കിങ്കരന്മാരുടേയും ക്രൂര മര്‍ദ്ദനത്തിനിരയായി. കോണ്‍ഗ്രസ്സ് സോഷ്യലിസ്റ്റ് പാര്‍ട്ടിയിലൂടെ രാഷ്ട്രീയരംഗത്ത് പ്രവേശിച്ചു, 1939 ല് കോണ്‍ഗ്രസ്സ് സോഷ്യലിസ്റ്റ് പാര്‍ട്ടി മുഴുവ‌ന് കമ്മ്യൂണിസത്തിലേക്ക് പരിവര്‍ത്തനം ചെയ്തപ്പോള് അവിഭക്ത കമ്മ്യൂണിസ്റ്റ് പാര്‍ട്ടിയുടെ നേതാക്കളിലൊരാളായി കേരളത്തില് നടന്ന സുപ്രധാനമായ തൊഴിലാളി സമരങ്ങളുടെ ആവേശമായി മാറി. കേരളത്തിനു പുറത്തേക്കും ഗോപാലന്റെ പ്രവര്‍ത്തനമേഖന വ്യാപിച്ചിരുന്നു. കല്‍ക്കത്തയില് വച്ചു നടന്ന കിസാ‌ന് സമ്മേളനം അദ്ദേഹത്തെ അഖിലേന്ത്യാ പ്രസിഡന്റായി തിരഞ്ഞെടുത്തു. പഞ്ചാബില് ജലനികുതിക്കെതിരേ നടന്ന സമരത്തില് പങ്കെടുത്ത് അറസ്റ്റു വരിക്കുകയുണ്ടായി.\nഅഞ്ചു തവണ ലോക സഭയിലേക്കു തിരഞ്ഞെടുക്കപ്പെട്ടിട്ടുണ്ട്. 1964 ല് കമ്മ്യൂണിസ്റ്റ് പാര്‍ട്ടി പിളര്‍ന്നപ്പോള്, പാര്‍ട്ടി വിട്ടുപോയ 32 പേരില് ഒരാളായിരുന്നു എ.കെ.ഗോപാല‌ന്. കമ്മ്യൂണിസ്റ്റ് പാര്‍ട്ടി ഓഫ് ഇന്ത്യ(മാര്‍ക്സിസ്റ്റ്) ന്റെ പോളിറ്റ് ബ്യൂറോ അംഗമായിരുന്നിട്ടുണ്ട്. കമ്മ്യൂണിസ്റ്റ് പാര്‍ട്ടി അംഗമായിരുന്ന സുശീലാ ഗോപാലനാണ് ജീവിത പങ്കാളി. 1977 മാര്‍ച്ച് 22 ന് സാധാരണക്കാരുടെ ഈ പ്രിയപ്പെട്ട നേതാവ് മരണമടഞ്ഞു.\nOther Books by Author A K G


മെഡിക്കൽ കോളേജിൽ ചികിത്സയിലായിരുന്ന കോവിഡ് രോഗിയെ വീട്ടിലെത്തിച്ചത് പുഴുവരിച്ച നിലയില് | PravasiExpress\nകോവിഡ് കാലത്ത് കുട്ടികളാവാം; ദമ്പതിമാര്‍ക്ക് പ്രോത്സാഹനവുമായി സിങ്കപ്പൂര്\nകോവിഡ്ക്കാലത്ത് എയര്‍ക്രാഫ്റ്റ് ഭക്ഷണശാലകളുമായി സിങ്കപ്പൂര് എയര്‍ലന്‍സ്\nകാന്താ… 2020 ! : മേളപ്പെരുക്കത്തിന്‍റെ സിംഗപ്പൂർ പെരുമ! സെപ്റ്റംബര് 13ന്..\nകേന്ദ്രസര്‍ക്കാര് ജീവനക്കാര്‍ക്ക് ബോണസ് പ്രഖ്യാപിച്ചു: 30 ലക്ഷത്തോളം ജീവനക്കാര്‍ക്ക് അര്‍ഹത\nരാജ്യത്ത് 24 മണിക്കൂറിനിടെ 54,044 പേര്‍ക്ക് കോവിഡ്; മരണം 717\nമുഖ്യമന്ത്രിയുമായി വ്യക്തിപരമായ അടുപ്പമില്ല; സ്വപ്‌നയുടെ മൊഴി\nരാജ്യത്ത് രോഗവ്യാപനം കുറയുന്നു; പ്രതിദിന കേസുകളില് കുറവ്\nAllAustraliaAustraliaBusiness NewsAutomobilecorporate-newsEuropeIndonesiaInternationalIrelandJapanJobsMalaysiaKuala LumpurMiddle EastSaudi ArabiaPravasi worldwideRussiaUKUSAWorld News\nഒൻപതാമത് “ഏകത നവരാത്രിമണ്ഡപം സംഗീതോത്സവത്തിന്’’ തുടക്കം കുറിച്ചു\nനാല് വർഷത്തോളമായി പാന്റിന് പകരം പാവാട; വസ്ത്രങ്ങൾക്ക് ലിംഗവ്യത്യാസം വേണ്ടെന്ന ആശയവുമായി…\nമതനിന്ദ ആരോപിച്ച് പാരീസിൽ അധ്യാപകനെ തലയറുത്ത് കൊന്നു\nലോകത്തിലെ തിളക്കമാര്‍ന്ന വജ്രം പര്‍പ്പിള്-പിങ്ക് ലേലത്തിന്: വില 279 കോടിയോളം രൂപ\n‘ലൗ ജിഹാദ്’ ആരോപണം; വിവാദ പരസ്യം പിൻവലിച്ച് തനിഷ്ക്\nമകന്റെ വാട്സാപ്പ് ഗ്രൂപ്പിൽ അമ്മ ഓഫീസിലെ യുവാവുമായി ഒളിച്ചോടിയെന്ന വ്യാജവാർത്ത; ഒടുവില് കേസെടുത്തു\nകാലം ചെല്ലുന്തോറും വീഞ്ഞിന് വീര്യം കൂടും… ‘സ്ഫടികം റീലോഡഡ്’; വൈറലായി ചിത്രങ്ങൾ\nമൈക്രോസോഫ്റ്റിന്റെ ഓഫര് നിരസിച്ച് ബൈറ്റ്ഡാന്‍സ്; ടിക് ടോക് ഒറാക്കിള് വാങ്ങിയേക്കും\nഈ യാത്രയിൽ ഞാനുമുണ്ട്; ധോണിക്കു പിന്നാലെ വിരമിക്കൽ പ്രഖ്യാപിച്ച് സുരേഷ് റെയ്‌നയും\nഎം.എസ്. ധോണി അന്താരാഷ്ട്ര ക്രിക്കറ്റില് നിന്ന് വിരമിച്ചു\n“The Great Indian Kitchen” first look poster released by Prithviraj\nലക്ഷ്‍മി ബോംബ്; ആദ്യ ഗാനവും വൈറൽ\nനടൻ കാർത്തിക്കും രഞ്ജനിക്കും ആൺകുഞ്ഞ്\nചേട്ടന്റെ കൺമണിക്കായി 10 ലക്ഷത്തിന്റെ വെള്ളിത്തൊട്ടിൽ; മേഘ്നയ്ക്ക് ധ്രുവിന്റെ സർപ്രൈസ്\nപ്രവാസി മലയാളി താമസസ്ഥലത്ത് മരിച്ച നിലയില്\nമഹാകവി അക്കിത്തം അച്യുതന് നമ്പൂതിരി അന്തരിച്ചു\nHome India Kerala News മെഡിക്കൽ കോളേജിൽ ചികിത്സയിലായിരുന്ന കോവിഡ് രോഗിയെ വീട്ടിലെത്തിച്ചത് പുഴുവരിച്ച നിലയില്\nമെഡിക്കൽ കോളേജിൽ ചികിത്സയിലായിരുന്ന കോവിഡ് രോഗിയെ വീട്ടിലെത്തിച്ചത് പുഴുവരിച്ച നിലയില്\nതിരുവനന്തപുരം: തിരുവനന്തപുരം മെഡിക്കൽ കോളേജിൽ ചികിത്സയിലായിരുന്ന രോഗിയെ പുഴുവരിച്ചതായി പരാതി. കുടുംബാഗങ്ങളാണ് പരാതി ഉന്നയിച്ചത്. വട്ടിയൂര്‍ക്കാവ് സ്വദേശിയുടെ കുടുംബം ആരോഗ്യ മന്ത്രിക്ക് പരാതിയും നല്‍കി. തിരുവനന്തപുരം മെഡിക്കല് കോളേജിലെ ആറാം വാര്‍ഡിലായിരുന്നു ഇദ്ദേഹം ചികിത്സയില് കഴിഞ്ഞിരുന്നത്.\nഓഗസ്റ്റ് 21ന് കൂലിപ്പണി കഴിഞ്ഞ് മടങ്ങിവരും വഴി തെന്നിവീണാണ് അനില്‍കുമാറിന് പരുക്കേൽക്കുന്നത്. ആദ്യം പേരൂര്‍ക്കട ആശുപത്രിയിലെത്തിച്ച അനില്‍കുമാറിനെ 22ന് പുലര്‍ച്ചെ മെഡിക്കല് കോളജ് ഐസിയുവിലേക്ക് മാറ്റി. ശരീരത്തിന് തളര്‍ച്ച ബാധിച്ചിരുന്നു. ഐസിയുവില് ചിലര്‍ക്ക് കോവിഡ് പോസിറ്റീവായതിനെത്തുടര്‍ന്ന് 26ന് പരിശോധന നടത്തിയപ്പോള് നെഗറ്റീവ് ആയിരുന്നു ഫലം.\nവീണ് പരിക്കേറ്റതിനെ തുടര്‍ന്നായിരുന്നു ആദ്യം ഇദ്ദേഹത്തെ ആശുപത്രിയിൽ എത്തിച്ചത്. അതിന്‍റെ ആരോഗ്യ പ്രശ്നമങ്ങളും ഇദ്ദേഹത്തിന് ഉണ്ടായിരുന്നു. കൊവിഡ് ചികിത്സയിലിരിക്കെ ആശുപത്രി അധികൃതരുമായി ബന്ധപ്പെട്ടപ്പോൾ പ്രശ്നങ്ങളില്ലെന്നായിരുന്നു അറിയിച്ചിരുന്നത്. എന്നാൽ നിലവിൽ ഇദ്ദേഹത്തിന്റെ ആരോഗ്യനില മോശമാണ്. ദേഹത്ത് നിന്നും പുഴുവരിക്കുന്ന നിലയിലാണ്. എന്നാൽ ഇതൊന്നും പരിഗണിക്കാതെ രോഗിയെ ഡിസ്ചാര്‍ഡ് ചെയ്യുകയായിരുന്നുവെന്ന് മകൾ പറഞ്ഞു. കുടുംബം ആരോഗ്യമന്ത്രിക്ക് പരാതി നൽകിയിട്ടുണ്ട്.\nPrevious articleഇരട്ടക്കുട്ടികൾ മരിച്ച സംഭവം; അന്വേഷണത്തിന് ഉത്തരവിട്ട് ആരോഗ്യമന്ത്രി\nNext articleബ്യൂട്ടി പാര്‍ലര് വെടിവെപ്പ് കേസ്: രവി പൂജാരിയെ കേരളത്തിലെത്തിച്ച് ചോദ്യം ചെയ്യും\nകളമശ്ശേരി മെഡിക്കല് കോളേജില് മരിച്ച രോഗിക്ക് വെന്റിലേറ്റര് ഘടിപ്പിച്ചിരുന്നില്ല: ഡോക്ടര് നജ്മ\n97 ന്റെ നിറവിൽ വി എസ്…\nസ്വകാര്യ ആശുപത്രിയിൽ നിന്ന് ശിവശങ്കറിനെ മെഡിക്കൽ കോളേജിലെ അത്യാഹിത വിഭാഗത്തിലേക്ക് മാറ്റി\nജോലിക്ക് ഹാജാരാകാതിരുന്ന 432 ജീവനക്കാരെ ആരോഗ്യവകുപ്പില്‍നിന്ന് പിരിച്ചു വിടാൻ സർക്കാർ നടപടി തുടങ്ങി\nഎം ശിവശങ്കറിന് ദേഹാസ്വാസ്ഥ്യം: തീവ്രപരിചരണ വിഭാഗത്തില് ചികിത്സയില്; കസ്റ്റംസ് എത്തിയത് അറസ്റ്റിനെന്ന് അഭ്യൂഹം\n’23 വരെ അറസ്റ്റ് പാടില്ല’; എം ശിവശങ്കറിന്‍റെ അറസ്റ്റ് തടഞ്ഞ് ഹൈക്കോടതി\nസംസ്ഥാനത്ത് ഇന്ന് 9347 പേര്‍ക്ക് കോവിഡ് സ്ഥിരീകരിച്ചു; 8924 പേര്‍ക്ക് രോഗമുക്തി\nPE Films Bureau - October 22, 2020\nSuraj Venjaramoodu and Nimisha Sajayan starrer "The Great Indian Kitchen's" first look poster is out.. Prithviraj Sukumaran released the poster of the...\nനാല് വർഷത്തോളമായി പാന്റിന് പകരം പാവാട; വസ്ത്രങ്ങൾക്ക് ലിംഗവ്യത്യാസം വേണ്ടെന്ന ആശയവുമായി മാർക്ക്\nNews Desk - October 21, 2020\nവസ്ത്രങ്ങളിൽ പലവിധ ഫേഷനുകൾ അനുദിനം വന്നുകൊണ്ടിരിക്കയാണ്. ആണിനും പെണ്ണിനും ഒരുപോലെ ധരിക്കാവുന്ന ‘യുണിസെക്‌സ്’ ഫാഷനുകളിലുള്ളവ വന്നിട്ട് നാളുകളേറെയായി. പാന്റ്, ഷർട്ട് എന്നിവയാണ് ‘യുണിസെക്‌സ്’വിഭാഗത്തിൽ പെടുന്നവ.\nPEnews BUREAU - October 21, 2020\nഷാർജ ആസ്ഥാനമാക്കി പ്രവർത്തിക്കുന്ന “ഏകത” യുടെ ആഭിമുഖ്യത്തിൽ ഒൻപതാമത് ഏകത നവരാത്രിമണ്ഡപം സംഗീതോത്സവത്തിന്, ഒന്നാം ദിവസമായ ഒക്ടോബർ 17 ന് വൈകുന്നേരം 6.30 നു ഭദ്രദീപം തെളിഞ്ഞു. ശ്രീമതി ജയലക്ഷ്മി സുരേഷിന്റെ വീണ കച്ചേരിയോടെയാണ് സംഗീതോത്സവം തുടങ്ങിയത്. മുഖ്യ അതിഥി കോൺസുൽ ശ്രീ.ഉത്തം ചാന്ദ് (കോൺസുലേറ്റ് ഓഫ് ഇന്ത്യ, ദുബായ്) ഉത്‌ഘാടനം നിർവഹിച്ചു. ഏകത ജനറൽ സെക്രട്ടറി ശ്രീ.വിനോദ് നമ്പ്യാർ സ്വാഗത പ്രസംഗവും, പ്രസിഡന്റ് ശ്രീ.സി.പി. രാജീവ് കുമാർ അധ്യക്ഷ പ്രസംഗവും നടത്തി. ഡോ.ഓമനക്കുട്ടി, ശ്രീ രാജീവ് കോടമ്പള്ളി, ഡോ.മണികണ്ഠൻ മേലാത്ത്, ഡോ.സതീഷ് കൃഷ്ണ എന്നിവർ ആശംസ പ്രസംഗം നടത്തി. തുടർന്ന് പ്രശസ്ത സംഗീതജ്ഞൻ ശ്രീ.സേതുനാഥ് വിശ്വനാഥിന്റെ സംഗീത കച്ചേരി നടന്നു. ശ്രീ.കാർത്തിക് മേനോൻ വയലിനും, ശ്രീ.കൃഷ്ണ പ്രസാദ് മൃദംഗത്തിലും അകമ്പടി സേവിച്ചു. കൃത്യമായ കോവിഡ് പ്രോട്ടോകോൾ പാലിച്ചു കൊണ്ട് സോഷ്യൽ മീഡിയയുടെയും, ഡിജിറ്റൽ പ്ലാറ്റഫോമിന്റെയും സഹായത്തോടെയാണ് ഒൻപതു ദിവസം നീണ്ടു നിൽക്കുന്ന സംഗീതോത്സവത്തിന് തുടക്കം കുറിച്ചത്.\nന്യൂഡല്‍ഹി: ദസ്സറ പ്രമാണിച്ച് കേന്ദ്ര സര്‍ക്കാര് ജീവക്കാര്‍ക്ക് ബോണസ് പ്രഖ്യാപിച്ചു. ഇന്നുചേര്‍ന്ന് മന്ത്രിസഭായോഗമാണ് ഇതുസംബന്ധിച്ച് തീരുമാനമെടുത്തത്. 30 ലക്ഷത്തോളംവരുന്ന നോണ് ഗസറ്റഡ് ജീവനക്കാര്‍ക്ക് ബോണസിന്റെ ആനുകൂല്യം ലഭിക്കും. 3,737 കോടി...\nറിയാദ്: മലയാളിയെ സൗദി കിഴക്കന് പ്രവിശ്യയിലെ ജുബൈലില് വീടിനുള്ളില് മരിച്ച നിലയില് കണ്ടെത്തി. ആലപ്പുഴ ചിങ്ങോലി കീരിക്കാട് കൈമൂട്ടില് തെക്കേതില് വീട്ടില് അനസ് ഫിറോസ് ഖാന് (43) ആണ് മരിച്ചത്....\n480 മില്യണ് വര്‍ഷം പഴക്കമുള്ള ഭീമന് കടല് ജീവിയെ കണ്ടെത്തി


onam puli kali women | Metrovaartha\nMetrovaarthaNEWSkeralaചരിത്രത്തിനൊപ്പം ചുവടുവയ്ക്കാൻ പെൺപുലികൾ\nSaturday, Sep 17, 2016,10:44 IST By പി.കെ. ജ്യോതി A A A\nതൃശൂര്: തൃശൂരിന്‍റെയും, കേരളത്തിന്‍റെ തന്നെയും പ്രധാന സാംസ്കാരിക ചിഹ്നങ്ങളിലൊന്നായ പുലികളിക്ക് ഇനി ആൺകോയ്മ അവകാശപ്പെടാനാവില്ല. അഞ്ചാം ഓണമായ ഇന്ന് തൃശൂര് നഗരത്തില് നടക്കുന്ന പുലികളിയിൽ പെൺപുലികളുമിറങ്ങും. ചരിത്രത്തിനൊപ്പം ചുവടുവയ്ക്കാനെത്തുന്നത് തൃശൂര് പൊലീസ് ക്യാംപിലെ എഎസ്ഐയായ എന്.എ. വിനയയും സംഘവുമാണ്. വാശിയേറിയ പുലികളി അവതരിപ്പിക്കുന്ന ദേശപ്പുലിക്കൂട്ടങ്ങളില് വിയ്യൂര് ദേശത്തിന്‍റെ ഭാഗമായാണ് ഇവര് പുലിച്ചമയമണിയുന്നത്. പുലികളിയുടെ ചരിത്രത്തില് തന്നെ ആദ്യമായാണ് പെൺപുലികളിറങ്ങുന്നത്.\nവിങ്സ് എന്ന വനിതാ സംഘടനയുടെ ഭാരവാഹികള് കൂടിയായ ദിവ്യയും സക്കീറയുമാണ് വിനയയോടൊപ്പം പുലിച്ചുവട് വയ്ക്കാൻ പോകുന്നത്. നേരത്തെ ടീമുകള് സംബന്ധിച്ചു തീരുമാനമായിരുന്നതിനാലാണ് വിയ്യൂര് ദേശത്തിനു മൂന്നില് കൂടുതല് സ്ത്രീകളെ പങ്കെടുപ്പിക്കാന് കഴിയാതെ വന്നത്. 48 ആൺപുലികളും വിയ്യൂര് ദേശത്തിനൊപ്പമുണ്ടാകും.\nനിലമ്പൂര് സ്വദേശിയായ ദിവ്യ അധ്യാപികയാണ്. കോഴിക്കോട് സ്വദേശിയായ സക്കീറ ഫാഷന് ഡിസൈനറും. സ്ത്രീ ശാക്തീകരണം ലക്ഷ്യമിട്ടു പ്രവര്‍ത്തിക്കുന്ന വിങ്സിന്‍റെ സംസ്ഥാന പ്രസിഡന്‍റാണ് വിനയ, ദിവ്യ സെക്രട്ടറിയും. കോഴിക്കോട് ജില്ലയിലെ വിങ്സിന്‍റെ ഭാരവാഹിയാണ് സക്കീറ. സാംസ്കാരിക നഗരിയുടെ അഭിമാനമായ പുലികളി വിസ്മയങ്ങളോടൊപ്പം ചുവടുവയ്ക്കുന്നതിന്‍റെ ത്രില്ലിലാണ് മൂവരും. കഴിഞ്ഞ ദിവസം രാത്രിയില് നടത്തിയ ടീമിന്‍റെ ട്രയല് നഗരപ്രദക്ഷിണം പോലുള്ള വ്യത്യസ്ത സന്തോഷം അനുഭവിച്ചു തന്നെ അറിയണമെന്ന് അവർ ഒരേ സ്വരത്തിൽ പറയുന്നു.\nപുലികളിക്കിറങ്ങുക എന്നത് ദീര്‍ഘകാല പദ്ധതിയുടെ ഭാഗമായി രൂപപ്പെട്ടതല്ലെന്ന് വിനയ പറയുന്നു. കുമ്മാട്ടിക്കളിയായിരുന്ന ലക്ഷ്യം. അതിന് ഇരുപതോളം പേർ മാസങ്ങളായി തയാറെടുപ്പിലായിരുന്നു. എന്നാല്, പങ്കെടുപ്പിക്കാനാവില്ലെന്ന് ദേശക്കുമ്മാട്ടി സംഘം അവസാന നിമിഷം അറിയിക്കുകയായിരുന്നു. അവഗണന അപമാനമായി തോന്നി. അതുകൊണ്ടു തന്നെ ഇത്തവണ പുലികളിക്കിറങ്ങാൻ തീരുമാനിക്കുകയായിരുന്നു.\nപുലികളിയില് എല്ലാ വര്‍ഷവും വ്യത്യസ്തത കൊണ്ടുവരുന്ന ടീമാണ് വിയ്യൂര് ദേശം. അതുകൊണ്ടു തന്നെ ആദ്യം അവരെ തന്നെ സമീപിച്ച് അവസരം തേടി.\nഅനുവാദം കിട്ടിയതോടെ യൂട്യൂബിലും മറ്റും പുലികളിയുടെ വിഡിയൊകള് കണ്ടും, അറിയാവുന്നവരില് നിന്ന് ഉപദേശം ചോദിച്ചുമാണ് തയാറെടുപ്പ് നടത്തിയത്.\nഇതൊരു മത്സരയിനം കൂടിയായതിനാല്, നിയമപരമായ തടസങ്ങളൊന്നുമില്ലെന്ന് ഉറപ്പാക്കിയ ശേഷമാണ് ടീമിലേക്ക് വനിതകളെ എടുത്തതെന്ന് വിയ്യൂര് ദേശം പുലിക്കളി സംഘം സെക്രട്ടറി സി.എം. അനില് കുമാര് പറയുന്നു.\nപുലികളി അടിസ്ഥാനപരമായി ഒരു കലാരൂപമാണ്. പൊതു ഇടങ്ങളും പൊതുവായ ആഘോഷങ്ങളും സ്ത്രീകളുടേതുകൂടിയാക്കി മാറ്റുകയെന്നതാണ് പുലിക്കളിയിലേക്ക് ഇറങ്ങാന് പ്രേരിപ്പിച്ചതെന്ന് ദിവ്യ. സ്ത്രീപക്ഷ കേരളം ഉറപ്പു നല്‍കുന്ന സര്‍ക്കാര് പുലികളിപോലുള്ള കലാരൂപങ്ങളിലെ സ്ത്രീ പ്രാതിനിധ്യം ഉറപ്പിക്കാന് പ്രോത്സാഹനം നല്‍കേണ്ടത് ആവശ്യമാണ്. സ്ത്രീയെ വേറിട്ട സമൂഹമാക്കാതിരിക്കാനുള്ള ശ്രമമാണ് വിങ്സ് നടത്തുന്നതെന്നും ദിവ്യ പറ‍യുന്നു.\nMonday, Oct3, 2016 ,10:52 IST\nപൂരം പതിവുപോലെ; തൃശൂർ ലഹരിയിൽ\n“മുരളി’യില് റെക്കോഡിനായി മുരളി\nതൃശൂർ എടിഎം കവർച്ച : അന്വേഷണം ജില്ലയ്ക്ക് പുറത്തേക്ക്\nഹനീഫ വധം : കോൺഗ്രസിൽ ഗ്രൂപ്പ് തർക്കം രൂക്ഷം\nജിപ്മെര് എന്‍ട്രന്‍സ് വര്‍ണ മാത്യുവിന് ഒന്നാം റാങ്ക്\nക്ഷേമ പദ്ധതികളുമായി സംഗീത നാടക അക്കാഡമി\nതൃശൂര് മെഡിക്കല് കോളെജ് പൊലീസ് സ്റ്റേഷന് യാഥാര്‍ഥ്യത്തിലേക്ക്


Thanjavur Tourism, Travel Guide & Tourist Places in Thanjavur-NativePlanet Malayalam\nഹോം » സ്ഥലങ്ങൾ» തഞ്ചാവൂര്\nതഞ്ചാവൂര് - സംഗീത സാന്ദ്രമായ നഗരം\nകലയുടെയും സംസ്‌കാരത്തിന്റെയും സമ്മേളന നഗരിയാണ് തഞ്ചാവൂര്. സംഗീതത്തിന്റെയും പട്ടിന്റെയും നാടായ തഞ്ചാവൂരിന് വളരെ ബൃഹത്തായ പാരമ്പര്യമാണുള്ളത്. ചോള രാജാക്കന്‍മാരുടെ കാലത്താണ് തഞ്ചാവൂരിന്റെ പ്രാധാന്യം ഉയരുന്നത്. ചോള രാജവംശത്തിന്റെ തലസ്ഥാനമായിരുന്നു തഞ്ചാവൂര്. പതിനെട്ടാം നൂറ്റാണ്ടിന്റെ അവസാനത്തോടെ രാജ്യത്തിന്റെ സാംസ്‌കാരിക കേന്ദ്രമായി മാറി തഞ്ചാവൂര്.\nവര്‍ഷന്തോറും ആയിരക്കണക്കിന് വിനോദ സഞ്ചാരികളും തീര്‍ത്ഥാടകരും ആണ് തഞ്ചാവൂരിലേക്ക് എത്തുന്നത്. രാജ്യത്തിനകത്തു നിന്നും പുറത്തു നിന്നും എത്തുന്നവരെ ഒരുപോലെ ആകര്‍ഷിക്കാന് കഴിയുന്ന പ്രധാന വിനോദ സഞ്ചാരകേന്ദ്രമായി ഇപ്പോഴും നിലനില്‍ക്കാന് തഞ്ചാവൂരിന് കഴിയുന്നുണ്ട്.\n2009 ല് തഞ്ചാവൂരില് 2,00,225 ഇന്ത്യന് വിനോദ സഞ്ചാരികളും 81,435 വിദേശ വിനോദ സഞ്ചാരികളും എത്തിയതായാണ് റിപ്പോര്‍ട്ട് ചെയ്‌തിരിക്കുന്നത്. നിലവിലെ തഞ്ചാവൂര്, ആറ് ഉപ ജില്ലകള് ചേര്‍ന്നുണ്ടായ തഞ്ചാവൂര് ജില്ലയിലെ ഒരു മുന്‍സിപാലിറ്റിയാണ്.\nതഞ്ചാവൂരിലെ വിനോദ സഞ്ചാര കേന്ദ്രങ്ങള്\nതഞ്ചാവൂര് നഗരത്തിന്റെ ലാന്‍ഡ് മാര്‍ക്ക് എന്ന് പറയുന്നത് ബൃഹദേശ്വര് ക്ഷേത്രമാണ്. മധ്യകാല ചോള രാജാവായ രാജരാജ ചോള ഒന്നാമന് പതിനൊന്നാം നൂറ്റാണ്ടില് പണികഴിപ്പിച്ചതാണ് ഈ ക്ഷേത്രം. 1987 ല് യുനെസ്‌കോ ഈ ക്ഷേത്രത്തെ പൈതൃക സ്ഥലമായി പ്രഖ്യാപിച്ചിരുന്നു. ബൃഹദേശ്വര ക്ഷേത്രത്തില് ശിവനെയാണ് ആരാധിക്കുന്നത്.\nതഞ്ചാവൂര് മറാത്ത പാലസാണ് ഇവിടുത്തെ മറ്റൊരു പ്രധാന ആകര്‍ഷണം. തഞ്ചാവൂര് നായക് രാജഭരണകാലത്ത് പണികഴിപ്പിച്ച ഈ കൊട്ടാരം എഡി 1674 മുതല് എഡി 1855 വരെ ഭരണം നടത്തിയിരുന്ന ഭോണ്‍സലെ കുടുംബത്തിന്റെ ഔദ്യോഗിക വസതിയായിരുന്നു. 1799 ല് തഞ്ചാവൂര് മാറാത്ത രാജ്യങ്ങളെല്ലാം ബ്രിട്ടീഷ് രാജില് കൂട്ടിചേര്‍ക്കുന്നത് വരെ പാലസിന്റെയും ചുറ്റുമുള്ള കോട്ടയുടെയും അവകാശം മറാഠികള്‍ക്കായിരുന്നു.\nകൊട്ടാരത്തിന് സമീപത്തായാണ് സരസ്വതി മഹല് ലൈബ്രറി സ്ഥിതി ചെയ്യുന്നത്. പേപ്പറിലും പനയോലയിലും എഴുതിയിട്ടുള്ള മുപ്പതിനായിരത്തിലേറെ ഇന്ത്യന് യൂറോപ്യന് കൈയെഴുത്ത് ലിഖിതങ്ങള് ഇവിടെ സൂക്ഷിച്ചിട്ടുണ്ട്. പാലസിനുള്ളിലായി രാജ രാജ ചോള ആര്‍ട് ഗ്യാലറിയും ഉണ്ട്. ഒമ്പതാം നൂറ്റാണ്ട് മുതല് പന്ത്രണ്ടാം നൂറ്റാണ്ട് വരെയുള്ള കാലയളവിലെ കല്ലിലും ചെമ്പിലും തീര്‍ത്ത ശില്‍പങ്ങളുടെ ശേഖരം ഇവിടെയുണ്ട്.\nകൊട്ടാര ഉദ്യാനത്തിന് സമീപത്തായുള്ള ഷ്വാര്‍ട്‌സ് ചര്‍ച്ചാണ് മറ്റൊരു പ്രധാന വിനോദ സഞ്ചാര കേന്ദ്രം. എഡി 1779 ല് സെര്‍ജോയി രണ്ടാമന് ഡാനിഷ് മിഷനറിയായ റെവറന്റ് സി വി ഷ്വാര്‍ട്‌സിനോളുള്ള ബഹുമാന സൂചകമായി നിര്‍മ്മിച്ചതാണ് ഈ പള്ളി.\nതഞ്ചാവൂര് എന്ന പേര് ഈ സ്ഥലത്തിന് ലഭിച്ചത് സംബന്ധിച്ച് നിരവധി കഥകള് പറഞ്ഞു കേള്‍ക്കുന്നുണ്ട്. തഞ്ചന് എന്ന വാക്കില് നിന്നും ഒരു കൂട്ടം പണ്ഡിതര് രൂപം കൊണ്ടതില് നിന്നുമാണ് തഞ്ചാവൂര് എന്ന പേര് ലഭിച്ചതെന്നാണ് ഒരു വിശ്വാസം. ഹിന്ദു പുരാണാത്തിലെ ഒരു അസുരനാണ് തഞ്ചന്. ഭഗവാന് മഹാവിഷ്‌ണു ഈ അസുരനെ വധിച്ച സ്ഥലത്ത് നിന്നാണ് ഈ നഗരം ഉണ്ടയെതന്നാണ് മറ്റൊരു വിശ്വാസം. അസുരന്റെ അവസാന ആഗ്രഹമെന്ന നിലയില് നഗരത്തിന് അസുരന്റെ പേര് നല്‍കുകയായിരുന്നു എന്നാണ് പറയപ്പെടുന്നത്.\nനദികളാലും വയലുകളാലും ചുറ്റപ്പെട്ട സ്ഥലം എന്നര്‍ത്ഥം വരുന്ന താന്-സേയ് ഊര് എന്ന വാക്കില് നിന്നുമാണ് നഗരത്തിന് ഈ പേര്\nലഭിച്ചതെന്നും പറയപ്പെടുന്നുണ്ട്. തഞ്ചം എന്നവാക്കിന് അഭയം തേടുക എന്നും അര്‍ത്ഥമുണ്ട്; ചോള രാജാവിയിരുന്ന ചോള രാജ കരികാലന് അദ്ദേഹത്തിന്റെ തലസ്ഥാനമായിരുന്ന പൂമ്പര് കടലാക്രമണത്താല് തകര്‍ന്നതിനെ തുടര്‍ന്ന് തലസ്ഥാനം തഞ്ചാവൂരിലേയ്‌ക്ക് മാറ്റാന് നിര്‍ബന്ധിതനായിരുന്നു.\nപ്രശസ്‌ത സംഗീതോത്സവമായ ത്യാഗരാജ ആരാധന എല്ലാവര്‍ഷവും നടത്തുന്നത് തഞ്ചാവൂരാണ്. ജനുവരി ഫെബ്രുവരി മാസങ്ങളിലായാണ് സംഗീതോത്സവം നടത്തുന്നത്. തഞ്ചാവൂരിലെ മറ്റൊരു പ്രധാനാഘോഷം പൊങ്കല് ആണ്. ജനുവരി 14 മുതല് 16 വരെയാണ് പൊങ്കലാഘോഷങ്ങള് നടക്കുന്നത്. ഓഗസ്ത്, സെപ്തംബര് മാസങ്ങളിലായുള്ള അണ്ണൈ വേളാങ്കണ്ണി ഉത്സവവും രാജരാജ ചോളയുടെ ജന്മദിനാഘോഷാത്തിന്റെ ഭാഗമായുള്ള ഒക്‌ടോബറിലെ സത്യ തിരുവിഴ ഉത്സവവും ആണ് മറ്റ് രണ്ട് പ്രധാന ആഘോഷങ്ങള്.\nകലാസ്വാദകരെ ഇവിടേയ്‌ക്ക് ആകര്‍ഷിക്കുന്നത് തഞ്ചാവൂര് പെയ്‌ന്റിങ്ങുകളാണ്. തഞ്ചാവൂരില് നിന്നും രൂപം കൊണ്ടിട്ടുള്ള പ്രശസ്‌തമായ ദക്ഷിണേന്ത്യന് ക്ലാസ്സിക് ചിത്രകല രൂപമാണിത്. പട്ട് നെയ്‌ത്തിന്റെ കേന്ദ്രം എന്ന നിലയിലും തഞ്ചാവൂര് പ്രശ്‌സ്‌തമാണ്. വാദ്യോപകരണ നിര്‍മാണമാണ് തഞ്ചാവൂരിന്റെ മറ്റൊരു പ്രത്യേകത. തഞ്ചാവൂരില് നെയ്‌തെടുക്കുന്ന പട്ടു സാരികള് അവയുടെ മേന്‍മ കൊണ്ടും പൂര്‍ണത കൊണ്ടും രാജ്യമെമ്പാടും പ്രശ്‌സതി നേടിയവയാണ്.\nബൃഹദേശ്വര ക്ഷേത്രം 9\nആര്‍ട് ഗ്യാലറി 4\nവിജയ നഗര കോട്ട\nഎല്ലാം കാണാം തഞ്ചാവൂര് ആകര്‍ഷണങ്ങള്\nഎല്ലാം കാണാം തഞ്ചാവൂര് ചിത്രങ്ങള്\nസന്ദര്‍ശിക്കാന് പറ്റിയ സമയം തഞ്ചാവൂര്\nകാണാം തഞ്ചാവൂര് കാലാവസ്ഥ\nഎങ്ങിനെ എത്തിച്ചേരാം തഞ്ചാവൂര്\nതമിഴ്‌നാട്ടിലെ പ്രധാന നഗരങ്ങളില് നിന്നെല്ലാം പ്രൈവറ്റ് ടൂറിസ്റ്റ് ബസുകളും സര്‍ക്കാര് ബസ്‌കളും തഞ്ചാവൂര്‍ക്ക് ലഭിക്കും. ട്രിച്ചിയില് നിന്നും മധുരയില് നിന്നും തഞ്ചാവൂര്‍ക്ക് സ്ഥിരം ബസ് സര്‍വീസുകളുണ്ട്.\nട്രിച്ചി സ്റ്റേഷനാണ് തഞ്ചാവൂരിനടുത്തുള്ള റെയില്‍വെ സ്റ്റേഷന്. 58 കിലോമീറ്ററാണ് ദൂരം. ശരാശരി 1000 രൂപയ്‌ക്ക് ട്രിച്ചിയില് നിന്നും തഞ്ചാവൂര്‍ക്ക് ടാക്‌സി ലഭ്യമാകും. മധുര വഴിയുള്ള തിരുവനന്തപുരം -ചെന്നൈ റൂട്ടിലെ വളരെ പ്രധാനപ്പെട്ട സ്റ്റേഷനാണ് ട്രിച്ചി.\nതഞ്ചാവൂരിന് ഏറ്റവും അടുത്തുള്ള അന്താരാഷ്‌ട്ര വിമാനത്താവളങ്ങളില് ഒന്ന് ട്രിച്ചി ആണ്. 61 കിലോമീറ്റര് ദൂരമാണ് വിമാനത്താവളത്തില് നിന്നും തഞ്ചാവൂരിലേയ്‌ക്കുള്ളത്. ചെന്നൈ( 322 കിലോമീറ്റര്) ബാംഗ്ലൂര്(433കിലോമീറ്റര്) എന്നിവയാണ് സമീപത്തുള്ള മറ്റ് വിമാനത്താവളങ്ങള്. വിമാനത്താവളത്തില് നിന്നും തഞ്ചാവൂരിലേയ്‌ക്ക് ടാക്‌സി സൗകര്യം ലഭ്യമാകും.\nവീക്കെന്‍ഡ് ഗെറ്റ് എവേ തഞ്ചാവൂര്\n196 km From തഞ്ചാവൂര്\n249 km From തഞ്ചാവൂര്\n38.3 km From തഞ്ചാവൂര്\n86 km From തഞ്ചാവൂര്\n120 km From തഞ്ചാവൂര്\nഎല്ലാം കാണാം തഞ്ചാവൂര് വീക്കെന്‍ഡ് ഗെറ്റ് എവേ\nതഞ്ചാവൂര് ട്രാവല് ഗൈഡ്\nലോകത്തിനു മുന്നില് ഒരിക്കലും മായാത്ത വിസ്മയത്തോടെ ഭാരതം കാണിക്കുന്ന അത്ഭുതങ്ങളില് ഒന്നാണ് തഞ്ചാവൂര് ബൃഹദീശ്വര ക്ഷേത്രം. പതിറ്റാണ്ടുകള് പിന്നിടുന്ന പാരമ്പര്യത്തെ ഒരു കാലത്തിനും വി‌ട്ടുകൊടുക്കാതെ പ്രതാപത്തോടെ തലയുയര്‍ത്തി നില്‍ക്കുന്ന ക്ഷേത്രത്തിന് പ്രത്യേകതകള് എണ്ണിയാല് തീരാവുന്നതിലും അധികമാണ്. കേരള നാ‌ട്ടുരാജാവായികുന്ന ഭാസ്കര രവി വര്‍മ്മനെ പരാജയപ്പെടുത്തിയതിന്റെ ഓര്‍മ്മയ്ക്കായി നിര്‍മ്മിച്ച ഈ മഹാ ക്ഷേത്രം അതിശയിപ്പിക്കുന്ന ഒരു നിര്‍മ്മിതിയാണെന്ന കാര്യത്തില്\nതമിഴ്മാട്ടിലെ ക്ഷേത്രങ്ങളുടെ ഏറ്റവും വലിയ പ്രത്യേകത എന്നു പറയുന്നത് അതിനു പിന്നിലെ കഥകളാണ്. ചരിത്രവും കെട്ടുകഥകളും മിത്തും ഒക്കെ കെട്ടിപ്പിണഞ്ഞ്, ഏതിൽ നിന്നും ഏത്, എങ്ങനെ തിരഞ്ഞെടുക്കണം എന്നറിയാതെ കിടക്കുന്ന ഒരായിരം കഥകൾ. കഥകളായി പലപ്പോഴും എഴുതിത്തള്ളുമ്പോഴും അവയ്ക്ക് പിന്നിലെ വിശ്വാസം അത്രയധികം ശക്തമാണ് എന്നതു തന്നെയാണ് യാഥാർഥ്യം. അത്തരത്തിൽ ഒരു ക്ഷേത്രമാണ് തഞ്ചാവൂരിലെ തിരുപട്ടീശ്വരം എന്ന


പ്രാഞ്ചിയേട്ടന് പറയുന്നതു പോലെ, ഉമ്മന്‍ചാണ്ടിയെന്ന് പറഞ്ഞിട്ട് ഒരേ ഒരാളേയുള്ളൂ കേരളത്തില്, അദ്ദേഹത്തിന്റെ ഖദറില് നിറയെ ചുളിവുണ്ടാകും എന്നാല്: ആന്റോ ജോസഫ് | Southlive\nപ്രാഞ്ചിയേട്ടന് പറയുന്നതു പോലെ, ഉമ്മന്‍ചാണ്ടിയെന്ന് പറഞ്ഞിട്ട് ഒരേ ഒരാളേയുള്ളൂ കേരളത്തില്, അദ്ദേഹത്തിന്റെ ഖദറില് നിറയെ ചുളിവുണ്ടാകും എന്നാല്: ആന്റോ ജോസഫ്\nFriday, 17th September 2021, 1:13 pm\nനിയമസഭാംഗത്വത്തില് സുവര്‍ണ ജൂബിലി ആഘോഷിക്കുന്ന ഉമ്മന്‍ചാണ്ടിക്ക് ആശംസകള് അറിയിച്ച് നിര്‍മ്മാതാവ് ആന്റോ ജോസഫ്. മുതിര്‍ന്ന ജ്യേഷ്ഠനും ഏതു പാതിരയ്ക്കും വിളിച്ചാല് വിളിപ്പുറത്തുള്ള നേതാവുമാണ് ഉമ്മന്‍ചാണ്ടി.അദ്ദേഹം ധരിക്കുന്ന ഖദറിന് നിറയെ ചുളിവുകളുണ്ടാകുമെങ്കിലും അദ്ദേഹത്തിന് ജനങ്ങളോടുള്ള അടുപ്പത്തിന് സ്നേഹത്തിന്റെ മിനുമിനുപ്പുണ്ട് എന്ന് ആന്റോ ജോസഫ് ഫെയ്‌സ്ബുക്കില് കുറിച്ചു.\nആന്റോ ജോസഫിന്റെ വാക്കുകള്:\nഞാന് ആദ്യമായി ‘പരിചയപ്പെട്ട’ രാഷ്ട്രീയ നേതാവാണ് ഉമ്മന്‍ചാണ്ടി. പശുവിനും കിടാവിനുമൊപ്പം ഞങ്ങളുടെ നാട്ടിലെ മതിലില് തെളിഞ്ഞു നിന്ന കൗതുകം. 1977 ലെ തിരഞ്ഞെടുപ്പായിരുന്നു അത്. പുതുപ്പള്ളി മണ്ഡലത്തില് ഉള്‍പ്പെട്ട കൂരോപ്പട പഞ്ചായത്തിലെ പങ്ങട സ്‌കൂളില് വോട്ട് ചെയ്യാന് പോയ അച്ഛയോടും അമ്മയോടുമൊപ്പം വിരലില്‍തൂങ്ങി ഞാനുമുണ്ടായിരുന്നു. സ്‌കൂളിലേക്കുള്ള വഴിയില് അങ്ങിങ്ങായി ചില ചുവരെഴുത്തുകള്. അച്ഛ പറഞ്ഞു തന്നു. ‘ഇതാണ് നമ്മുടെ സ്ഥാനാര്‍ഥീടെ പേര്-ഉമ്മന്‍ചാണ്ടി’.\nപേരിനേക്കാള് എന്റെ നോട്ടത്തെ പിടിച്ചെടുത്തത് അതിനൊപ്പമുള്ള ചിത്രമാണ്. അദ്ദേഹത്തിന്റെ ചിഹ്നം അന്ന് പശുവും കിടാവുമായിരുന്നു. ആരോ വരച്ച ആ ചിത്രത്തിലേക്ക് നോക്കിനോക്കി നടന്നുപോയ അഞ്ചുവയസുകാരനെ കാലം പിന്നീട് കേരള വിദ്യാര്‍ഥി യൂണിയന്റെ നീലക്കൊടിയേന്തിച്ചു, ഖദര് ഇടുവിച്ചു. മതിലില് നിന്ന് എന്റെ മനസിലേക്ക് ഉമ്മന്‍ചാണ്ടി കടന്നുവന്നു. അന്നു തുടങ്ങിയതാണ് അദ്ദേഹവുമായുള്ള ബന്ധം. ഒരു മുതിര്‍ന്ന ജ്യേഷ്ഠന്. കരുതലിന്റെ മറുവാക്ക്. ഏതു പാതിരയ്ക്കും വിളിച്ചാല് വിളിപ്പുറത്തുള്ള നേതാവ്. ഇതെല്ലാമാണ് എനിക്ക് അദ്ദേഹം. ഇതിനപ്പുറം പലതുമാണ്. വിശേഷണങ്ങള്‍ക്ക് അതീതമായ വ്യക്തിത്വം.\nഉമ്മന്‍ചാണ്ടിയിടുന്ന ഖദറിന് നിറയെ ചുളിവുകളുണ്ടാകുമെങ്കിലും അദ്ദേഹത്തിന് ജനങ്ങളോടുള്ള അടുപ്പത്തിന് സ്നേഹത്തിന്റെ മിനുമിനുപ്പുണ്ട്. അതുകൊണ്ടുതന്നെയാണ് പുതുപ്പള്ളി എന്ന മണ്ഡലം അരനൂറ്റാണ്ടായി ആ പേരില് തന്നെ മന:സാക്ഷിയുടെ മുദ്ര പതിപ്പിച്ചു കൊണ്ടേയിരിക്കുന്നതും. സെപ്റ്റംബര് 17ന് അദ്ദേഹം അപൂര്‍വമായ നേട്ടത്തിലേക്കെത്തുകയാണ്. നിയമസഭയില് ഉമ്മന്‍ചാണ്ടി എന്ന പേര് മുഴങ്ങിക്കേള്‍ക്കാന് തുടങ്ങിയിട്ട് ഇന്ന് 51 വര്‍ഷങ്ങള് തികയുന്നു.\nപാര്‍ലമെന്ററി ചരിത്രത്തിലെ അവിസ്മരണീയ അധ്യായങ്ങളിലൊന്ന്. ഉമ്മന്‍ചാണ്ടിയുടെ നിയമസഭാംഗത്വ സുവര്‍ണജൂബിലിയുടെ ഒരു വര്‍ഷം നീണ്ട ആഘോഷങ്ങള്‍ക്കും ഇന്ന് തിരശീല വീഴുകയാണ്. പക്ഷേ ഉമ്മന്‍ചാണ്ടിയെന്ന നേതാവിനെ ഇനിയും കേരളം ആഘോഷിച്ചുകൊണ്ടേയിരിക്കും. കാരണം, പ്രാഞ്ചിയേട്ടന് സിനിമയില് പറയുന്നതുപോലെ ഉമ്മന്‍ചാണ്ടിയെന്ന് പറഞ്ഞിട്ട് ഒരേ ഒരാളേയുള്ളൂ കേരളത്തില്. അത് പുതുപ്പള്ളിക്കാരന് ഉമ്മന്‍ചാണ്ടിയാണ്. ആള്‍ക്കൂട്ടങ്ങളുടെ നായകന്…ജനമനസറിയുന്ന, അവരുടെ കണ്ണീരിന്റെ വിലയറിയുന്ന ജനപ്രതിനിധിക്ക്…അഭിവാദ്യങ്ങള്.


രണ്ടു ദിവസത്തെ ഔദ്യോഗിക സന്ദർശനത്തിനായി ഇന്ത്യൻ വിദേശകാര്യമന്ത്രി ബഹ്‌റൈനിലെത്തി | Global Indian News\nHome Gulf രണ്ടു ദിവസത്തെ ഔദ്യോഗിക സന്ദർശനത്തിനായി ഇന്ത്യൻ വിദേശകാര്യമന്ത്രി ബഹ്‌റൈനിലെത്തി\nരണ്ടു ദിവസത്തെ ഔദ്യോഗിക സന്ദർശനത്തിനായി ഇന്ത്യൻ വിദേശകാര്യമന്ത്രി ബഹ്‌റൈനിലെത്തി\nമനാമ: രണ്ടു ദിവസത്തെ ഔദ്യോഗിക സന്ദർശനത്തിനായി ഇന്ത്യൻ വിദേശകാര്യമന്ത്രി എസ് ജയശങ്കർ ബഹ്‌റൈനിലെത്തി. ബഹ്‌റൈൻ വിദേശകാര്യ മന്ത്രാലയം അന്താരാഷ്ട്രകാര്യ അണ്ടർസെക്രട്ടറി ഡോ. ഷെയ്ഖ് അബ്ദുള്ള ബിൻ അഹമ്മദ് അൽ ഖലീഫയാണ് അദ്ദേഹത്തെ സ്വീകരിച്ചത്. ഇന്ന് വൈകിട്ടോടെ ബഹ്‌റൈനിലെത്തിയ അദ്ദേഹം ബഹ്‌റൈൻ രാജാവ് ഹമദ് ബിൻ ഇസ അൽ ഖലീഫ, കിരീടാവകാശിയും പ്രധാനമന്ത്രിയുമായ പ്രിൻസ് സൽമാൻ ബിൻ ഹമദ് അൽ ഖലീഫ എന്നിവരുമായി കൂടിക്കാഴ്ചകൾ നടത്തും.\nവിദേശകാര്യമന്ത്രിയായി ചുമതലയേറ്റശേഷം ആദ്യമായിട്ടാണ് ജയശങ്കര് ബഹ്‌റിനിലെത്തുന്നത്. ബഹ്‌റൈനെ കൂടാതെ യുഎഇ, സീഷെല്‍സ് എന്നീ രാജ്യങ്ങളിലും അദ്ദേഹം സന്ദർശനം നടത്തും. ബഹ്‌റൈൻ സന്ദർശനത്തിന് ശേഷം അദ്ദേഹം നാളെ യുഎഇ ലേക്ക് തിരിക്കും. 25 നും 26 നുമാണ് യുഎഇ സന്ദർശനം. 27 നും 28 നുമാണ് ജയശങ്കര് സീഷെല്‍സില് എത്തുക.\nPrevious article‘അലി എക്‌സ്പ്രസ്’ ഉള്‍പ്പെടെ 43 ചൈനീസ് ആപ്പുകള്‍ക്ക് കൂടി കേന്ദ്രസര്‍ക്കാരിന്റെ നിരോധനം\nNext articleഎംപാഷ ഗ്ലോബലിന്റെ വെബ്‌സൈറ്റ് ഉദ്ഘാടനം പ്രൊഫ. ഗോപിനാഥ് മുതുകാട് നവംബര് 28ന് നിര്‍വഹിക്കും\nതെരഞ്ഞെടുപ്പുകളിൽ തോൽക്കാനായി മത്സരിക്കുന്നൊരാൾ, ലക്ഷ്യം 100 തോൽവി: 94-ാമതും മത്സരിക്കാനൊരുങ്ങി ഹസനുറാം അംബേദ്കരി,


‘നമ്മുടെ ഷമ്മിയുടെ ഭാര്യ ആളാകെ മാറി..’ – നീലസാരിയിൽ അതിസുന്ദരിയായി നടി ഗ്രേസ് ആന്റണി – POCKET CREATIONS\n‘നമ്മുടെ ഷമ്മിയുടെ ഭാര്യ ആളാകെ മാറി..’ – നീലസാരിയിൽ അതിസുന്ദരിയായി നടി ഗ്രേസ് ആന്റണി\nSwathyJune 10, 2020 12:06 pm\nകുമ്പളങ്ങി നൈറ്സിലെ ഷമ്മിയുടെ ഭാര്യയായി തിളങ്ങിയ ഗ്രേസ് ആന്റണിയെ അത്രപെട്ടെന്ന് മറക്കാൻ മലയാളികൾക്ക് പറ്റില്ല. അത്ര മനോഹരമായ പ്രകടനമായിരുന്ന ഗ്രേസ് ആ സിനിമയിൽ കാഴ്ച വച്ചത്. ഷമ്മിയെ അവതരിപ്പിച്ച ഫഹദ് ഫാസിലിനൊപ്പം കട്ടക്ക് പിടിച്ചുനിന്ന താരമാണ് ഗ്രേസ്. ഒമർ ലുലു സംവിധാനം ചെയ്ത ഹാപ്പി വെഡിങ്ങിലൂടെയാണ് ഗ്രേസ് അഭിനയരംഗത്തേക്ക് വരുന്നത്.\nഅതിൽ ചെറിയ വേഷമാണെങ്കിലും പിന്നീട് നിരവധി അവസരങ്ങൾ താരത്തെ തേടിയെത്തി. ജോർജ്ജേട്ടൻസ് പൂരം, ലക്ഷ്യം, തമാശ, പ്രതി പൂവൻകോഴി തുടങ്ങിയ സൂപ്പർഹിറ്റ് സിനിമകളിൽ താരം അഭിനയിച്ചിട്ടുണ്ട്. ഒരുപാട് കഷ്ടപ്പാടുകളും കഠിന പ്രയത്നകൊണ്ടുമാണ് താൻ ഇവിടെ വരെ എത്തിയതെന്ന് ഒരു മാധ്യമത്തിന് നൽകിയ അഭിമുഖത്തിൽ താരം പറഞ്ഞിരുന്നു.\nതന്റെ അച്ഛനൊരു ടൈൽസ് പണിക്കാരൻ ആയിരുന്നുവെന്നും അതൊരു കുറവായി തോന്നിയിട്ടില്ലായെന്നും ഗ്രേസ് ആ അഭിമുഖത്തിൽ പറഞ്ഞിരുന്നു. ഇപ്പോഴിതാ താരത്തിന്റെ ഏറ്റവും പുതിയ ഇൻസ്റ്റാഗ്രാം പോസ്റ്റ് സോഷ്യൽ മീഡിയയിൽ വൈറലായിരിക്കുകയാണ്. ഒരു കടൽ തീരത്ത് നിൽക്കുന്ന ഫോട്ടോസാണ് താരം പോസ്റ്റ് ചെയ്തിരിക്കുന്നത്.\nസിനിമ സുഹൃത്തുക്കളായ അജു വർഗീസും രജിഷ വിജയനും ഫോട്ടോക്ക് താഴെ കമന്റ് ഇട്ടിട്ടുണ്ട്. നീല സാരി അടുത്തുള്ള ചിത്രങ്ങളാണ് ഗ്രേസ് പോസ്റ്റ് ചെയ്തിരിക്കുന്നത്. സാജൻ ബേക്കറി സിൻസ് 1962, ഹലാൽ ലൗ സ്റ്റോറി എന്നീ സിനിമകളിലാണ് ഗ്രേസ് ഇപ്പോൾ അഭിനയിച്ചുകൊണ്ടിരിക്കുന്നത്. ഈ ലോക് ഡൗൺ സമയത്ത് നൃത്തം, ടിക് ടോക്ക് തുടങ്ങിയ കാര്യങ്ങൾ ഷൂട്ട് ചെയ്ത ഇൻസ്റ്റയിൽ പോസ്റ്റ് ചെയ്യാറുണ്ട്.\nTAGS FeaturedFilmGrace AntonyNews\nNEWER POST‘ഷാജി പാപ്പന്റെ മുണ്ടും അടിച്ചുമാറ്റിയോ മേരി..’ – നടി ശ്രിന്ദയുടെ ഫോട്ടോസ് ഏറ്റെടുത്ത് ആരാധകർ\nOLDER POST‘ഇതാര് ജലകന്യകയോ അതോ നീലിയുടെ നീരാട്ടോ..’ – കുളത്തിൽ ഫോട്ടോഷൂട്ടുമായി നടി അനുശ്രീ


‘കുരിശിന്റെ വഴി’ തെരുവുനാടകാവതരണത്തിന്റെ 26-ാം വാര്‍ഷികം\nതൃശൂര്: ആലപ്പാട് സുഹൃദ്‌സംഘത്തിന്റെ ആഭിമുഖ്യത്തില് കുരിശിന്റെ വഴി തെരുവുനാടകാവതരണത്തിന്റെ 26ാം വാര്‍ഷികം വിവിധ പരിപാടികളോടെ ആചരിക്കാന് തീരുമാനിച്ചു. 26 വര്‍ഷം മുമ്പ് അവതരിപ്പിച്ച നാടകത്തിന്റെ അവതരണവുമായി ബന്ധപ്പെട്ട് 57 കലാകാരന്മാര് അന്ന് അറസ്റ്റ് ചെയ്യപ്പെട്ടിരുന്നു.\nആവിഷ്‌കാര സ്വാതന്ത്ര്യ പോരാട്ടവുമായി ബന്ധപ്പെട്ട് ജോസ് ചിറമ്മല് സംവിധാനം ചെയ്ത നാടകത്തില് നൂറോളം കലാകാരന്മാരാണ് പങ്കെടുത്തിരുന്നത്. ആലപ്പാട് ഗ്രാമത്തില് ആയിരക്കണക്കിന് ജനങ്ങള്‍ക്ക് മുമ്പില് അവതരിപ്പിച്ച നാടകം തടഞ്ഞ് പോലീസ് കലാകാരന്മാരെ അറസ്റ്റ് ചെയ്യുകയായിരുന്നു.\nനീണ്ട അഞ്ചുവര്‍ഷത്തെ പോലീസ്, കോടതി നടപടികള്‍ക്കുശേഷമാണ് കേസ് പിന്‍വലിക്കപ്പെട്ടത്. നവംബര് 16 മുതലാണ് വാര്‍ഷികം ആഘോഷിക്കുന്നത്.\n16ന് വൈകിട്ട് ചാഴൂരില് തെരുവുനാടകവാതരണം, 17ന് തെരുവുനാടക സെമിനാര്, കവിയരങ്ങ്, നാടന്‍പാട്ട് അവതരണം, നാടക-കലാസാംസ്‌കാരിക പ്രവര്‍ത്തക സംഗമം എന്നിവയുമുണ്ടാകും.\nജോസ് ചിറമ്മല്, സുരാസു, തിലകന് അനുസ്മരണത്തിന്റെ ഭാഗമായി നടക്കുന്ന സെമിനാറില് സിവിക് ചന്ദ്രന്, പ്രഫ. വി ജി തമ്പി, ഡോ. എന് ആര് ഗ്രാമപ്രകാശ്, വി ഡി പ്രേംപ്രസാദ്, ചാക്കോ ഡി അന്തിക്കാട്, ടി വി ബാലകൃഷ്ണന്, ഏങ്ങണ്ടിയൂര് ചന്ദ്രശേഖരന്, ശിവന് കരാഞ്ചിറ തുടങ്ങിയവര് പങ്കെടുക്കും.\nഡ്രാമാ സ്‌കൂള്, സ്‌കൂള് ഓഫ് ഫൈനാര്‍ട്‌സ് വിദ്യാര്‍ത്ഥികള്, വിവിധ ജില്ലകളില് നിന്നുള്ള നാടക, സാംസ്‌കാരിക പ്രവര്‍ത്തകരും പരിപാടിയില് പങ്കെടുക്കും.


വിശ്വാസിയുടെ ഏറ്റവും വലിയ സ്നേഹ പത്രം തിരുനബി | ISLAM\n← Arabic and English Comparing Study\nഇവരെ ക്കൊണ്ട് എന്താണ് ചെയ്യുക ? (മുസ്ലിം വിരോധത്തിന്റെ കാണാ പുറം ) →\nവിശ്വാസിയുടെ ഏറ്റവും വലിയ സ്നേഹ പത്രം തിരുനബി\nPosted on February 17, 2010\tby ABDULLA BUKHARI\nമാധ്യമം ദിനപത്രം നബി തങ്ങളോടുള്ള സ്നേഹത്തെ കുറിച്ച് പ്രസ്ധീകരിച്ച ലേഖനം\nസ്നേഹത്തിന്റെ ഉദാത്തവും ഉല്‍കൃഷ്ടവുമായ ജീവിതപാഠങ്ങളാണ് സ്വജീവിതത്തിലൂടെ തിരുനബി ലോകത്തിന് പകര്‍ന്നത്. സാംസ്കാരികവും ധാര്‍മികവുമായി മനുഷ്യസമൂഹം ധര്‍മച്യുതിയില് അഭിരമിച്ച ഒരു കാലത്ത് നിയതവും നീതിനിഷ്ഠവുമാര്‍ന്ന ഒരു ദര്‍ശനത്തിലൂടെ പ്രവാചകന് ലോകത്തെ ധാര്‍മികമായി സംസ്കരിച്ചെടുത്തു. മനുഷ്യഹൃദയത്തില് സ്നേഹത്തിന്റെ കൈത്തിരി കൊളുത്തിയാണ് തിരുനബി ജനതയെ നേര്‍വഴിയിലേക്ക് നയിച്ചത്.\nനന്മയെ സ്നേഹിക്കുകയും തിന്മയെ വെറുക്കുകയും ചെയ്യുക എന്ന ഇസ്ലാമികദര്‍ശനത്തിന്റെ സമ്പൂര്‍ണപാഠങ്ങളെ നെഞ്ചിലേറ്റിയപ്പോള് തിന്മയുടെ വാഹകരായിരുന്ന ഒരു സമൂഹം നന്മയുടെയും സത്യത്തിന്റെയും വക്താക്കളായി മാറി. മനുഷ്യന്റെ മനോഭാവത്തില് മൌലികമാറ്റം വരുത്തിയാണ് റസൂല്(സ) ഈ സ്നേഹവിപ്ലവം സൃഷ്ടിച്ചത്. ഗോത്രങ്ങളെയും കുലങ്ങളെയും സമൂഹകൂട്ടായ്മകളെയും അതിന്റെ പാഥേയങ്ങളില് നിലനിറുത്തുകയും മനസ്സിനെ വിമലീകരിക്കുകയുമാണ് മുഹമ്മദ് നബി ചെയ്തത്. ഇതോടെ ഇസ്ലാമികദര്‍ശനത്തിലേക്ക് ജനങ്ങള് ഒന്നൊന്നായി ഒഴുകിയെത്തി. സത്യവിശ്വാസികള്‍ക്ക് അഭയവും ആശ്വാസകേന്ദ്രവുമായി പ്രവാചകന്. എല്ലാറ്റിനെയും എല്ലാവരെയും അവിടുന്ന് സ്നേഹിച്ചു. സഹവര്‍ത്തിത്വത്തോടെ പെരുമാറുകയും സാന്ത്വനത്തിന്റെയും കാരുണ്യത്തിന്റെയും കരസ്പര്‍ശംകൊണ്ട് അവരെ അനുഗ്രഹിക്കുകയും ചെയ്തു. തങ്ങള് ഉന്നതമായ സ്വഭാവത്തിന്റെ ഉടമയാണെന്ന ഖുര്‍ആനികവചനം സ്വജീവിതത്തിലൂടെ അന്വര്‍ഥമാക്കി. സ്നേഹം നല്‍കിയവര്‍ക്ക് സ്നേഹം തിരിച്ചുകിട്ടുമെന്ന് അരുള് ചെയ്തു. ഈ സ്നേഹപാഠങ്ങളാണ് എന്നും മാനവരാശിയുടെ വിമോചനമന്ത്രവും വിജയനിദാനവും.ഒരാള്, മറ്റൊരാളെ സ്നേഹിക്കുന്നതിന് കാരണമായി മൂന്ന് കാര്യങ്ങളാണ് ചൂണ്ടിക്കാണിച്ചിരിക്കുന്നത്. സൌന്ദര്യം തുടങ്ങിയ ബാഹ്യഗുണങ്ങള്, വിജ്ഞാനം തുടങ്ങിയ ആന്തരികഗുണങ്ങള്, അയാളില്‍നിന്ന് ലഭിക്കുന്ന നന്മകളും ഉപകാരങ്ങളും. ഒരു വ്യക്തിയില് ഒത്തുചേരുന്ന ഗുണങ്ങളുടെ എണ്ണത്തിന്റെയും വണ്ണത്തിന്റെയും അനുപാതമനുസരിച്ചായിരിക്കും സ്നേഹത്തിന്റെ ഏറ്റക്കുറച്ചില്. സുന്ദരനോടും അതിസുന്ദരനോടുമുള്ള സ്നേഹം തുല്യമല്ല. പണ്ഡിതനോടും, മഹാപണ്ഡിതനോടുമുള്ള സ്നേഹങ്ങള് തമ്മിലുമുണ്ട് അന്തരം. അപ്രകാരം തന്നെ ചെറിയ ഗുണം ചെയ്തവരോടുള്ള സ്നേഹമാവില്ല വലിയ ഗുണം ചെയ്തവരോട്.\nമനുഷ്യസമൂഹത്തിന്റെ മോക്ഷത്തിനും സമുദ്ധാരണത്തിനും നബി ചെയ്ത ഏറ്റവും വലിയ സേവനമാണ് ഏറ്റം ശ്രദ്ധേയം. ഏതൊരു പരിഷ്കര്‍ത്താവിനും അസാധ്യമായ വിപ്ലവമാണ് തിരുനബി സാധിച്ചത്. പ്രവാചകരുടെ പ്രഥമസംബോധിതരായ അറബികളുടെ ദുരവസ്ഥയേക്കാള് ദയനീയമായിരുന്നു റോമാ പേര്‍ഷ്യന് സാമ്രാജ്യങ്ങളുടെയും യൂറോപ്പിന്റെയും സ്ഥിതി. എച്ച്.ജി.വെല്‍സിന്റെ വരികളില്: ‘ബൈസാന്റിയന് സാമ്രാജ്യവും പേര്‍ഷ്യന്‍സാമ്രാജ്യവും നശീകരണപോരാട്ടങ്ങളിലായിരുന്നു. ഇന്ത്യയാകട്ടെ തദവസരം ഛിദ്രതയിലും ദുഃസ്ഥിതിയിലുമായിരുന്നു’ (A Short History of the World p. 244). അഞ്ചാം നൂറ്റാണ്ടുമുതല് പത്താം നൂറ്റാണ്ടുവരെ യൂറോപ്പിലുടനീളം തമോരാത്രി വ്യാപിച്ചിരുന്നുവെന്ന് റോബര്‍ട്ട് ബ്രിഫോള്‍ട്ട്. നാഗരിക ലോകം മുഴുവന് അക്കാലത്ത് നാശവക്ത്രത്തിലെത്തിയിരുന്നുവെന്നാണ് ജെ. എച്ച്. ഡെനിസന് പറയുന്നത്.ഈ തലതിരിഞ്ഞ ലോകത്തിന്റെ ഗതിക്കു മാറ്റം വരുത്തി ഒരു വിശ്വോത്തര സമുദായത്തെ വാര്‍ത്തെടുക്കുക ക്ഷിപ്രസാധ്യമല്ല. പ്രസിദ്ധ ഫ്രഞ്ച്സാഹിത്യകാരനായ ലാമാര്‍ട്ടിന് നബിയുടെ നിരുപമവിജയത്തിനു മുമ്പില് തലകുനിക്കുന്നു: ‘ഇത്രയും മഹോന്നതമായ ഒരു ലക്ഷ്യത്തിനായി ഒരു മനുഷ്യനും ഇറങ്ങിത്തിരിച്ച ചരിത്രമില്ല. കാരണം ഈ ലക്ഷ്യം മനുഷ്യ കഴിവിന് അതീതമായിരുന്നു. മനുഷ്യന്റെയും സ്രഷ്ടാവിന്റെയും ഇടയ്ക്കു സൃഷ്ടിക്കപ്പെട്ട മിഥ്യാഭിത്തികള് തകര്‍ക്കുകയും മനുഷ്യനെ കൈപിടിച്ച് നാഥന്റെ പടിവാതില്‍ക്കലേക്ക് ആനയിക്കുകയും ഉജ്വലവും സംശുദ്ധവുമായ ഏകദൈവസിദ്ധാന്തം, സര്‍വവ്യാപകമായ വിഗ്രഹാരാധനയുടെയും ഭൌതികദൈവങ്ങളുടെയും കാര്‍മേഘാന്തരീക്ഷത്തില്, യാഥാര്‍ഥ്യമാക്കുകയുമായിരുന്നു ആ പരമോന്നത ലക്ഷ്യം. ചെറുതും നിസ്സാരവുമായ ഉപാധികളുമായി ഇവ്വിധം ദുര്‍വഹവും എന്നാല്, അതിപ്രധാനവും അത്യുദാത്തവുമായ ഉത്തരവാദിത്തം മറ്റൊരു മനുഷ്യനും ഏറ്റെടുത്ത സംഭവമുണ്ടായിട്ടില്ല’.\nഇക്കാരണം കൊണ്ടു തന്നെയാണ് ഇരുനൂറ് വര്‍ഷംമുമ്പ് തോമസ് കാര്‍ലൈല് സകല പ്രവാചകന്മാരുടെയും കൂട്ടത്തില് നിന്ന് മുഹമ്മദ് നബിയെ ഏറ്റവും വലിയ ചരിത്രപുരുഷനായി തിരഞ്ഞെടുത്തത്. ഇരുപതാംനൂറ്റാണ്ടിന്റെ അന്ത്യത്തില് മൈക്കല് എച്ച്. ഹാര്‍ട്ട് ചരിത്രത്തില് ഏറ്റം സ്വാധീനം ചെലുത്തിയ നൂറ് മഹാന്മാരുടെ ചരിത്ര പട്ടികയുള്‍ക്കൊള്ളിച്ചു ഗ്രന്ഥമെഴുതിയപ്പോള് നബിക്ക് പ്രഥമസ്ഥാനം നല്‍കിയതിന്റെ കാരണവും മറ്റൊന്നല്ല.\nവിശ്വവിമോചകനായ മുഹമ്മദ്നബിയെ സ്നേഹിക്കാന് ലോകം മുഴുവന് കടപ്പെട്ടിരിക്കുന്നു. ‘സകലലോകത്തിനും അനുഗ്രഹമായിട്ടു മാത്രമാണ് താങ്കളെ നിയോഗിച്ചിട്ടുള്ളത്’ എന്നാണ് ഖുര്‍ആന്റെ പ്രസ്താവന. മനുഷ്യന്റെ പ്രഥമമായ പരമസ്നേഹം സ്രഷ്ടാവായ അല്ലാഹുവോടായിരിക്കണം. അടുത്ത പടി അല്ലാഹുവിന്റെ പ്രവാചകരായ തിരുനബിയോട്. അഥവാ സൃഷ്ടികളില് ഏറ്റം വലിയ സ്നേഹം പ്രവാചകരോട്. ഈ സ്നേഹം സത്യവിശ്വാസത്തിന്റെ മൌലികഘടകമാണ്. ‘പറയുക, നിങ്ങളുടെ പിതാക്കളും പുത്രന്മാരും സഹോദരങ്ങളും ഇണകളും കുടുംബങ്ങളും സമ്പാദിച്ച സ്വത്തുക്കളും മാന്ദ്യം ഭയപ്പെടുന്ന കച്ചവടച്ചരക്കുകളും ഇഷ്ടപ്പെട്ട മണിമാളികകളുമാണ്, അല്ലാഹുവേക്കാളും പ്രവാചകനേക്കാളും അവന്റെ മാര്‍ഗത്തിലെ ധര്‍മസമരത്തേക്കാളും നിങ്ങള്‍ക്ക് പ്രിയങ്കരമെങ്കില് അല്ലാഹു അവന്റെ കല്‍പന നടപ്പില് വരുത്തുന്നതുവരെ നിങ്ങള് കാത്തിരിക്കുക. അതിക്രമികളായ ജനതയെ അല്ലാഹു സന്മാര്‍ഗത്തിലാക്കുകയില്ല’ (ഖുര്‍ആന് 9:24).\nതന്റെ സന്താനങ്ങള്, മാതാപിതാക്കള്, മറ്റു ജനങ്ങള് ഇവരെല്ലാവരേക്കാളും എന്നെ സ്നേഹിക്കുന്നതുവരെ ഒരാളും സത്യവിശ്വാസിയാവുകയില്ലെന്ന തിരുനബിയുടെ പ്രസ്താവന സുപ്രസിദ്ധമാണ്. ഉമര് ഫാറൂഖ് ഒരിക്കല് നബിയോട് പറഞ്ഞു: ‘അല്ലാഹുവാണ്, ഞാന് അങ്ങയെ, എന്റെ ശരീരത്തിലെ ആത്മാവൊഴിച്ചുള്ള മറ്റെല്ലാ വസ്തുക്കളെക്കാളും പ്രിയങ്കരമായി കാണുന്നു.’ അപ്പോള് നബി പറഞ്ഞു: സ്വന്തം ആത്മാവിനേക്കാളും ഞാന് ഒരാള്‍ക്ക് പ്രിയങ്കരനാകുന്നതുവരെ ഒരാളും സത്യവിശ്വാസിയാവുകയില്ല. ഉടനെ ഉമര് ഇങ്ങനെ പ്രതികരിച്ചു: അങ്ങേക്ക് വിശുദ്ധഗ്രന്ഥം അവതരിപ്പിച്ചവന് തന്നെ സത്യം, എന്റെ ശരീരത്തിലെ ആത്മാവിനേക്കാളും അങ്ങ് എനിക്ക് പ്രിയങ്കരനാണ്.’\nഎന്താണ് സ്നേഹത്തിന്റെ ലക്ഷണം? പ്രവാചകസ്നേഹത്തിന്റെ പ്രഥമ ലക്ഷണം അനുസരണവും അനുകരണവുമാണ്. വിശുദ്ധ ഖുര്‍ആന് പറയുന്നു: ‘നബീ, പറയുക, നിങ്ങള് അല്ലാഹുവെ സ്നേഹിക്കുന്നുവെങ്കില് എന്നെ അനുഗമിക്കുക. എങ്കില് അല്ലാഹു നിങ്ങളെ സ്നേഹിക്കും.’\nഅപ്പോള്, നബിചര്യ ജീവിതത്തില് പകര്‍ത്തണം. മനോധര്‍മങ്ങളില് നബിയെ അനുകരിക്കണം. അതാണ് സ്നേഹത്തിന്റെ പ്രഥമവും പ്രധാനവുമായ ലക്ഷണം. തിരുനബി അനസുബ്നു മാലിക് എന്ന ശിഷ്യനു നല്‍കിയ ഉപദേശം കാണുക: ‘കുഞ്ഞുമകനേ, നിന്റെ മനസ്സില് ഒരാളോടും അസൂയയും പകയുമില്ലാതെ, പ്രഭാതത്തെയും പ്രദോഷത്തെയും അഭിമുഖീകരിക്കാന് ശ്രമിക്കുക. അതെന്റെ ചര്യയില്‍പെട്ടതാണ്. എന്റെ ചര്യ വല്ലവനും ജീവിപ്പിച്ചാല് അവന് എന്നെ സ്നേഹിച്ചു. എന്നെ ആരെങ്കിലും സ്നേഹിച്ചാല് അവന് എന്നോടൊപ്പം സ്വര്‍ഗത്തിലായി’.\nകാന്തപുരം എ.പി. അബൂബക്കര് മുസ്ലിയാര്


മോദി പ്രതീക്ഷ നിറവേറ്റുമോ? | Dhanam\nHome Economy Econopolitics മോദി പ്രതീക്ഷ നിറവേറ്റുമോ?\nഇന്ത്യന് സമ്പദ്ഘടന നേരിടുന്ന അടിസ്ഥാനപരമായ പ്രശ്‌നങ്ങള് പരിഹരിച്ച് ശക്തമായൊരു ഇന്ത്യയെ കെട്ടിപ്പടുക്കാന് രണ്ടാമൂഴത്തില് നരേന്ദ്ര മോദിക്ക് സാധിക്കുമോ?\n”സുസ്ഥിരമായൊരു ഭരണ സംവിധാനം രാജ്യത്തെ സംബന്ധിച്ച് മൂല്യമേറെയുള്ള കാര്യമാണ്. രാജ്യത്തിന്റെ വളര്‍ച്ചയ്ക്ക് അനുകൂല ഘടകങ്ങള് സൃഷ്ടിക്കാന് ഇത് സഹായിക്കും. ഈ വര്‍ഷം രാജ്യത്തിന്റെ ജിഡിപി 7.5 ശതമാനത്തിന് മുകളിലെത്തുമെന്നാണ് എന്റെ വിശ്വാസം,” സാമ്പത്തിക വിദഗ്ധനും ബിജെപി എംപിയുമായ സുബ്രഹ്മണ്യം സ്വാമി പറയുന്നു.\n‘സബ് കാ സാത്ത് സബ് കാ വികാസ്’ (എല്ലാവര്‍ക്കുമൊപ്പം, എല്ലാവരുടെയും വികസനം) എന്ന ആശയം ഇന്ത്യയില് പ്രചരിപ്പിച്ച് അധികാരത്തില് എത്തിയ ആളാണ് മോദി. അഴിമതി നിര്‍മാര്‍ജനത്തിനും, പദ്ധതികളിലെ പക്ഷാപാതത്തെ നീക്കം ചെയ്യാനും, സമ്പദ്‌വ്യവസ്ഥയെ പുനരുജ്ജീവിപ്പിക്കാനുമാണ് 2014ല് മോദിയെ ഇന്ത്യ തെരഞ്ഞെടുത്തത് എങ്കില്, മുന് വര്‍ഷങ്ങളില് അനുവര്‍ത്തിച്ച സാമ്പത്തിക പരിഷ്‌കരണങ്ങള് ഭംഗിയായി നടപ്പിലാക്കി ഇന്ത്യയെ ഒരു വലിയ ശക്തിയായി വളര്‍ത്തുക എന്ന ഭാരിച്ച ദൗത്യം കൂടി 2019ലെ തരഞ്ഞെടുപ്പിന് ഉണ്ട്.\nഓരോ സെക്ടറും പുരോഗതി കൈവരിച്ചെങ്കില് മാത്രമേ തൊഴിലില്ലായ്മ പരിഹരിക്കാന് സാധിക്കൂ, ജെഎം ഫിനാന്‍ഷ്യല് സര്‍വീസസ് മാനേജിംഗ് ഡയറക്റ്റര് വിശാല് കമ്പാനി പറയുന്നു. ‘റിയല് എസ്റ്റേറ്റ്, റീറ്റെയ്ല് സെക്ടറുകള് ആണ് കൂടുതല് തൊഴില് അവസരങ്ങള് സൃഷ്ടിക്കുന്നവ. റിയല് എസ്റ്റേറ്റില് കാര്യമായി ഒന്നും നടക്കുന്നില്ല, അതുപോലെ തന്നെ റീറ്റെയ്ല് മേഖല. അപ്പോള് തൊഴില് സൃഷ്ടിക്കപ്പെടണമെങ്കില് ഒരു പരിഷ്‌കരണ നടപടി ഉണ്ടാവണം. ഈ സര്‍ക്കാരിന് അതിനു സാധിക്കും എന്നാണു വിശ്വാസം.”\nമോദി ചെയ്ത പല നല്ല കാര്യങ്ങളും പൂര്‍ത്തിയാക്കാനുള്ള ഒരു അവസരമായിട്ടു കൂടി ഈ തെരഞ്ഞെടുപ്പിനെ കാണുന്നുവെന്നാണ് ഭാരതി എന്റര്‍പ്രൈസസിന്റെ സ്ഥാപകനും ചെയര്‍മാനുമായ സുനില് ഭാരതി മിത്തല് പറയുന്നത്. ”അച്ചടക്കവും, നിശ്ചയദാര്‍ഢ്യവും, ദിശാബോധവും ആണ് മോദിയുടെ മുഖമുദ്ര. അങ്ങനെ ഒരു നേതാവില് രാജ്യത്തിനുള്ള ഉത്തമ വിശ്വാസം കൂടിയാണ് ഈ തെരഞ്ഞെടുപ്പ് ജയം വരച്ചു കാണിക്കുന്നത്. പല വെല്ലുവിളികള് ഉണ്ടെങ്കിലും, മോദി ഞങ്ങള്‍ക്കെല്ലാം വലിയ ശുഭ പ്രതീക്ഷയാണ് നല്‍കുന്നത്.’ പ്രധാനമന്ത്രി നരേന്ദ്രമോദിയുടെ വികസന സൗഹൃദ അജണ്ടയ്ക്കുള്ള അംഗീകാരമാണ് ഈ വന് വിജയ മെന്ന് ലുലു ഗ്രൂപ്പ് ചെയര്‍മാന് എം.എ. യൂസഫലി പറയുന്നു.\nസാമ്പത്തിക പരിഷ്‌കാരങ്ങള് ത്വരിത വേഗത്തില് നടപ്പാക്കി സമ്പദ്‌വ്യവസ്ഥ ഇന്ന് നേരിടുന്ന ചില അടിസ്ഥാന പ്രശ്‌നങ്ങള് അടിയന്തരമായി പരിഹരിക്കുന്നതിന് വേണം സര്‍ക്കാര് പ്രഥമ പരിഗണന നല്‍കുവാന്, മാഗ്മ ഫിന്‍കോര്‍പ് മാനേജിംഗ് ഡയറക്ടര് സഞ്ജയ് ചാര്‍മിയ പറയുന്നു. ”നോട്ട് നിരോധനവും ജിഎസ്ടിയും ഏല്‍പ്പിച്ച ആഘാതങ്ങളില് നിന്ന് ഇന്ത്യന് സമ്പദ്‌വ്യവസ്ഥ ഇനിയും മറികടന്നിട്ടില്ല. സാമ്പത്തിക വളര്‍ച്ചാ നിരക്ക് താഴ്ന്നു നില്‍ക്കുന്നതും, കലുഷിതമായി ക്കൊണ്ടിരിക്കുന്ന അന്താരാഷ്ട്ര വ്യാപാര പ്രതിസന്ധികളും ഒക്കെ പുതിയ സര്‍ക്കാരിന് മുന്നിലെ വെല്ലുവിളികളാകും.” ആഭ്യന്തര ഉപഭോഗം വര്‍ധിപ്പിച്ചു വ്യോമയാനം, വൈദ്യുതി, ബാങ്കിംഗ്, ബാങ്കിതര ധനകാര്യ സ്ഥാപനങ്ങള് തുടങ്ങിയ മേഖലകളിലെ പ്രശ്‌നങ്ങള് പരിഹരിക്കേണ്ടത് അത്യാവശ്യമാണെന്ന് സാമ്പത്തിക വിദഗ്ധര് പറയുന്നു. ”ഓട്ടോമൊബീല് ഉള്‍പ്പടെ വിവിധ വ്യവസായ മേഖലകള് തളര്‍ച്ചയിലാണ്,” ജെ എം ഫിനാന്‍ഷ്യല് സര്‍വീസസ് മാനേജിംഗ് ഡയറക്ടര് വിശാല് കമ്പാനി പറയുന്നു. ”കഴിഞ്ഞ എട്ട് വര്‍ഷത്തിനിടയിലെ ഏറ്റവും താഴ്ന്ന വളര്‍ച്ചാ നിരക്കിലാണ് ഓട്ടോമൊബീല് വ്യവസായം. 16 ശതമാനം ഇടിവാണ് ഏപ്രില് മാസം ഓട്ടോ സെക്ടറില് രേഖപ്പെടുത്തിയത്. ആഭ്യന്തര വ്യോമയാന മേഖലയിലും ഇടിവുണ്ടായിട്ടുണ്ട്. ഏപ്രില് മാസം 4.5 ശതമാനം ഇടിവാണ് വ്യോമയാന വ്യവസായം നേരിട്ടത്. വ്യവസായങ്ങള്‍ക്കു പുനര്‍ജീവന് കൊടുക്കേണ്ടത് വളരെ അത്യാവശ്യമാണ്. ബാങ്കിംഗ് മേഖലയിലും, പ്രത്യേകിച്ച് എന്‍ബിഎഫ് സികള്‍ക്കും ലിക്വിഡിറ്റി പ്രശ്‌നം ഉണ്ട്. അതുകൊണ്ട് സര്‍ക്കാര് എത്രയും വേഗം മാര്‍ക്കറ്റ് തുറന്നു, നിക്ഷേപം ആകര്‍ഷിക്കാന് വേണ്ട നടപടികള് സ്വീകരിക്കണം.” അദ്ദേഹം ചൂണ്ടിക്കാട്ടുന്നു\nPrevious articleനിങ്ങള് അറിയേണ്ട5ബിസിനസ് വാര്‍ത്തകള്: മെയ് 31\nNext articleഈ5മാര്‍ഗങ്ങള് പരീക്ഷിക്കൂ, പ്രൊഡക്റ്റിവിറ്റി ഇരട്ടിയാകും\nDhanam News Desk - December 12, 2018


ശരീരം പ്രദര്ശിപ്പിക്കുവാൻ എനിക്ക് മടിയൊന്നുമില്ല !!! ടോവിനോയുടെ നായിക പറയുന്നു..!! – GoldKerala.com\nമലയാളികൾ വീണ്ടും വീണ്ടും കാണുവാൻ ആഗ്രഹിക്കുന്ന ചിത്രങ്ങളിൽ മുന്പന്നതിയിൽ നിൽക്കുന്ന ചിത്രമാണ് ഗോദ. നല്ലൊരു വിജയം തന്നെ കൈവരിച്ച ചിത്രത്തിൽ ടോവിനോ , അജു ,രഞ്ജി പണിക്കർ എന്നിവർ അഭിനയിച്ചിരുന്നു.\nചിത്രത്തിലെ കേന്ദ്ര കഥാപാത്രം ആയിരുന്നു വമിക ഗബ്ബി അവതരിപ്പിച്ച കഥാപത്രം . ജബ് വി മേട് എന്ന ചിത്രത്തിലൂടെ അഭിനയ രംഗത്തേക്ക് കടന്നു വന്ന വമികയുടേ ആദ്യത്തെ മലയാള ചിത്രമാണ് ഗോദ . പിന്നീട് പ്രിത്വിരാജിന്റെ കൂടെ9എന്ന സിനിമയിലും വമിഖ അഭിനയിച്ചിരുന്നു.\nഇന്നിതാ വമിഖ നടത്തിയ പ്രസ്താവന ആണ് സോഷ്യൽ മീഡിയയിൽ ചർച്ച ആകുന്നത് . ശരീര ഭാഗങ്ങൾ കാണിച്ചുകൊണ്ട് അഭിനയിക്കുന്നതിൽ എനിക്ക് ഒരു മടിയും ഇല്ല എന്നാണ് വമിഖ പറഞ്ഞിരിയ്ക്കുന്നത് . കൂടാതെ ഇങ്ങനെ അഭിനയിക്കുന്നതിൽ ആരാധകർ ഹോട് എന്ന് പറയുന്നതിലും സന്തോഷമേ ഉള്ളു എന്നും വമിഖ കൂട്ടിച്ചേർത്തു.\nഒരാൾ ഗ്ലാമർ ആകുന്നതൊക്കെ അയാളുടെ സ്വാതത്ര്യം ആണെന്നും സൗന്ദര്യം എന്നത് ഓരോരുത്തർ കാണുന്ന കാഴ്ചയിലൂടെ ആണെന്നും ആരെങ്കിലുമീ എന്നെ പറ്റി മോശമായി ചിന്തിക്കുന്നുടെങ്കിൽ അത് അയാളുടെ കാഴ്ചയുടെ പ്രശനം ആണെന്നും വമിക പറഞ്ഞു.\nഞാൻ ഒന്നിനെ പറ്റിയതും ചിന്തിക്കാറും വിഷമിക്കാറും ഇല്ല എന്നും വമിഖ കൂട്ടിച്ചേർത്തു .


പലസ്തീന്: സമാധാനശ്രമങ്ങള് തുടരുന്നു | Middle East diplomacy intensifies as deadline looms - Malayalam Oneindia\nപലസ്തീന്: സമാധാനശ്രമങ്ങള് തുടരുന്നു\nജറുസലേം: പലസ്തീനും ഇസ്രയേലും തമ്മിലുള്ള യുദ്ധം അവസാനിപ്പിക്കാന് അന്താരാഷ്ട്രശ്രമങ്ങള് തുടരുന്നു.\nയുഎന് ജനറല് സെക്രട്ടറി കോഫി അന്നന് സമാധാനം കൈവരിക്കാനുള്ള നയതന്ത്രനീക്കങ്ങള് നടത്തിവരികയാണ്. അന്നന് പലസ്തീന് നേതാവ് യാസര് അറാഫത്തിനെയും ഇസ്രയേല് പ്രധാനമന്ത്രി യഹൂദ് ബാരക്കിനെയും കണ്ട് ചര്‍ച്ച നടത്തും.\nഅമേരിക്കയും റഷ്യയും സമാധാനം സൃഷ്ടിക്കാനുള്ള ശ്രമങ്ങള് സ്വന്തം നിലയില് തുടരുകയാണ്.\nഇസ്രയേലും പലസ്തീനും തമ്മിലുള്ള പോരാട്ടത്തില് 84 പേരാണ് ഇതുവരെ മരിച്ചത്. മരിച്ചവരില് കൂടുതലും പലസ്തീനികളാണ്. ഇരുരാജ്യങ്ങളും തമ്മിലുള്ള പോരാട്ടം ഒക്ടോബര് ഒമ്പത് തിങ്കളാഴ്ചയും തുടരുകയാണ്.


ഏക മകന്റെ പിറന്നാള് ആഘോഷിച്ച് മണിക്കൂറുകള്‍ക്കുള്ളില് പിതാവ് ബൈക്ക് അപകടത്തില് മരണപ്പെട്ടു; ആഘോഷ വേളയിലെ ദുരന്തം താങ്ങാനാകാതെ കുടുംബം - BIGNEWSLIVE | Latest Malayalam News\nഅപകടത്തില് തെറിച്ച് റോഡില് വീണ് തലയ്ക്ക് ഗുരുതര പരിക്കേറ്റ ഇരുവരെയും ഉടന് കിംസ് ആശുപത്രിയിലെത്തിച്ചെങ്കിലും അനു മരണത്തിന് കീഴടങ്ങുകയായിരുന്നു.\nകുളത്തൂര്: ഏക മകന്റെ പിറന്നാള് ആഘോഷിച്ച് മണിക്കൂറുകള്‍ക്കുള്ളില് പിതാവ് ബൈക്ക് അപകടത്തില് മരണപ്പെട്ടു . കുളത്തൂര് എസ്എന് നഗര് വടക്കതില് വീട്ടില് ജയചന്ദ്രന്-സതി ദമ്ബതികളുടെ മകന് അനുവാണ് (32) മരിച്ചത്. ഒപ്പം പോയ സുഹൃത്ത് അശ്വതി നഗറില് സജിയെ ഗുരുതര പരിക്കുകളോടെ കിംസ് ആശുപത്രിയില് പ്രവേശിപ്പിച്ചു.\nകഴിഞ്ഞ ദിവസം രാത്രി 10.30ന് കഴക്കൂട്ടം ഹൈവേ ജംഗ്ഷനില് ഗുരുപ്രിയ ജുവലറിക്ക് സമീപമായിരുന്നു അപകടം. അനുവിന്റെ ഏകമകന് അഥര്‍വ്വിന്റെ രണ്ടാം പിറന്നാളായിരുന്നു ഇന്നലെ. ബന്ധുക്കള്‍ക്കും സുഹൃത്തുക്കള്‍ക്കുമൊപ്പം പിറന്നാള് ആഘോഷത്തിനുശേഷം സുഹൃത്തിന്റെ ബൈക്കില് പെട്രോള് അടിക്കാനായി ഇവര് ജംഗ്ഷനിലേക്ക് പോയി. പെട്രോള് അടിച്ചശേഷം തിരികെ വരും വഴി ഇവരുടെ ബൈക്ക് നിയന്ത്രണം വിട്ട് ഡിവൈഡറില് ഇടിക്കുകയായിരുന്നു.\nഅപകടത്തില് തെറിച്ച് റോഡില് വീണ് തലയ്ക്ക് ഗുരുതര പരിക്കേറ്റ ഇരുവരെയും ഉടന് കിംസ് ആശുപത്രിയിലെത്തിച്ചെങ്കിലും അനു മരണത്തിന് കീഴടങ്ങുകയായിരുന്നു. ആഘോഷവേളയില് ദുരന്തം വന്ന് ചേര്‍ന്നതിന്റെ ആഘാതത്തിലാണ് കുടുംബം. മരണം ഇവര്‍ക്ക് ഉള്‍കൊള്ളാനായിട്ടില്ല. വെല്‍ഡിംഗ് തൊഴിലാളിയായിരുന്ന അനു അടുത്തകാലത്തായി ഇലക്ട്രീഷ്യനായി ജോലി നോക്കി വരികയായിരുന്നു. മൃതദേഹം പോസ്റ്റുമോര്‍ട്ടത്തിനായി മെഡിക്കല് കോളേജ് ആശുപത്രിയിലേക്ക് മാറ്റി. ജയലക്ഷ്മിയാണ് ഭാര്യ.\nTags: Youth diedYouth died in an accident\nവയനാട്ടില് കുരങ്ങുപനി; ചികിത്സയിലായിരുന്ന യുവാവ് മരിച്ചു\nതൃശ്ശൂരില് വിവാഹ വീട്ടില് നിന്ന് മടങ്ങവെ ആറംഗ സംഘത്തിന്റെ ആക്രമണം; ക്രൂരമായി മര്‍ദ്ദനമേറ്റ യുവാവ് മരിച്ചു


ആലുവവാല : 'മലയാളം ന്യൂസിനു പറ്റിയ പറ്റേ..!'\n'മലയാളം ന്യൂസിനു പറ്റിയ പറ്റേ..!'\nകഴിഞ്ഞ ഫെബ്രുവരി5ന് ഈ ബ്ലോഗില് ഞാന് ഒരു മണ്ടത്തരം കാണിച്ചു. ചിലരൊക്കെ അതു കണ്ടൂ കാണും. ഇവിടെ ഒരു കിഴുക്ക് കൊടുത്താല് ഇപ്പോഴും അതു കാണാം.രസം അതല്ല. ആ മണ്ടത്തരത്തിന്റെ ഒരു കോപ്പി ഞാന് സഊദി അറേബ്യയിലെ പ്രമുഖ പത്രമായ മലയാളം ന്യൂസിന് ചുമ്മാ അയച്ചു കൊടുത്തു.\nദിവസങ്ങള് അങ്ങനെ കടന്നു പോയി. മാര്‍ച്ച് 20 വ്യാഴാഴ്ച രാവിലെ, ഗ്ലാമര് കൂട്ടാന് അരലിറ്റര് പാലുവാങ്ങിക്കുടിക്കാം എന്നു കരുതി അടുത്തുള്ള അനിലേട്ടന്റെ സൂപ്പര്‍മാര്‍ക്കറ്റിലേക്കിറങ്ങി.മലയാളം ന്യൂസ് വന്നിട്ടേയുള്ളു. ആളുകള് ഓസിനു വായിക്കാതിരിക്കാന് അനിലേട്ടന് പേപ്പറിലെല്ലാം സ്റ്റാപ്ലര് അടിക്കുകയാണ്.\nമൂപ്പരുടെ കണ്ണ് വെട്ടിച്ച് ഒരുപേപ്പര് കയ്യിലാക്കി, ഒരു പാക്കറ്റ് പാലും എടുത്ത് കുറേശ്ശെ കുടിച്ചുകൊണ്ട് ഒരു തൂണിന്റെ പിന്നില് മറഞ്ഞിരുന്ന് ഞാന് അതൊന്നു മറിച്ച് നോക്കി. അതിന്റെ പതിനൊന്നാം പേജില് സര്‍ഗവീധിയില് ഒരു കരയുന്ന കണ്ണിനോട് ചേര്‍ന്ന് അതാ ആ മണ്ടത്തരം അച്ചടിച്ച് അങ്ങനെ കിടക്കുന്നു. അമ്പരക്കണോ, വായിലുള്ള പാലിറക്കണോ എന്ന വല്ലാത്തൊരു കണ്‍ഫ്യൂഷനിലായിപ്പോയി ഞാന്..!\n"ചേട്ടാ; ഇതാ പാലിന്റെ പൈസ! പേപ്പറിന്റേം എടുത്തോ..".\n"ഹോ! നീ പേപ്പറ് വാങ്ങേ..!? ഇന്ന് ചത്ത കാക്ക മലന്നു പറക്കും".\n"ശരിയാ, എനിക്കും തോന്നണ്‌ണ്ട്".\nതലക്കടിയേറ്റ് കിറുങ്ങിയ പോലെ റൂമലേക്ക് തിരികെ നടക്കുമ്പോള് ഉള്ളില് എനിക്ക് ചിരിയായിരുന്നു. 'മലയാളം ന്യൂസിനു പറ്റിയ പറ്റേ..!'\nമലയാളം ന്യൂസിനു പറ്റിയ ആ മണ്ടത്തരം ഇതിന്റെ തൊട്ടു താഴെ നിങ്ങള്‍ക്ക് കാണാം..!\nപിന്നെ, ഞാന് ഇങ്ങനെയൊക്കെ പറഞ്ഞൂന്ന് ആരും മലയാളം ന്യൂസിനോട് പറഞ്ഞേക്കല്ലേ..! പിന്നെ നമ്മളെന്തെങ്കിലും ഇമെയിലില് അയച്ചുകൊടുത്താ പ്രിന്റൗട്ടെടുത്ത് പിച്ചിക്കീറി കലിതീര്‍ത്ത് കളയും പഹയന്...!\nPosted by ആലുവവാല at 10:08 PM\nപക്ഷേ, ഇത് വായിയ്ക്കാന് പറ്റുന്നില്ല. തീരെ ചെറിയ ഇമേജ്.\nഫെബ്രുവരി അഞ്ചാം നാളെ പോസ്റ്റ് വായിച്ചു . ഇത്തരം ഹാസ്യ കവിത/പാട്ടുകള് എഴുതിയിട്ടാണ് തുടക്കത്തില് നാധിര്‍ഷ, ദിലീപ് ഒക്കെ പിടിച്ചു കയറിയത്...കോമഡി കാസറ്റ് പാട്ടുകള്‍ക്കും, ഹാസ്യ ചിത്രീകരനത്ത്തിനും ഈ എഴുത്ത് കലക്കാം\nശ്രീ..ഇപ്പോള് വായിക്കാം...! അതിന്റെ ലിങ്ക് വര്‍ക്ക് ചെയ്യുന്നുണ്ടായിരുന്നില്ല..!\nഅപ്പോള് ഞാന് കോമഡി കാസറ്റ് ഇറക്കി ഒന്നു കേറാന് പറ്റുമോന്നു നോക്കട്ടെ..തീരുമാനം കോടതി പറയണം..!\nമലയാളം ന്യുസില് കവിത വായിച്ചിരുന്നു...\nathoru pattaano? nalla kaaryam. :-)\nപാലുമെടുത്തതിന് ശേഷം പത്രം കണ്ടത് ഏതായാലും നന്നായി. ഇല്ലെങ്കില് അനിലേട്ടന് ആലുവവാലയെ എടുക്കേണ്ടി വന്നേനെ.\nശ്ശെടാ... എന്നാലും ഞാനിത് കണ്ടില്ലല്ലോ... (അതിനേയ് പത്രം വാങ്ങിക്കണം.)\nകൊല്ലാം മാഷേ... സോറി കൊള്ളാം മാഷേ...\nആമിനത്താത്തയെ കണ്ടാല് ഞാനിങ്ങനെ പറഞ്ഞൂന്ന് പറേണം.\nഎന്ന് സ്വന്തം ‘ഒലക്ക’\nകോമഡി കാസറ്റ് ഇറക്കുകയാണെങ്കില് എന്നേയും ഒന്നു പരിഗണിക്കണേ. ഞാനും ഇതേവിഷയത്തില് ഒരു കോമഡി എഴുതിയിട്ടുണ്ട്...\nസില്‍മേലെ മമ്മുട്ട്യാക്കാന്റെ ഡയ്‌ലോക്കാ..!\nഅമ്മേ! എന്റെ മൊതലാണല്ലാ മോളില് !


ഡോ. സോമർവെൽ മെമ്മോറിയൽ സിഎസ്ഐ മെഡിക്കൽ കോളേജ് - വിക്കിപീഡിയ\nഡോ. സോമർവെൽ മെമ്മോറിയൽ സിഎസ്ഐ മെഡിക്കൽ കോളേജ്\n(Dr. Somervell Memorial CSI Medical College എന്ന താളിൽ നിന്നും തിരിച്ചുവിട്ടതു പ്രകാരം)\nഡോ. സോമർവെൽ മെമ്മോറിയൽ സിഎസ്ഐ മെഡിക്കൽ കോളേജ് (എസ്എംസി, ഡോ.എം.എസ്. സി.എസ്.ഐ എം.സി.എച്ച്, എസ്.എം.സി.എസ്.ഐ) 2002- ൽ ആണ് സ്ഥാപിതമായത്. കേരളത്തിലെ തിരുവനന്തപുരം ജില്ലയുടെ തെക്കേ അതിർത്തിയായ കാരക്കോണത്തുള്ള സോമർവെൽ മെമ്മോറിയൽ മിഷൻ ഹോസ്പിറ്റൽ  എന്നറിയപ്പെടുന്ന പഴയ ആശുപത്രിയെ 2002-ൽ ഡോ. സോമർവെൽ മെമ്മോറിയൽ സിഎസ്ഐ മെഡിക്കൽ കോളേജുമായി കൂട്ടിചേർക്കപ്പെട്ടു. കേരളാ യൂണിവേഴ്സിറ്റി ഓഫ് ഹെൽത്ത് സയൻസിന്റെയും കേരളാ യൂണിവേഴ്സിറ്റിയുടെയും അംഗീകാരമുള്ള ഒരു സ്വയംഭരണസ്ഥാപനവും ഒരു ന്യൂനപക്ഷ സ്ഥാപനവുമാണ് ഈ മെഡിക്കൽ കോളേജ്. മെഡിക്കൽ കോളേജും അതിനോടനുബന്ധിച്ച മറ്റു സ്ഥാപനങ്ങളും സൗത്ത് കേരളാ ഡയോസീസ് ഓഫ് ദ ചർച്ച് ഓഫ് സൗത്ത് ഇന്ത്യ ആണ് നടത്തുന്നത്. ദക്ഷിണ കേരള മെഡിക്കൽ മിഷൻ ആണ് കാര്യനിർവ്വഹണം നടത്തുന്നത്.\nദക്ഷിണ കേരള മെഡിക്കൽ മിഷൻ 1955- ലെ ട്രാവൻകൂർ കൊച്ചിൻ ലിറ്റററി, സയന്റിഫിക് ആന്റ് ചാരിറ്റബിൾ സൊസൈറ്റീ രജിസ്ട്രേഷൻ ആക്ട് XII പ്രകാരം രജിസ്റ്റർ ചെയ്തിട്ടുള്ള ചാരിറ്റബിൾ സൊസൈറ്റി ആണ്. സൗത്ത് കേരള മെഡിക്കൽ മിഷൻ ഓഫീസും സി.എസ്.ഐ സൗത്ത് കേരള ഡയോസസിന്റെ ഹെഡ് ഓഫീസും തിരുവനന്തപുരം എൽ.എം.എസ് കോമ്പൗണ്ടിലാണ് പ്രവർത്തിക്കുന്നത്. ഡോ.ജെ ബെന്നറ്റ് എബ്രഹാം ആണ് ഇവിടത്തെ ഡയറക്ടർ.\nതിരുവനന്തപുരം സെൻട്രൽ റെയിൽവേ സ്റ്റേഷനിൽ നിന്നും 30 കിലോമീറ്റർ തെക്കോട്ട് അമരവിള ,ധനുവച്ചപുരം വഴി കാരക്കോണത്തെത്താം. കന്യാകുമാരി റോഡിൽ നിന്നും പാറശ്ശാല വഴി കാരക്കോണത്തേയ്ക്ക്6കി.മീ.ദൂരവും കാണപ്പെടുന്നു. തിരുവനന്തപുരം പാറശ്ശാല റോഡിനുമിടയിലുള്ള പരശുവയ്ക്കൽ വഴിയും, തിരുവനന്തപുരത്തുനിന്നും വെള്ളറട വഴിയും ഇവിടെയെത്താൻ സാധിക്കും. തിരുവനന്തപുരം സെൻട്രൽ മുതൽ നാഗർകോവിൽ വരെയുളള റെയിൽവേ സ്റ്റേഷനിടയിലുള്ള ധനുവച്ചപുരം റെയിൽവേ സ്റ്റേഷനിൽ നിന്നും6കിലോമീറ്റർ സഞ്ചരിച്ചാൽ ഇവിടെയെത്തിച്ചേരാവുന്നതാണ്.\n* ഔദ്യോഗിക വെബ്സൈറ്റ്\nSree Chitra Thirunal Institute of Medical Sciences and Technology (deemed university)\nആർട്ട്സ് & സയൻസ് കോളേജുകൾ\n"https://ml.wikipedia.org/w/index.php?title=ഡോ._സോമർവെൽ_മെമ്മോറിയൽ_സിഎസ്ഐ_മെഡിക്കൽ_കോളേജ്&oldid=2846205" എന്ന താളിൽനിന്ന് ശേഖരിച്ചത്\nതിരുവനന്തപുരം ജില്ലയിലെ മെഡിക്കൽ കോളേജുകൾ\nഈ താൾ അവസാനം തിരുത്തപ്പെട്ടത്: 01:31, 24 ജൂലൈ 2018.


ട്രംപ് വരുമ്പോള് ചേരി കാണരുത്; കൂറ്റന് മതില് നിര്‍മാണം പൂര്‍ത്തിയാകുന്നു, പുതുമോടിയില് നഗരം | Ahmedabad buildsabig wall to keep slums out of US President Trump sight\nട്രംപ് വരുമ്പോള് ചേരി കാണരുത്; കൂറ്റന് മതില് നിര്‍മാണം പൂര്‍ത്തിയാകുന്നു, പുതുമോടിയില് നഗരം\nAhmedabad, First Published 13, Feb 2020, 11:20 PM IST\nറോഡ് ഷോ സമയത്ത് തെരുവ് നായ്ക്കളും പശുക്കളും അലഞ്ഞു തിരിയുന്ന സാഹചര്യവും ഒഴിവാക്കും. മരങ്ങളുടെ ശിഖരങ്ങള് വെട്ടി മനോഹരമാക്കിയും പുതിയ വൈദ്യുതിക്കാലുകള് സ്ഥാപിച്ചും നഗരം മോടിപിടിപ്പിക്കല് തകൃതിയാണ്.\nദില്ലി: അമേരിക്കന് പ്രസിഡന്‍റ് ഡൊണാള്‍ഡ് ട്രംപിന്‍റെ ഇന്ത്യാ സന്ദര്‍ശനത്തോടനുബന്ധിച്ച് അഹമ്മദാബാദിലെ ചേരിപ്രദേശങ്ങള് കാണാതിരിക്കാന് കൂറ്റന് മതില് നിര്‍മിക്കുന്നു. അഹമ്മദാബാദ് വിമാനത്താവളം മുതല് മൊട്ടേര ക്രിക്കറ്റ് സ്റ്റേഡിയം വരെയുള്ള വീഥിയിലെ ചേരിയാണ് മതില്‍കെട്ടി മറയ്ക്കുന്നതെന്ന് അന്താരാഷ്ട്ര വാര്‍ത്താഏജന്‍സിയായ റോയിട്ടേഴ്സും ദേശീയമാധ്യമങ്ങളും റിപ്പോര്‍ട്ട് ചെയ്യുന്നു. നഗരസൗന്ദര്യവത്കരണത്തിന്‍റേ പേരിലാണ് മതില് നിര്‍മിക്കുന്നത്.\nഅഹമ്മദാബാദ് മുന്‍സിപ്പല് കോര്‍പറേഷനാണ് മതില് നിര്‍മിക്കുന്നത്. ഡോണള്‍ഡ് ട്രംപും പ്രധാനമന്ത്രി നരേന്ദ്ര മോദിയും റോഡ്ഷോയില് പങ്കെടുക്കാന് സാധ്യതയുള്ള വിമാനത്താവളത്തിനും സ്റ്റേഡിയത്തിനും ഇടയിലെ ഇന്ദിരാ ബ്രിഡ്ജിന് സമീപത്തെ ദേവ് സരണ് ചേരിയുടെ അരികിലാണ് മതില് പണിയുന്നത്. മതില് നിര്‍മാണം പൂര്‍ത്തിയായാല് റോഡില് നിന്ന് ചേരിയിലേക്കുള്ള ദൃശ്യം ഇല്ലാതാകും.\nഅഹമ്മദാബാദ് നഗരത്തിലെ ചേരി പ്രദേശത്ത് നിര്‍മിക്കുന്ന മതില്\nചേരി പ്രദേശത്ത് 600 മീറ്റര് നീളത്തില് 6-7 അടി ഉയരമുള്ള മതിലാണ് പണിയുന്നതെന്ന് പേര് വെളിപ്പെടുത്താന് ആഗ്രഹിക്കാത്ത മുതിര്‍ന്ന ഉദ്യോഗസ്ഥന് ഇന്ത്യന് എക്‌സ്പ്രസിനോട് പറഞ്ഞു. ദേവ് സരണ് ചേരിയില് 2,500ലേറെ പേരാണ് തിങ്ങിപ്പാര്‍ക്കുന്നത്. സൗന്ദര്യവത്ക്കരണത്തിന്റെ ഭാഗമായി ഈന്തപ്പനകള് വെച്ചുപിടിപ്പിക്കാനും പദ്ധതിയുണ്ട്. റോഡ് ഷോ സമയത്ത് തെരുവ് നായ്ക്കളും പശുക്കളും അലഞ്ഞു തിരിയുന്ന സാഹചര്യവും ഒഴിവാക്കും. മരങ്ങളുടെ ശിഖരങ്ങള് വെട്ടി മനോഹരമാക്കിയും പുതിയ വൈദ്യുതിക്കാലുകള് സ്ഥാപിച്ചും നഗരം മോടിപിടിപ്പിക്കല് തകൃതിയാണ്.\nതെരുവുകളെ മനോഹരമാക്കിയതിന് ട്രംപിനോട് നന്ദി പറയുകയാണ് ഇവിടത്തെ നിവാസികള്.\nഏകദേശം 12ഓളം റോഡുകളാണ് പുതുതായി ടാര് ചെയ്ത് മറ്റ് സൗകര്യങ്ങള് ഏര്‍പ്പെടുത്തിയത്. സബര്‍മതി നദീതീരത്തെ മൊട്ടേര സ്റ്റേഡിയവും വൃത്തിയാക്കലും മോടിപിടിപ്പിക്കലും തുടരുന്നു. മൊട്ടേര സ്റ്റേഡിയത്തിലാണ് 'ഹൗഡി മോദി' മാതൃകയില് 'കെം ചോ' ട്രംപ് സ്റ്റേജ് ഷോ നടക്കുന്നത്. സ്റ്റേഡിയത്തില് കൊതുകിനുള്ള മരുന്ന് പ്രയോഗം തുടരുകയാണ്. ആഘോഷസമാനമായ അന്തരീക്ഷമാണ് ഇവിടെയുള്ളതെന്നും ആളുകള് പറയുന്നു.\nഅരവിന്ദ് കെജ്‍രിവാൾ അമിത് ഷായുമായി കൂടിക്കാഴ്ച നടത്തി\n'പൊലീസ് അതിക്രമം മറയ്ക്കാൻ നിരപരാധികളെ കുടുക്കുന്നോ?', മംഗളുരു വെടിവെപ്പിൽ ഹൈക്കോടതി


റീ ബിൽഡ് ചെല്ലാനം പദ്ധതിയുമായി ഹൈബി ഈഡൻ എം.പി; 12 വീടുകൾ നിർമിച്ചു നൽകും – News18 Malayalam\nറീ ബിൽഡ് ചെല്ലാനം പദ്ധതിയുമായി ഹൈബി ഈഡൻ എം.പി; 12 വീടുകൾ നിർമിച്ചു നൽകും\nകടൽക്ഷോഭത്തെത്തുടർന്ന് നിരവധി വീടുകൾ ആണ് ചെല്ലാനം മേഖലയിൽ തകർന്നത്. ഇതിനെ തുടർന്ന് പലരും ദുരിതാശ്വാസ ക്യാമ്പിലേക്ക് മാറിയിരുന്നു\nLast Updated : June 26, 2021, 19:13 IST\nകൊച്ചി: കടൽക്ഷോഭത്തിൽ തകർന്ന ചെല്ലാനത്തെ പുനരധിവാസ പ്രവർത്തനങ്ങൾക്ക് പദ്ധതിയുമായി ഹൈബി ഈഡൻ എംപി. വീടുകൾ തകർന്നവർക്ക് അവ നിർമിച്ചു നൽകാനാണ് തീരുമാനം. 12 വീടുകളാണ് ആദ്യഘട്ടത്തിൽ നൽകുക. നാല് വീടുകളുടെ നിർമാണം ഈ മാസം മുപ്പതിന് ആരംഭിക്കും. റോട്ടറി ക്ലബ് ഓഫ് കൊച്ചിൻ ഗ്ലോബലും, ജീവ കാരുണ്യ രംഗത്ത് വലിയ സംഭാവനകൾ നൽകി കേരളത്തിന്റെ വിവിധ പ്രദേശങ്ങളിൽ ഇരുന്നൂറിലധികം വീടുകൾ നിർമ്മിച്ച് നൽകിയ ആസ്റ്റർ ഡി എം ഫൗണ്ടേഷനുമാണ്4വീടുകളുടെ സ്പോൺസർമാർ. റീബിൽഡ് ചെല്ലാനം പദ്ധതിയെ അഭിനന്ദിച്ച് നിരവധി പേരാണ് രംഗത്തുവന്നിരിക്കുന്നത്.\nകടൽക്ഷോഭത്തെത്തുടർന്ന് നിരവധി വീടുകൾ ആണ് ചെല്ലാനം മേഖലയിൽ തകർന്നത്. ഇതിനെ തുടർന്ന് പലരും ദുരിതാശ്വാസ ക്യാമ്പിലേക്ക് മാറിയിരുന്നു. വീട് പൂർണമായും നഷ്ടമായവർക്ക് തിരികെ മടങ്ങാനും സാധിക്കുന്നില്ല. ഇത്തരക്കാരെ കണ്ടെത്തിയാണ് ആദ്യം വീട് നിർമ്മിച്ച് നൽകുക.\nചെല്ലാനത്ത് ജനങ്ങൾക്കായി സമഗ്രമായ പദ്ധതി നടപ്പാക്കുമെന്ന് സംസ്ഥാന സർക്കാർ പ്രഖ്യാപിച്ചിരുന്നു. വിവിധ വകുപ്പുകളുടെ ഏകോപനത്തോടെ ഇതിനുള്ള നടപടികൾ സർക്കാർ ആരംഭിക്കുകയും ചെയ്തിട്ടുണ്ട്. കടൽക്ഷോഭം തടയുന്നതിനായി കടൽഭിത്തിയും പുലിമുട്ടും നിർമിക്കണം എന്നാണ് പ്രദേശവാസികൾ ആവശ്യപ്പെടുന്നത്. ജിയോ ട്യൂബ് ഉൾപ്പെടെ ചെല്ലാനത്ത് എത്തിച്ച് കടൽക്ഷോഭം തടയാൻ ശ്രമിച്ചെങ്കിലും ഇതു പൂർണമായും വിജയിച്ചിരുന്നില്ല. ഈ സാഹചര്യത്തിലാണ് പുതിയ പദ്ധതികളുമായി സർക്കാർ മുന്നോട്ട് പോകാൻ തീരുമാനിച്ചത്.\nകടൽ ക്ഷോഭം തകർത്തെറിഞ്ഞ ചെല്ലാനത്തിന്റെ പുനർ നിർമ്മിതിക്ക് സുമനസുകളുമായി സഹകരിച്ച് റീ ബിൽഡ് ചെല്ലാനം പദ്ധതി ആരംഭിക്കുകയാണ്. മലയാളത്തിന്റെ പ്രിയ നടൻ ശ്രീ. ടോവിനോ തോമസ് പദ്ധതിയുടെ ബ്രാൻഡ് അംബാസഡർ ആകും.\n4 വീടുകളാണ് ജൂൺ 30 ന് നിർമ്മാണം ആരംഭിക്കുന്നത്. തണൽ ഭവന പദ്ധതിയ്ക്ക് തുടക്കം കുറിച്ച വീടിന്റെ സ്പോൺസർമാർ ആയിരുന്ന റോട്ടറി ക്ലബ് ഓഫ് കൊച്ചിൻ ഗ്ലോബലും, ജീവ കാരുണ്യ രംഗത്ത് വലിയ സംഭാവനകൾ നൽകി കേരളത്തിന്റെ വിവിധ പ്രദേശങ്ങളിൽ ഇരുന്നൂറിലധികം വീടുകൾ നിർമ്മിച്ച് നൽകിയ ആസ്റ്റർ ഡി എം ഫൗണ്ടേഷനുമാണ്4വീടുകളുടെ സ്പോൺസർമാർ.\nAlso Read- സ്ത്രീധന പീഡന പരാതി ഒറ്റ ഫോൺകോളിൽ നടപടിയെടുക്കണമെന്ന് മുഖ്യമന്ത്രി\nകടൽ തീരത്ത് വീടുകൾ തകർന്ന് പോയ, ചെല്ലാനം പഞ്ചായത്തിൽ തന്നെ കടൽ കയറ്റ ഭീഷണി ഇല്ലാത്ത മറ്റു സ്ഥലങ്ങൾ ഉള്ളവർക്കാണ് ആദ്യ ഘട്ടം വീട് നിർമ്മിച്ച് നൽകുന്നത്.7വീടുകളാണ് പ്രഖ്യാപിച്ചിരുന്നതെങ്കിലും ആദ്യ ഘട്ടത്തിൽ 12 വീടുകൾ പുനർ നിർമ്മിക്കും.\nപരമാവധി ജീവകാരുണ്യ പ്രവർത്തകരെ ചെല്ലാനത്തേക്ക് എത്തിച്ച് ചെല്ലാനത്തെ കൈപിടിച്ച് ഉയർത്തുക എന്നതാണ് റീബിൽഡ് ചെല്ലാനം പദ്ധതി കൊണ്ട് ലക്ഷ്യമാക്കുന്നത്. രാഷ്ട്രീയ ഭേദമന്യേ മുഴുവൻ ആളുകളുടെയും അകമഴിഞ്ഞ പിന്തുണ അഭ്യർത്ഥിക്കുകയാണ്.\nFirst published: June 26, 2021, 19:13 IST\nfacebook posthibi edenkerala newsRebuild Chellanam